နားစည်ကိုထွင်း နှလုံးသားအတွင်းဝင် သွေးကြောထဲမှာလှည့်ပါတ် ဦးနှောက်မှာ ရပ်တန့်နေသော…. (အပိုင်းခြောက်) | Myanmar Gazette News Media Forum Network\nHome » Drama, Essays.. » နားစည်ကိုထွင်း နှလုံးသားအတွင်းဝင် သွေးကြောထဲမှာလှည့်ပါတ် ဦးနှောက်မှာ ရပ်တန့်နေသော…. (အပိုင်းခြောက်)\nနားစည်ကိုထွင်း နှလုံးသားအတွင်းဝင် သွေးကြောထဲမှာလှည့်ပါတ် ဦးနှောက်မှာ ရပ်တန့်နေသော…. (အပိုင်းခြောက်)\nPosted by ကိုပေါက်(မန္တလေး) on Jun 30, 2010 in Drama, Essays.., Music |0comments\nကျနော်သည်လောကကိုရောက်တဲ့ အချိန်က မန်းလေးမှာ ကက်ဆက်ဆိုတာ အိမ်တိုင်းရှိတဲ့အချိန်လေးပါ။\nအခုအချိန်အိမ်တိုင်းအိမ်တိုင်းမှာ evd ,dvd မရှိတဲ့အိမ်မရှိသလောက်ဖြစ်နေတဲ့ အနေအထားလေးနဲ့ တော်တော်လေးကိုတူပါတယ်။\nဒီတော့လဲ တေးသံသွင်းလုပ်ငန်းက အတော်လေးကိုခေတ်စားတဲ့အချိန် အလုပ်ဖြစ်တဲ့အချိန်ပါ။\nကျနော်အလုပ်ကတော့ သီချင်းကူးချင်တဲ့လူက သူနားထောင်ချင်တဲ့သီချင်းလေးတွေ ရွေးပြီးစာရွက်လေးနဲ့ရေးလာပါတယ်။\nကျနော်တို့က သူယူလာတဲ့တိတ်ခွေထဲဖြစ်ဖြစ် တိတ်ခွေအသစ်ထဲကိုဖြစ်ဖြစ် ရီကော်ဒါ တိတ်ခွေအကြီးထဲကနေ တပုဒ်ခြင်းပြောင်းထဲ့ပေးရတာပါ။\nဒီလိုသီချင်းကူးပေးရတယ်ဆိုတော့ ကျနော်အနေနဲ့ နားထောင်ချင်လဲ နားထောင် နားမထောင်ချင်လဲနားထောင် ပါဘဲ။\nဟိုအရင် ကျနော်တို့အိမ်ဘေးက “လေးလေးမောင်ကို” မနက်မိုးလင်းတာနဲ့ဖွင့်တဲ့ ယောက်ျားက ဆောင်းဘောက်ရဲ့တစ်ဖက်က အသံထွက် မိန်းမက အခြားတစ်ဖက်က အသံထွက်တဲ့ ၀င်းဦး နဲ့ တင်တင်မြ ရဲ့ “ကဆုန်လပြည့် “တို့ “တာနောယက္ခ”တို့ “ရွှေအင်းဝ”တို့ကို သေသေချာချာနားထောင်ဖြစ်လာပါတယ်။\nသီချင်းလာကူးတယ်ဆိုတာက လဲ အသက်အရွယ်ပေါင်းစုံ လူတန်းစားပေါင်းစုံ ဆိုတော့လဲ သူတို့အကြိုက်ကလဲ ပေါင်းစုံ သီချင်းကလဲ ပေါင်းစုံ ကျနော်သိလာတာပေါ.။\nဒီအလုပ်ကိုလုပ်မှ “ပြည်လှဖေ” “မေရှင်” “ခင်မောင်ရင် ” “ဘိလပ်ပြန်သန်း” “မကြည်အောင်” “မမြရင်””အေ၀မ်းတင်မောင်”\n“ဂီတာစိမ်းမောင် “”ရတနာပုံမောင်စု””ဥသြဘသောင်””ချစ်ဒုက္ခဦးဘညွန့်ု”စတဲ့ စစ်ပြီးခေတ်က အဆိုရှင်တွေ\n“နန်းတော်ရှေ့ဆရာတင်””ရွှေပြည်အေး””ရွှေတိုင်ညွန့်””အေ၀မ်းဆရာညှာ”အစရှိတဲ့ သီချင်းရေးဆရာတွေကို သိလာပါတယ်။\nသူတို့ဖန်တီးခဲ့တဲ့သီချင်းတွေထဲက ခုထိပြန်ဆိုလို့ကောင်းနေတုန်း ရိုးမသွားနိုင်တဲ့သီချင်းလေးတွေကတော့\n“မာနရှင်””နတ်ရှင်နောင်””ရွှေတံငါ” “ဂုဏ်မြင့်သူ” “အရဟံဂုဏ်တော် ” “ဇွဲ ” အစရှိတဲ့အသံအားပြည့်ပြည့်နဲ့ဆိုတတ်သူ “ပြည်လှဖေ”ရဲ့သီချင်းတွေ\nသူနဲ့ “မေရှင်”နဲ့တွဲဖက်လို့နာမယ်ကြီးခဲ့တဲ့ “ချစ်ဗျူဟာ””သက်ဝေ””နွဲ့မျိုးစုံ” “ရွှေပြောင်ပြောင်”စတဲ့ အချစ်သီချင်းစုံတွဲတွေ၊\nမောလျတဲ့ အသံပိုင်ရှင် “မေရှင်”ရဲ့ “အောင်ခြင်းရှစ်ပါး” “ကျေးစေတမန်” “ရွှေဝါဖူး” “ရွှေမိုးညို” “မြကေခိုင်” “ပျို့မှာတမ်း “စတဲ့အဆွေးသီချင်းလေးတွေ၊\nဘိုသံအလိုက်နဲ့ခပ်မြူးမြူးလေး အသံပါးပါးလေးနဲ့ဆိုတတ်တဲ့ “ဘိလပ်ပြန်သန်း”ရဲ့ ” မြပန်းခွေ””ဟေ၀န်နန်း””လှေကလေး”\nယောက်ျားသံကြီးလို့ထင်ရအောင် အသံလုံးကြီးတဲ့ “မကြည်အောင်” အောင်ရဲ့လွမ်းစရာကောင်းတဲ့ “ရာသီတော်ဦး” “မိဘ မေတ္တာ”\nဘယ်သူနဲ့မှမတူထူးခြားတဲ့ အသံပိုင်ရှင် “ခင်မောင်ရင် ” ရဲ့  “နဂါးနီ ” “ဘိုးဘိုးအောင်” “စင်္ကြာသိုက် ” “ဒို့လယ်သမား “စတဲ့အမျိုးသားရေးသီချင်းတွေအပြင်\nသိပ်ကိုလူကြိုက်များခဲ့တဲ့ “မိန်းမဆိုတာ ဆောင်းလေ ပမာညီ အတွင်းသေဘော ဘယ်မတည်ပြောင်းလဲတတ်သည်” ဆိုတဲ့”ကုက္ကိယ”\nထူးခြားတဲ့ ဆိုပေါက်နဲ့ဆိုတတ်သော ဥသြဘသောင် ရဲ့ ဘယ်သူနဲ့မှမတူတဲ့အဖွဲ့တွေဖြစ်တဲ့ “ဇာတိမာန် “အမျိုးသားရေးသီချင်း\nသီချင်းထဲမှာ အကောင်ပလောင်အော်သံလေးတွေထည့်ထားတဲ့ အဲဒီခေတ်က ထူးတဲ့သီချင်းလေးတွေ\n“မမြရင်”ရဲ့  “လက်ရေတပြင်တည်းလို့လူသိများတဲ့ ဇာတိနွယ်””အလှု့ရှင်””တစ်နာရီထဲ” “ဦးသ၀န်ကြောင် “အစရှိတဲ့မြောက်မြားလှစွာသော အငြိမ့်သီချင်းတွေ\nရုပ်ရှင်သီချင်းကနေ တစ်နိုင်ငံလုံးကို ချိုးကူသံလွှမ်းစေတဲ့ အေ၀မ်းတင်မောင် ရဲ့ “တကူးကူး”အပါအ၀င်စုံတွဲသီချင်းလေးတွေ\n” ဂီတတေးချင်းများကို ဘုရားတောင်ပယ်တော်မမူ ……… တံတျာ တေးသံကြူ လျှော့လိုက်အုံးလို့မိန့်တော်မူ “လို့ ပြောပြခဲ့တဲ့ ” ခင်ခင်ညွန့် ”\nသွားလေရာခင့် မျက်နှာ မျက်စိထဲမှာစွဲမြဲတာအလွန်ခက်တယ် ……….ဘုရားလဲမစေဘွယ် သိကြားလဲမစေဘွယ် ဆိုတဲ့ “ဖုန်းမောင့်သက်လယ်”\n” အချစ်ဦးခင်ရယ် မပစ်ဘူးကြင်မယ် ….သီတာရေမြေဆုံးထိချစ်ပါမယ် “လို့ ကတိတွေပေးနေတဲ့ ” မောင့်သက်လယ် ”\n“ရေရေလည်လည်ပြောစမ်းပါခင်ရယ် မောင်ယုံကြည်အောင်ပြောစမ်းပါခင်ရယ်…..ချစ် မယ်ဆိုတာလေးကိုပြောစမ်းပါခင်ရယ်ဆိုတဲ့ ရတနာပုံမောင်စုရဲ့”တစ်ရွာသား”\n“ဆယ့်နှစ်လရာသီ ရှိပြီမောင်ရဲ့ “လို့ တမ်းတလိုက်တဲ့ ဗိုလ်အောင်ဒင်ရုပ်ရှင်ထဲက ဇာတ်ဝင်တေးလေးရဲ့သခင်မ” မေမေ၀င်း”\n“ဖူးစာကံအကြောင်းရယ် ချစ်ဒုက္ခဖန်လာတယ် ခင်ရယ်ချစ်ရဲ့သားနဲ့တစ်ဖက်သားရူးအောင် ” ဆိုပြီး ငိုပြလိုက်တဲ့ ၀င်းဦးတို့အဖေ ဦးဘညွန့်\n“ဂုဏ် ဂုဏ် ဂုဏ်ဆိုတာငွေကိုခေါ်တယ်”လို့ တပြည်လုံးကြားအောင်ကြွေးကြော်ပြီးမှ ဆိုမိတာမှားတယ်ဆိုတဲ့ ဘ၀သံသရာ “ဦးသုခ”\nတို့ရဲ့ တကယ့်ကိုများပြားလှသော အခုမှတ်မိသလောက်လေးပြန်ပြောပြနေတာတောင် သေချာပေါက်ကျန်နေမှာသေချာတဲ့\nနှစ်ဟောင်းက အနှစ်အဟောင်းသီချင်းတွေကို သိလာရပါတယ်။\n(ဒီသီချင်းတွေအကြောင်းပြောမယ်ဆိုရင် ချန်လှပ်ထားလို့မရတာကတော့ ဟင်္သာတေးသံသွင်းပါ။\nသူ့ကြိုးစားအားထုတ်မူ့ကြောင့် အရင်က ကောင်းပြီး တိမ်မြုပ်ပျောက်ကွယ်နေသောသီချင်းပေါင်းမြောက်မြားစွာကို အရှုံးအမြတ် ကိုမတွက်ဘဲ\nအဆိုတော် “သုမောင်” နဲ့တွဲဖက်လို့ ဖော်ထုတ်ခဲ့လိုလဲ “စစ်ကိုင်းတံတား””အောင်ပင်လယ်” ” ဆင်ကြီးဂဠုန်ချီ” “မြန်မာ့ဂုဏ်ရည်” ” သူဌေးဝါဒ”\nဆရာရွှေပြည်အေးရဲ့ “လေးနာရီ” “ဗွေးတုတ်” “မြစ်ကြီးဧရာဝတီ” “မုန့်ဆီကြော်” “လကဆုန်” ” မြစ်ကြီးဧရာဝတီ “အစရှိတဲ့မြူးကြွသွက်လက်သော မြန်မာ့တောဓလေ့ချစ်စရာသီချင်းလေးတွေကိုနားဆင်ခဲ့ရဘူးပါတယ်။\nနောက်မြန်မာ့ရိုးရာနတ်ချင်းတွေ သီချင်းကြီးတွေ အငြိမ့်သီချင်းတွေကို ဟင်္သာတေးသံသွင်းက အတော်များများထုတ်ပေးခဲ့တာကိုတော့ ကျေးဇူးတင်စရာပါ။ )\nအခုကျနော်ပြောခဲ့တဲ့စစ်ပြီးခေတ်က သီချင်းတွေဟာ အရမ်းကိုကောင်းပါတယ် ဒါပေမဲ့အားလုံးဟာလဲ ကိုယ်ပိုင်သံစဉ်တွေချည်းမဟုတ်ပါ အဲဒီအချိန်ကတဲက သူများတေးသွားကို ယူပြီးစာသားထည့်တဲ့ကော်ပီဆိုတာက မြန်မာတွေလုပ်တတ်နေပါပြီ။(ပြောရရင် ဘိလပ်ပြန်သန်းရဲ့သီချင်းများ)\nနောက်ဆက်သိလာရတာကတော့ ကျနော်ဖောင်ကြီးမှာတုန်းက ကြားခဲ့ရတယ်ဆိုတဲ့ မြန်မာသံသီချင်းတွေဟာ တင်စားပြောရရင် ပန်းစုံပေါတဲ့ပန်းဥယျာဉ်ကြီးထဲက\nစောစောက ကျနော်ပြောခဲ့တဲ့သီချင်းတွေက စစ်ပြီးစ မြန်မာပြည်လွတ်လပ်ရေးမရခင်က သီချင်းတွေပါ။\nစောစောကပြောတဲ့ အဆိုတော်ကြီးတွေရဲ့နောက် လွတ်လပ်ရေးရအပြီး မှာ ပေါ်လာတာက\nအခုချိန်ထိခေတ်စားဆဲ “မောင်မလာတာလေးငါးရက်ကြာ သည်အရေး တွေးရခက်ကြီးပါ အချစ်လိမ်အချစ်ညာသူဟာရုပ်လုံးကြီးပေါ်လာ ” စွပ်စွဲလိုက်တဲ့\n” လာလာချေပြီ ပျို့ချစ်ဦးလဲထူးတဲ့ဇာနည် …………ပုဝါဖြူလေးရမ်းရမ်းကာ “လို့ ဗိုလ်ရူ့သဘင်ဆင်ယင်လိုက်တဲ့ “သံသရာခရီးသည် “ရဲ့အရှင်သခင်\n” ၀သန်ခါမှီလ ရာသီ ပြာရီရစ်ဆိုင်း “အစချီလိုက်တဲ့ ခုချိန်ထိနားထောင်လို့ကောင်းတုန်း “မိုး “သီချင်းပိုင်ရှင် မခင်နှင်းဆီရဲ့အကိုကြီး “ကိုမြကြီး “ရဲ့သီချင်းတွေကိုနားထဲမှာ ကြားလာပါတယ်။\nအစဉ်အလိုက်ရယ်လို့မဟုတ်ဘဲ ရင်ထဲရှိခဲ့ဘူးတဲ့ သီချင်းတွေကိုတော့ပြောပြချင်ပါသေးတယ်။\nကျနော်မှတ်မိသလောက် ကျားမ မရွေးပေါ့နော် တစ်ချို့က တစ်သက်လုံးမှာ လူကြိုက်အများဆုံးအကောင်းဆုံးဆိုတဲ့သီချင်းတွေကို အများကြီးကိုဆိုသွားနိုင်တယ်။\nသူ့သီချင်းမှာ ဘယ်သီချင်းကတော့ အကောင်းဆုံးပါလို့ကိုမပြောနိုင်လောက်အောင်ကောင်းတာတွေများပါတယ်။\n” တွံတေးသိန်းတန်” ” “ပန်းနွယ်ရေ ရှာလေလေဝေး” ဆိုတဲ့ “ပန်းနွယ်ကစိမ်း”ကနေစလိုက်တာ\nသူ့တစ်သက်မှာ ဆိုသမျှတွေမှာ “နှမလက်လျော့နေလေတော့ ” “ဘယ်ပန်းသာလို့ယဉ် ” ” ချစ်ရက်ရှည်ရှည်အင်းလျားမြေ” “ဖိုးလမင်းကို အောင်သွယ်ခိုင်းမယ် ”\n“မျှော်ရပါကြောင်းနွေမိုးဆောင်း “အစရှိတဲ့ အပုဒ်ရေပေါင်းများစွာ “လှည်းနဲ့လှေရှိသမျ သူ့သီချင်းတွေမကွယ်စေရဘူး “လို့ ကြွေးကြော်ခဲ့တဲ့\nကျေးလက်အချစ်တော်အဆိုရှင်ဟာ သူမကွယ်လွန်ချိန်အထိ ” စိမ်းသရဖူစိမ်း”နဲ့အောင်ပွဲခံခဲ့ပါတယ်။\n“တွံတေးသိတန်းတန်”အဆိုတော်တွေထဲမှာ သက်တမ်းအရှည်ဆုံးနဲ့အပုဒ်ရေအများဆုံး တွေကို ပိုင်ဆိုင်သွားသူလို့ သတ်မှတ်ထားပါတယ်။\nမိန်းကလေးထဲမှာတော့ “မာမာအေး “ပါ။\n” သက်တန့်ပေါ်မှာကစားမယ်”ကနေစလိုက်တာ ” မေ့ကွက်ကိုရှာ” ” ယုံရခက်ခက်” ” တစ်ရေးချစ်ခွင့်ကြင်လာနိုး ” ” ဆယ်မိုးဆယ်နွေ”\n” မန်းရာပြည့်” ” မေ့ဘ၀ခဏဘယ်သူယူပါ့မယ်”မရေတွက်နိုင်တဲ့အလွမ်းသီချင်းတွေနဲ့အတူ သည်ဘက်ခေတ်မှာ ” မောင့်အချစ်မျှား”\n“အချစ်သည်သာထာဝရ “တွေလဲအောင်မြင်ရုံမက ” အပျိုရံမလေးမကျည်းတန်”ဘုရားသီချင်းတွေစုဆိုထားတဲ့ “ကြည်နူးဘွယ်”ဆိုတဲ့သီချင်းခွေဟာတိတ်ခွေခေတ်မှာ ရောင်းအကောင်းဆုံးတစ်ခွေဖြစ်ခဲ့သလို ” တွံတေးသိန်းတန် “နဲ့တတန်းတစ်စားထည်း အကောင်းဆုံးတွေအများဆိုချန်ထားနိုင်ခဲ့တဲ့အဆိုတော်ပါ။\nနောက်ထူးခြားသူတစ်ဦးကတော့ စွယ်စုံရ ရုပ်ရှင်မင်းသား စာရေးဆရာ ဒါရိုက်တာ ထုတ်ဝေသူ အဆိုတော်” ၀င်းဦး”ပါ။\n“မာမာအေး ” “တွံတေးသိန်းတန် “တို့က မြန်မာသံအများဆုံးဆိုတယ်လိုက်ဖက်တယ် “၀င်းဦး “ကတော့ ဘိုသံရော ဘုရားသီချင်းရော မြန်မာသံရော အစုံကိုဆိုနိုင်\nတဲ့အပြင် အပုဒ်ရေ အများကြီးလဲ ဆိုထားခဲ့တဲ့သူပါ။သူ့ခေတ်ကခေတ်စားတဲ့ “ပရက်စလေ”တို့ “ပက်ဘွန်း “တို့ရဲ့ ကော်ပီသီချင်းတွေ ” မီးပုံပွဲ”လို့ “မေခင်ကျနော့်အချစ်တော် ဟိုင့်ဟိုင့် “လို ဆတ်ကော့လတ်ကော့ ဘာသာပြန် သီချင်းတွေအပြင်” အလှကမ္ဘာမြေ”လို သီချင်းအမြူးလေးတွေသာမကဘဲ\n” ပြုံးပါဆို”တို့ “တေလေငှက် ” “သည်အချိန်ရောက်လာရင်လေ ကျနော့်စိတ်တွေဖောက်ဖောက်လာတယ် “ဆိုတဲ့အလွမ်းသီချင်းလေးတွေသာမကသေးဘဲ “မာမာအေး” “တင်တင်မြ “တို့ ” ချိုပြုံး”တို့နဲ့တွဲလို့ ရှေးခေတ်ဟောင်းစုံတွဲသီချင်းတွေကို ပြန်ဆိုတေးလုပ်ခဲ့ဘူးပါတယ်။\nနောက် ” စကားဧ၀ကံ” “ညီတော်မင်းနန်” “ခေါင်မဟေတည်ထွန်း ” “မင်္ဂလာဆုတောင်း ” “ဓမ္မစကြာ “လိုသီချင်းအခန့်တွေ\nမြို့မငြိမ်းရေးထားတဲ့ ခေတ်ဆန်ဆန် အလွမ်းသီချင်းတွေကိုဆိုခဲ့တာနဲ့မပြီးသေးဘူး မန်းသင်္ကြန်မှာသူမပါရင်မပြီးအောင်\n“မန်းတောင်ရိပ်ခို ” “ရက်မြတ်သင်္ကြန် ” “ရွှေဝါမြေ “”သင်္ကြန်ကြိုချိန် ” လိုသင်္ကြန်သီချင်းအမိုက်စားတွေကို အများကြီးဆိုထားခဲ့ပါသေးတယ်။\nသူတို့သုံးယောက်လောက် ဆိုတဲ့အပုဒ်ရေအတွက်မများ ကောင်းတယ်လို့ ပြောနိုင်တဲ့ အပုဒ်ရေမများပေးမယ့်\n” စန္ဒယားချစ်ဆွေ ” တက္ကသိုလ်မြကြီး” ကိုမင်းနောင် “မောင်မောင်ကြီး”တင်တင်မြ” ထား”ကိုကျော်ညွန့်” မောင်မောင်ညွန့်” ” ဟင်္သတ ထွန်းရင် ”\nတစ်သက်မှာ တစ်ပုဒ်ဆိုဆိုသလောက်နာမယ်ကြီးခဲ့တဲ့ အဆိုတော်များအကြောင်းကိုပြောချင်ပါသေးတယ်။\nစကားစပ်လို့ပြောရအုံးမယ်ဆိုရင် မြန်မာသံမိုနိုသီချင်းမှာကို လေးမျိုးကွဲပါသေးတယ်။\nဆိုင်းဝိုင်းကြီးနဲ့တွဲဘက်တဲ့ သီချင်းအခန့်က တစ်မျိုး ၊\nတယော စန္ဒယား ပုလွေ ပါတ်လုံ့းလေးတွေနဲ့ အဆွေးသီချင်းအေးအေးလေးကတစ်မျိုး၊\nနိုင်ငံခြားတူရိယာ တွေ အော်ဂင်တွေနဲ့ ဂစ်တာတွေ ဒရမ်တွေနဲ့ကခပ်သွက်သွက်သီချင်းတွေကတစ်မျိုး။\nဒါကတော့ တူရိယာအသုံးပေါ်မှာမူတည်ပြီး သံစဉ်အပြောင်းအလဲဖြစ်သွားတယ်လို့ဆိုနိုင်ပါတယ်။\nနောက်ခုနကပြောတဲ့ အဆိုတော်ကြီးများထဲက ရုပ်ရှင်မင်းသားလုပ်ဘို့ပါ ၀ါသနာပါတဲ့ အဆိုတော်ကြီး ……………………………………………………………..က စပြောရမယ်ဆိုရင်………………………


ခက်ဆစ်များ - Mein Weg nach Deutschland - Goethe-Institut\ndie Ablöse (ငွေရှင်းခြင်းများ)\nအိမ်ခန်းတစ်ခုသို့ သင်ပြောင်းရွှေ့သွားပြီး ယခင် အိမ်ငှားက ထိုအိမ်ခန်းတွင် ပရိဘောဂများ ထားခဲ့လျှင် ဘာဖြစ်မည်နည်း။ ယေဘုယျအားဖြင့် ၎င်းတို့အတွက် သင် ငွေပေးချေရသည်။ ၎င်းကို ငွေရှင်းခြင်းဟု သိကြသည်။ ပုံမှန်အားဖြင့် ဗီရိုကဲ့သို့သော ကြီးမားပြီး လေးလံသော ပရိဘောဂ ပစ္စည်းများနှင့် သက်ဆိုင်သည်။ သို့မဟုတ် မီးဖို သို့မဟုတ် ရေခဲသေတ္တာ ကဲ့သို့သော မီးဖိုချောင်သုံး ပရိဘောဂများအတွက် ဖြစ်သည်။\nder Abschluss, die Abschlüsse (ပညာအရည်အချင်း၊ ပညာအရည်အချင်းများ)\nသင်တန်း၊ အလုပ်သင်ကာလတစ်ခု သို့မဟုတ် ကျောင်းတစ်ကျောင်း ပြီးဆုံးချိန်တွင် စာမေးပွဲဖြေရန် လိုအပ်သည်။ ပုဂ္ဂိုလ်တစ်ဦးသည် ထိုစာမေးပွဲကို အောင်မြင်လျှင် ပညာအရည်အချင်းတစ်ခုကို ရရှိသည်။ ဂျာမဏီတွင် အရည်အချင်း အမျိုးအစား အမျိုးမျိုးရှိသည်။ ပုဂ္ဂိုလ်တစ်ဦးသည် အလုပ်လုပ်ရန် သို့မဟုတ် ကျောင်းတက်ရန် ဆန္ဒရှိလျှင် ပညာအရည်အချင်းတစ်ခု လိုအပ်သည်။ သို့ရာတွင် ပညာအရည်အချင်းတိုင်းသည် ပုဂ္ဂိုလ်တစ်ဦးကို အလုပ်အမျိုးအစားတိုင်းအတွက် သို့မဟုတ် သင်ယူလေ့လာမှု သင်တန်းတိုင်းအတွက် အရည်အချင်းပြည့်မီစေသည် မဟုတ်ပေ။\ndie Abschlussprüfung, die Abschlussprüfungen (အတန်းတင်စာမေးပွဲ)\nလေ့လာသင်ယူမှု သင်ရိုး သို့မဟုတ် သက်မွေးဝမ်းကျောင်းသင်တန်း အဆုံးတွင် ပြုလုပ်သည့် စာမေးပွဲ သို့မဟုတ် စစ်ဆေးမှုဖြစ်သည်။ ပေါင်းစည်းသင်တန်းအဆုံးတွင် “ဝင်ရောက်အခြေချနေထိုင်သူများအတွက် ဂျာမန်ဘာသာစကား စာမေးပွဲ” (DTZ) ကို သင် ဖြေဆိုရသည်။ ပေါင်းစည်းသင်တန်းတက်ရောက်နေသည့် ကျောင်းသားများသည် ဤအတန်းတင်စာမေးပွဲကို ဖြေဆိုရမည်ဖြစ်သည်။ ပိုမိုသိရှိလိုက BAMF တွင် ကြည့်ပါ။\nder Allgemeinarzt/die Allgemeinärztin, die Allgemeinärzte (အထွေထွေရောဂါကု ဆရာဝန်)\nကျန်းမာရေး ပြဿနာအားလုံးအတွက် ဆရာဝန်ဖြစ်သည်။ သင် ဖျားနာနေလျှင် GP ထံသို့ ဦးစွာ သွားရောက်သည်။ အကယ်၍ သင့်အား GP က မကူညီနိုင်ပါက သင့်အား အထူးကု ဆရာဝန်တစ်ယောက်ထံသို့ လွှဲပြောင်းစာ သင့်အတွက် ရေးပေးသည်။\nder Alphabetisierungskurs, die Alphabetisierungskurse (စာတတ်မြောက်ရေး သင်တန်း)\nစာမရေးနိုင် သို့မဟုတ် မဖတ်နိုင်သော သူများအတွက် သင်တန်းတစ်ခုဖြစ်သည်။ စာတတ်မြောက်ရေး သင်ကြားပို့ချမှုပါဝင်သော အထူးပေါင်းစည်းသင်တန်းများလည်း ရှိသည်။ ဤပေါင်းစည်းသင်တန်းကို စာတတ်မြောက်ရေး သင်တန်း ဟုလည်း သိကြပြီး ပုံမှန်အားဖြင့် နာရီပေါင်း ၉၆၀ ကြာမြင့်သည်။\ndie Anerkennung ausländischer Abschlüsse (နိုင်ငံခြား ပညာအရည်အချင်းများကို အသိအမှတ်ပြုခြင်း)\nသင့်လျော်သော ပညာအရည်အချင်းများ သင့်တွင် ရှိလျှင် သင် လုပ်ကောင်းလုပ်နိုင်မည့်အသက်မွေးဝမ်းကျောင်းအလုပ် ဂျာမဏီတွင် များစွာရှိသည်။ (ဥပမာ ဆရာဝန်၊ ကျောင်းဆရာ)။ ဤအသိအမှတ်ပြုမှုကို အောင်မြင်ရရှိရန် ဝင်ရောက်အခြေချနေထိုင်သူများ၏ အသက်မွေးဝမ်းကျောင်းသင်တန်းနှင့် ပညာရေးဆိုင်ရာ အရည်အချင်းများကို စစ်ဆေးသည်။ အကယ်၍ ထိုအရည်အချင်းသည် ဂျာမန် အရည်အချင်းနှင့် တန်းတူဖြစ်လျှင် ဂျာမဏီတွင်လည်း ဤအသက်မွေးဝမ်းကျောင်းအလုပ်ဖြင့် အလုပ်လုပ်ရန် ဤအရည်အချင်းကို အသုံးပြုရန် သင့်ကို ခွင့်ပြုလိမ့်မည်။ ပိုမိုသိရှိလိုပါက BAMFသို့မဟုတ် anerkennung-in-deutschland.de. တွင် ကြည့်ပါ။\ndie Anschlussgebühr, die Anschlussgebühren (ဆက်သွယ်ရေး အဖိုးအခ)\nသဘောတူညီမှု အစတွင် တစ်လုံးတစ်ခဲတည်း ပေးချေရသည့် အဖိုးအခဖြစ်သည်။ တစ်ကြိမ်ပေးချေပြီးသည်နှင့် ဖုန်းခေါ်ဆိုခြင်းကို စတင်ပြုလုပ်နိုင်မည်ဖြစ်သည်။\nder Ansprechpartner/die Ansprechpartnerin, die Ansprechpartner (ဆက်သွယ်ရန် ပုဂ္ဂိုလ်၊ ဆက်သွယ်ရန် ပုဂ္ဂိုလ်များ)\nမေးမြန်းစုံစမ်းရန်နှင့် ပြဿနာများပေါ်ပေါက်လာသည့်အခါ တာဝန်ရှိပုဂ္ဂိုလ်များနှင့် ဆက်သွယ်ဆောင်ရွက်ရန်လိုအပ်သည်။ မေးမြန်းလိုသည်များ ရှိသည့်အခါဖြစ်စေ၊ သို့မဟုတ် ပြဿနာအမျိုးမျိုး ပေါ်ပေါက်လာသောအခါ ထိုဆက်သွယ်ရန် ပုဂ္ဂိုလ်က အကူအညီ ပေးအပ်လေ့ရှိသည်။ ပုံမှန်အားဖြင့် ဆက်သွယ်ရန် အခြေအနေ အချို့အတွက် ပုဂ္ဂိုလ်တစ်ယောက်အား ခွဲဝေသတ်မှတ်ပေးထားလေ့ရှိသည်။\ndie Arbeitsagentur, die Arbeitsagenturen (အလုပ်အကိုင်ရှာဖွေရေး အေဂျင်စီ)\nအလုပ်အကိုင်ရှာဖွေရေး အေဂျင်စီက သင့်ကို မှန်ကန်သော အလုပ်ရရှိရန် ဆောင်ရွက်ပေးသည်။ သင့်အနေဖြင့် အလုပ်အမျိုးအစား အားလုံးအတွက် အလုပ်ကြော်ငြာများကို ဤနေရာတွင် ရှာဖွေနိုင်သည်။ တစ်ခါတစ်ရံ သင်အလုပ်လျှောက်ထားရာတွင် ဥပမာ ကုန်ကျသည့် စာရွက်စာတမ်းကြေး အတွက် ငွေကြေးထောက်ပံ့မှုရရှိနိုင်သည်။ မြို့တိုင်းတွင် အလုပ်အကိုင်ရှာဖွေရေး အေဂျင်စီရှိသည်။ သင့် အလုပ်အကိုင်ရှာဖွေရေး အေဂျင်စီကို www.arbeitsagentur.de. တွင် ရှာဖွေနိုင်သည်။\nder Arbeitgeber, die Arbeitgeber (အလုပ်ရှင်)\n၎င်းသည် ဥပမာအားဖြင့် ကုမ္ပဏီတစ်ခု ဖြစ်နိုင်သည်။ ၎င်းသည် ထိုကုမ္ပဏီတစ်ခုတွင် အလုပ်လုပ်ကြသည့် ဝန်ထမ်းများ၏ အလုပ်ခန့်အပ်ပေးထားသူဖြစ်သည်။ အစိုးရသည်လည်း ဥပမာ ကျောင်းဆရာများ သို့မဟုတ် ကလေး ပြုစုစောင့်ရှောက်မှု ပေးအပ်သူများ ကဲ့သို့ ပြည်သူ့ဝန်ထမ်းများ၏ အလုပ်ရှင်ဖြစ်ပေသည်။ သင့်တွင် မိမိကုမ္ပဏီရှိပြီး ထိုကုမ္ပဏီတွင် အလုပ်လုပ်လျှင် သင့်တွင် အလုပ်ရှင်မရှိပေ။\nder Arbeitnehmer, die Arbeitnehmer (ဝန်ထမ်း)\nသင်သည် ကုမ္ပဏီတစ်ခုတွင် အလုပ်လုပ်ကိုင်နေပြီဆိုလျှင် သင့်ကို ထိုကုမ္ပဏီ၏ ဝန်ထမ်းအဖြစ် သတ်မှတ်နိုင်သည်။\ndie Arbeitnehmervertretung, die Arbeitnehmervertretungen (အလုပ်သမား ကိုယ်စားလှယ် အဖွဲ့အစည်း)\nအလုပ်သမားကိုယ်စားလှယ် အဖွဲ့အစည်းသည် ကုမ္ပဏီတစ်ခုတွင် လုပ်ကိုင်နေသော ဝန်ထမ်းများအားလုံး၏ အကျိုးစီးပွားကို ကိုယ်စားပြုသည်။ သင်က အလုပ်ရှင်နှင့် ပြဿနာဖြစ်သည့်အခါတွင် အလုပ်သမားကိုယ်စားလှယ်အဖွဲ့ထံမှ အကူအညီတောင်းခံနိုင်သည်။ အလုပ်သမားကိုယ်စားလှယ်အဖွဲ့က အလုပ်သမားများနှင့် အလုပ်ရှင်များအကြားစေ့စပ်ညှိနှိုင်းပေးသည်။ အလုပ်သမားကောင်စီ သို့မဟုတ် ဝန်ထမ်းရေးရာ ကောင်စီလည်း ရှိသည်။ အထူးသဖြင့် ကုမ္ပဏီကြီးများတွင် အလုပ်သမားကောင်စီရှိသည်။ ကုမ္ပဏီနှင့်မပတ်သက်ဘဲ လွတ်လပ်စွာရပ်တည် ဆောင်ရွက်ပေးသည့် အလုပ်သမား သမဂ္ဂအဖွဲ့များလည်းရှိကြသည်။\ndie Arbeitserlaubnis (အလုပ်လုပ်ခွင့် ပါမစ်)\nသင်သည် ဂျာမဏီနိုင်ငံတွင် အလုပ်လုပ်လိုသော်လည်း သင်သည် ဥရောပ သမဂ္ဂ(EU) နိုင်ငံတစ်နိုင်ငံမှ မဟုတ်ပေ။ ထိုအခါ သင်သည် အလုပ်လုပ်ကိုင်ခွင့် ပါမစ်တစ်ခု လိုအပ်သည်။ EU နိုင်ငံများဖြစ်သော ရိုမေးနီးယားနှင့် ဘူလ်ဂေးရီးယားမှ နိုင်ငံသားများသည်လည်း ၂၀၁၃ ခုနှစ် အကုန်အထိအလုပ်လုပ်ကိုင်ခွင့် ပါမစ်တစ်ခု လိုအပ်သည်။ သို့ရာတွင် ထိုကာလကျော်လွန်ပြီးနောက် မလိုအပ်ပေ။ ပိုမိုသိလိုပါက www.arbeitsagentur.de တွင်ကြည့်ပါ။\ndie Arbeitsgenehmigung, die Arbeitsgenehmigungen (အလုပ်လုပ်ခွင့် ပါမစ်)\ndie Arbeitslosenversicherung, die Arbeitslosenversicherungen (အလုပ်လက်မဲ့ အာမခံ)\nဝန်ထမ်းတစ်ယောက်သည်၎င်း၏ အလုပ် ဆုံးရှုံးလျှင် ဤအာမခံက ၎င်း၏ လုပ်ခများ/လစာ၏ အစိတ်အပိုင်းတစ်ရပ်ကို တစ်နှစ်ကြာ ပေးချေသည်။ ဝန်ထမ်းအားလုံးတွင်အလုပ်လက်မဲ့ အာမခံ အလိုအလျောက် ရှိကြသည်။ ပေါ်လစီ၏ ကုန်ကျစရိတ်တစ်စိတ်တစ်ပိုင်းကို အလုပ်ရှင်က ကျခံသည်။\ndie Arbeitsunfähigkeit (အလုပ်လုပ်နိုင်စွမ်း မရှိခြင်း)\nသင် အလုပ် မလုပ်ကိုင်နိုင်သည့် အခြေအနေမျိုးကို ဆိုလိုသည်။ ဥပမာ သင် နာမကျန်းလျှင် သို့မဟုတ် မတော်တဆမှုတစ်ခု ပြီးနောက်တွင် ဖြစ်သည်။\ndas Arbeitsverbot, die Arbeitsverbote (အလုပ်ကို တားမြစ်ခြင်း၊ အလုပ်ကို တားမြစ်ခြင်းများ)\nအလုပ်ကို တားမြစ်ခြင်းဆိုသည်မှာ ပုဂ္ဂိုလ်တစ်ဦးကို တစ်စုံတစ်ရာသော ကာလအပိုင်းအခြားအထိ အလုပ်လုပ်ရန် ခွင့်မပြုခြင်းကို ဆိုလိုသည်။ ၎င်းကို နေထိုင်မှု စာရွက်စာတမ်းများတွင် ဖော်ပြထားသည်။ (ဥပမာ ယာယီ နေထိုင်ခွင့်ပါမစ်တစ်ခု သို့မဟုတ် သည်းခံခြင်း)\nder Arbeitsvertrag, die Arbeitsverträge (အလုပ်ခန့်အပ်ခြင်း စာချုပ်)\nသင့်အား အမြဲတမ်းဝန်ထမ်းတစ်ဦးအဖြစ် ခန့်အပ်ခြင်းခံရလျှင် သင့်အား အလုပ်ခန့်အပ်ခြင်းစာချုပ်တစ်ခုကို ပေးအပ်လိမ့်မည်။ စာချုပ်၌ သင့် အလုပ်နှင့် သက်ဆိုင်သည့် စည်းမျဉ်များအားလုံး ပါဝင်သည်။ ဥပမာအားဖြင့် သင့်အလုပ်သည် မည်သည့် တာဝန်ဝတ္တရားများကို အကျုံးဝင်သနည်း။ သင့်ကို လစာ မည်မျှ ပေးမည်နည်း။ ရက်သတ္တပတ်လျှင် နာရီပေါင်း မည်မျှ သင် အလုပ်လုပ်ရမည်နည်း။ အားလပ်ရက် မည်မျှ သင်ရရှိမည်နည်း။ ထိုသဘောတူ စာချုပ်ကို သင်နှင့် သင့်အလုပ်ရှင်က လက်မှတ်ရေးထိုးရသည်။\ndie Ausreise, die Ausreise (ထွက်ခွာခြင်း၊ ထွက်ခွာခြင်းများ)\nထွက်ခွာခြင်းဆိုသည်မှာ လူပုဂ္ဂိုလ်တစ်ဦးက မိမိရောက်ရှိနေသည့် တိုင်းပြည်တစ်ခုမှ ထွက်ခွာခြင်းကို ဆိုလိုသည်။ တစ်ခါတစ်ရံ ထွက်ခွာခြင်းကို အတင်းအကျပ် ပြုလုပ်ရသည်။ ဆိုလိုသည်မှာ လူပုဂ္ဂိုလ်တစ်ဦးသည် မိမိဆန္ဒအလျောက် တိုင်းပြည်မှ မထွက်ခွာပေ။ အတင်းအကျပ်ထွက်ခွာစေခြင်း ဥပမာတစ်ခုမှာ ပြည်နှင်ဒဏ်ပေးခြင်း ဖြစ်သည်။\ndas Attest, die Atteste (ဆေးလက်မှတ်)\nသင် နာမကျန်းဖြစ်ကာ အလုပ်မလုပ်နိုင် ဖြစ်နေပါသလား။ သို့ဖြစ်လျှင် သင်သည် ပုံမှန်အားဖြင့် သင့်အလုပ်ရှင်အတွက် ဆေးလက်မှတ် တစ်စောင် လိုအပ်သည်။၎င်းသည် သင့် ဆရာဝန်က သင့်အား ပေးအပ်သည့် စာတစ်စောင်ဖြစ်သည်။သင်သည် နာမကျန်းဖြစ်ကာ အလုပ်မလုပ်နိုင်ကြောင်း ထိုစာက ဖော်ပြသည်။ တစ်ခါတစ်ရံ ကလေးများသည် ကျောင်းအတွက် ဆေးလက်မှတ် တစ်စောင် လိုအပ်သည်။\nder Aufenthaltstitel, die Aufenthaltstitel (နေထိုင်မှု ပါမစ်)\nနေထိုင်မှု ပါမစ်တွင် ဥပမာ ဂျာမဏီတွင် သင့်အား မည်မျှကြာကြာ နေထိုင်ရန် ခွင့်ပြုသည် သို့မဟုတ် သင့်အား ဂျာမဏီတွင် အလုပ်လုပ်ခွင့် ပြုသည် နှင့် ပတ်သက်သည့် အချက်အလက်များ ပါဝင်သည်။သင့်တွင်နေထိုင်မှု ပါမစ်တစ်ခုရှိလျှင် သင်သည် ဂျာမဏီတွင် တရားဝင် ရောက်ရှိနေခြင်း ဖြစ်သည်။ ၎င်းသည် ဗီဇာအသွင်တစ်မျိုးလည်း ဆောင်သည်။\nder Aufenthaltsstatus (နေထိုင်မှု အဆင့်အတန်း)\nနေထိုင်မှု အဆင့်အတန်းသည်ဥပမာ ဂျာမဏီတွင် သင့်အား မည်မျှကြာကြာ နေထိုင်ရန် ခွင့်ပြုသည် သို့မဟုတ် သင့်အား ဂျာမဏီတွင် အလုပ်လုပ်ခွင့် ပြုသည်နှင့် ပတ်သက်၍ စည်းကမ်းထိန်းပေးသည်။ သင့်တွင်နေထိုင်မှု အဆင့်အတန်းတစ်ခုရှိလျှင် သင်သည် ဂျာမဏီတွင် တရားဝင် ရောက်ရှိနေခြင်း ဖြစ်သည်။\ndie Ausbildung, die Ausbildungen (အသက်မွေးဝမ်းကျောင်း သင်တန်း)\nအသက်မွေးဝမ်းကျောင်း သင်တန်းတွင် ပုဂ္ဂိုလ်တစ်ယောက်သည် တစ်စုံတစ်ရာသော နယ်ပယ်၌ အသိပညာနှင့် စွမ်းဆောင်ရည်များကို ရရှိကြသည်။ အစိုးရကျောင်း၊ တက္ကသိုလ် သို့မဟုတ် ကုမ္ပဏီတစ်ခုတွင် အသက်မွေးဝမ်းကျောင်း သင်တန်း တက်ရောက်နိုင်သည်။ အသက်မွေးဝမ်းကျောင်း သင်တန်းပြီးဆုံးချိန်တွင် စာမေးပွဲတစ်ခု ဖြေဆိုရန် လိုအပ်သည်။ ထို့နောက်တွင် ပုဂ္ဂိုလ်တစ်ယောက်သည် အရည်အချင်းတစ်ခုကို ရရှိသည်။ အလုပ်သင်ခြင်းသည် အထူးသင်တန်း အမျိုးအစားတစ်ခုဖြစ်ပြီး ပုဂ္ဂိုလ်တစ်ယောက်သည် လက်တွေ့အလုပ်အကိုင်ကို သင်ယူ လေ့လာသည်။\ndas Ausländeramt, die Ausländerämter (လူဝင်မှုကြီးကြပ်ရေး အာဏာပိုင်)\nလူဝင်မှုကြီးကြပ်ရေးရုံး (Ausländeramt)ဟုလည်း သိရှိကြသည်။ ဤရုံးသည် ဂျာမဏီသို့ ပထမဆုံး သင်ရောက်ရှိချိန်တွင် သွားရောက်ရမည့် နေရာဖြစ်သည်။ ထို့အပြင် သင့် ပြည်ဝင်ခွင့်ဗီဇာသည် သက်တမ်းကုန်ဆုံးလုနီးပါဖြစ်နေပြီး သက်တမ်းတိုးလိုသည့်အခါတွင်လည်း ဤရုံးသို့ သွားရမည်ဖြစ်သည်။ မြို့တော်ခန်းမရှိ ဝန်ထမ်းများက သင့်အား လူဝင်မှုကြီးကြပ်ရေးရုံး တည်နေရာကို လမ်းညွှန်ပေးနိုင်သည်။\ndie Ausländerbehörde, die Ausländerbehörden (လူဝင်မှုကြီးကြပ်ရေးရုံး)\nလူဝင်မူကြီးကြပ်ရေးအာဏာပိုင် (Ausländeramt) ဟုလည်းသိရှိကြသည်။ ဤရုံးသည် ဂျာမဏီသို့ ပထမဆုံး သင်ရောက်ရှိချိန်တွင် သွားရောက်ရမည့် နေရာဖြစ်သည်။ထို့အပြင် သင့် ပြည်ဝင်ခွင့်ဗီဇာသည် သက်တမ်းကုန်ဆုံးလုနီးပါဖြစ်နေပြီး သက်တမ်းတိုးလိုသည့်အခါတွင်လည်း ဤရုံးသို့ သွားရမည်ဖြစ်သည်။ မြို့တော်ခန်းမရှိ ဝန်ထမ်းများက သင့်အား လူဝင်မှုကြီးကြပ်ရေးရုံး တည်နေရာကို လမ်းညွှန်ပေးနိုင်သည်။\ndas Auswärtige Amt (နိုင်ငံခြားရေးရုံး)\nAußenministerium ဟုလည်း သိကြသည်။ ဂျာမန်နိုင်ငံခြားရေးရုံးသည် အစိုးရ၏ အစိတ်အပိုင်း ဖြစ်သည်။ ၎င်း၏တာဝန်မှာ ဂျာမန်နိုင်ငံခြားရေး နှင့် ဥရောပနိုင်ငံရေး ကိစ္စရပ်များ ဖြစ်သည်။ ဆိုလိုသည်မှာ ၎င်းသည် အခြားပြည်နယ်များ၊ နိုင်ငံတကာအဖွဲ့အစည်းများနှင့် အဆက်အသွယ်ရှိသည်။ ဂျာမဏီသို့ ခရီးသွားလာခြင်းနှင့် ပတ်သက်၍ နိုင်ငံခြားရေးရုံးမှလည်း သတင်းအချက်အလက်များ ရယူနိုင်သည်။\nder Ausweis, die Ausweise (သက်သေခံ စာရွက်စာတမ်း)\nဤစာရွက်စာတမ်းများသည် သင် မည်သူမည်ဝါဖြစ်ကြောင်းကို အတည်ပြုပေးသည်။ သက်သေခံစာရွက်စာတမ်းများ၏ ဥပမာများမှာ သင့် မှတ်ပုံတင်ကတ် သို့မဟုတ် နိုင်ငံကူးလက်မှတ် ဖြစ်သည်။ သို့သော် ယဉ်မောင်းလိုင်စင်သည်လည်း သက်သေခံ စာရွက်စာတမ်းတစ်ခု ဖြစ်သည်။\nder Bankeinzug (ဘဏ်စာရင်းမှ တိုက်ရိုက်ဝယ်ယူခြင်း)\nတစ်စုံတစ်ရာကို သင့်ဘဏ်စာရင်းမှ တိုက်ရိုက်ဝယ်ယူလျှင် ပစ္စည်းရောင်းသူသည် ပစ္စည်းတန်ဖိုးကို သင်၏ ဘဏ်စာရင်းထဲမှ နုတ်ယူနိုင်သည်။ ဆိုလိုသည်မှာ၎င်းကို သင့်ဘဏ်စာရင်းမှ ငွေထုတ်ယူရန် သင် ခွင့်ပြုပေးလိုက်သည်။ သင့်ဘဏ်စာရင်းကို ဂျာမဏီနိုင်ငံရှိ ဘဏ်တစ်ခုတွင် ဖွင့်ထားခြင်းဖြစ်ပါက ထိုသို့ ဝယ်ယူမှုအတွက် အကုန်အကျ မရှိပါ။ သင် အွန်လိုင်းပေါ်မှ ပစ္စည်းများ မှာယူ၍ တိုက်ရိုက်ဝယ်ယူလျှင်လည်း ဘဏ်စာရင်းမှ တိုက်ရိုက်ငွေပေးချေခြင်းကို ပြုလုပ်နိုင်သည်။ သို့သော် အာမခံကြေး နှင့် လစဉ်ပေးချေမှုများ (လျှပ်စစ်/ဓာတ်ငွေ့၊ ဖုန်း/အင်တာနက်ခများ) အတွက်လည်း သင် ပေးချေနိုင်သည်။ ဆိုလိုသည်မှာ အာမခံကုမ္ပဏီ သို့မဟုတ် ရေ၊မီတာ၊လျှပ်စစ် ဝန်ဆောင်မူပေးသည့် ကုမ္ပဏီများအား သင့်ဘဏ်စာရင်းမှ ကုန်ကျစရိတ်အား လစဉ် ဖြတ်တောက်ခွင့် ပေးလိုက်ခြင်းဖြစ်သည်။\ndie Behörde, die Behörden (အစိုးရ အေဂျင်စီ/ အစိုးရ အေဂျင်စီများ)\nအစိုးရ အေဂျင်စီသည် ဥပဒေတွင်ဖော်ပြပါရှိသော တာဝန်များကို ဖြည့်ဆည်းပေးရသည့် အစိုးရ အဖွဲ့အစည်းတစ်ရပ်ဖြစ်သည်။ ထိုကြောင့် ၎င်းသည် နိုင်ငံ့ရေးရာများကို စီမံခန့်ခွဲသည်။\nder Benutzername, die Benutzernamen (အသုံးပြုသူအမည်)\nသင်သည် ဝက်ဘ်ဆိုက်တစ်ခု သို့မဟုတ် ကွန်ပျူတာတစ်လုံးကို အသုံးပြုသောအခါ သင်မှတ်ပုံတင်သည့် အမည်ဖြစ်သည်။\ndas Bargeld (ငွေသား)\nငွေစက္ကူများနှင့် အကြွေစေ့များသည် ငွေသားများဖြစ်သည်။ သင်အနေဖြင့် မည်သည့်နေရာတွင်မဆို ငွေသားဖြင့် ပေးချေနိုင်သည်။\ndie Beglaubigung, beglaubigen (အထောက်အထားပြခြင်း၊ အထောက်အထားပြရန်)\nတရားဝင်အဖွဲ့စည်းတစ်ရပ်က စာရွက်စာတမ်းများကို စစ်ဆေးပြီး ၎င်းတို့သည် စစ်မှန်ကြောင်း သက်သေပြရန် တံဆိပ်နှိပ်ပေးခြင်းဖြစ်သည်။\ndie Beratung (အကြံဥာဏ်)\nအကြံပေးချိန်တစ်ခု၌ အကြောင်းအရာများစွာနှင့် ပတ်သက်၍ ပညာရှင်များထံမှ အကူအညီကို ရယူနိုင်သည်။ ပိုမိုသိရှိရန် အကူအညီရယူခြင်းတွင် ကြည့်ပါ။.\nder Bereitschaftsdienst, die Bereitschaftsdienste, der ärztliche Bereitschaftsdienst (အရန်သင့် ဆေးကုသရေး ဝန်ဆောင်မှု)\nညနေပိုင်း၊ ညအချိန် သို့မဟုတ် စနေ၊ တနင်္ဂနွေကဲ့သို့ ပုံမှန်မဟုတ်သော အချိန်တွင် သင် ဆရာဝန်တစ်ယောက်လိုအပ်ပါသလား။ လိုအပ်ပါက အရန်သင့် ဆေးကုရေး ဝန်ဆောင်မှုကို သင် ဆက်သွယ်နိုင်သည်။ ဂျာမဏီနိုင်ငံ တစ်ဝှမ်းလုံးတွင် တစ်ခုတည်းသော ဖုန်းနံပါတ် ၁၁၆၁၁၇ ဖြစ်သည်။ အရေးပေါ်အခြေအနေများတွင် ဤနံပါတ်ကို အသုံးမပြုပါနှင့်၊ ၁၁၂ ဖြင့် လူနာတင်ယာဉ် ဝန်ဆောင်မှုကို ဖုန်းဆက်ပါ။ ၎င်းသည် ဂျာမဏီနိုင်ငံတစ်ဝှမ်းလုံးတွင် အတူတူပင်ဖြစ်သည်။\ndie Berufsausbildung (အသက်မွေးဝမ်းကျောင်းသင်တန်း)\n၎င်းသည် သင် အသက်မွေးဝမ်းကျောင်း အလုပ်တစ်ခုကို သင်ယူသောအချိန်အခါဖြစ်သည်။ အသက်မွေးဝမ်းကျောင်း သင်တန်းသည် ပုံမှန်အားဖြင့် စီးပွားရေးကျောင်းနှင့်ကုမ္ပဏီတစ်ခုတွင် အလုပ်လုပ်ခြင်း ဟူ၍ နှစ်ပိုင်းရှိသည်။ အသက်မွေးဝမ်းကျောင်း သင်တန်းသည် ပုံမှန်အားဖြင့် ၂ နှစ် နှင့် ၃.၅ နှစ် အကြား ကြာမြင့်တတ်သည်။ ၎င်းသည် အသက်မွေးဝမ်းကျောင်းအလုပ် အပြင် သင်၏ ကျောင်းပြီးဆုံး ပညာအရည်အချင်း အပေါ်တွင်လည်း မူတည်နေသည်။ သင့်တွင် Abitur ရှိလျှင် သင်တန်း သင်ရိုးသည် တစ်ခါတစ်ရံ အနည်းငယ် ပိုတိုနိုင်သည်။\ndas Berufsinformationszentrum (BIZ) (အသက်မွေး ဝမ်းကျောင်း အလုပ်အကိုင် အကြံပေးဌာန)\nဤဌာနမှ ဝန်ထမ်းများသည် အသက်မွေးဝမ်းကျောင်း အလုပ်အကိုင် သွင်ပြင်လက္ခဏာအားလုံးနှင့် ပတ်သက်၍ အကြံပေးသည်။ www.arbeitsagentur.de တွင် ကြည့်ပါ။\ndie Berufsoberschule, die Berufsoberschulen (အထူးပြု ပညာရပ်သင်ကျောင်း)\nသင်သည် ဤကျောင်းတွင် အဆင့်မြင့် ကျောင်းထွက် ပညာအရည်အချင်းတစ်ရပ်ကို သင်ယူနိုင်သည်။ သင်၏ သက်မွေးဝမ်းကျောင်းသင်တန်းကို တက်ရောက်ပြီးနောက် အထူးပြု ပညာရပ်သင်ကျောင်းတစ်ခုကို သင် တက်ရောက်နိုင်သည်။\ndie Berufsschule, die Berufsschulen (စီးပွားရေးကျောင်း)\nစီးပွားရေးကျောင်းသည် သက်မွေးပညာသင်တန်း လက္ခဏာ သွင်ပြင်တစ်ခုဖြစ်သည်။ စီးပွားရေးကျောင်းများ၌ သင့် သက်မွေးဝမ်းကျောင်း ပညာနှင့် သက်ဆိုင်သော အထူးသင်ရိုးများအပြင် အခြားနယ်ပယ်များမှ ပညာရပ်များကိုလည်း သင်ကြားရမည်ဖြစ်သည်။ တစ်ပတ်လျှင် သင်ခန်းစာ ၈ ခု မှ ၁၂ ခုအထိ သင်ကြားရမည်ဖြစ်သည်။ ကျန်ရှိသည့်အချိန်များ၌ ကုမ္ပဏီများတွင် အလုပ်ဆင်းရမည်ဖြစ်သည်။ သို့မဟုတ် စီးပွားရေးသင်တန်းများတွင် ရက်သတ္တပတ်အနည်းငယ် တက်ရောက်ပြီး နောက်အပတ်များတွင် ကုမ္ပဏီတွင် အလုပ်ဆင်းနိုင်သည်။ တချို့သော အသက်မွေးဝမ်းကျောင်း ပညာရပ်များအတွက် စီးပွားရေးသင်တန်းကျောင်းတွင် တစ်နှစ်ခန့် တက်ရောက်ရမည်ဖြစ်သည်။ ထို့နောက် ကုမ္ပဏီများတွင် အလုပ်သင်အနေဖြင့် ဝင်ရောက်လုပ်ကိုင်နိုင်သည်။ စီးပွားရေးသင်တန်းသည် ပုံမှန်စာသင်ကျောင်းကဲ့သို့ပင် စာအုပ်စာတမ်းဖိုးများမှ လွဲ၍ သင်ကြားစရိတ်အခမဲ့ဖြစ်သည်။\ndie Bewerbung, die Bewerbungen (အလုပ်လျှောက်ထားခြင်း)\nသင်သည် ကုမ္ပဏီလုပ်ငန်းတစ်ခုတွင် အလုပ်လျှောက်ထားလိုသည်ဆိုပါက အလုပ်လျှောက်လွှာတစ်ခုကို ရေးသားရမည်ဖြစ်သည်။ ပုံမှန်အားဖြင့် အလုပ်လျှောက်ထားခြင်းအတွက် ပေးပို့ကြောင်း အကြောင်းကြားစာ၊ သင့် ကိုယ်ရေးရာဇဝင်၊ ဓာတ်ပုံ နှင့် ပညာအရည်အချင်းအထောက်အထားများ လိုအပ်မည်ဖြစ်သည်။ စာဖြင့်ရေးသားထားသည့် သင်၏ အလုပ်လျှောက်လွှာ ကောင်းမွန်သည်ဆိုပါက အလုပ်လျှောက်ထားခြင်း၏ ဒုတိယအဆင့်အနေဖြင့် အလုပ်ရှင်နှင့် တွေ့ဆုံရန် အင်တာဗျူးဖြေဆိုခြင်းကို လုပ်ဆောင်ရမည်ဖြစ်သည်။ အကြောင်းအရာများ ပိုမိုသိရှိလိုပါက အလုပ်အကိုင်ရှာဖွေရေး အင်ဂျင်စီများ၌ မေးမြန်းစုံစမ်းနိုင်သည်။\ndie Bewerbungsunterlagen (အလုပ်လျှောက်ရန်လိုအပ်သည့် စာရွက်စာတမ်းများ)\n၎င်းတွင် ပေးပို့ကြောင်း အကြောင်းကြားစာ၊ တစ်နည်းအားဖြင့် ကုမ္ပဏီထံသို့ စာတစ်စောင် ပါဝင်သည်။ သင် အဘယ်ကြောင့် ဤအလုပ်ကို ရလိုကြောင်းနှင့် သင်သည် အဘယ်ကြောင့် ဤအလုပ်နှင့် သင့်တော်ကြောင်း ထိုစာကပြောပြသည်။ ဤစာရွက်စာတမ်းများတွင် ဓာတ်ပုံတစ်ပုံ၊ ကိုယ်ရေးရာဇဝင် (သင့် အရည်အချင်းများကို ဖော်ပြထားသည့် ဇယားတစ်စောင်) နှင့် သင်၏ တရားဝင် အထောက်အထား လက်မှတ်များလည်း ပါဝင်သည်။\ndie Botschaft, die Botschaften (သံရုံး)\nသံရုံးသည် ကောင်စစ်ဝန်ရုံးများနှင့် ဆင်တူသည်။ ၎င်းသည် အခြားသော တိုင်းပြည်တစ်ပြည်တွင် နိုင်ငံတစ်ခု၏ ကိုယ်စားလှယ်ဖြစ်သည်။ ဂျာမဏီသံရုံးနှင့်ပတ်သက်၍ www.diplo.de.ဝက်ဘ်ဆိုက်တွင် ပိုမိုသိရှိနိုင်သည်။\ndie Broschüre, die Broschüren (လက်ကမ်းစာစောင်)\nသင်နှင့်အတူ ယူဆောင်သွားနိုင်ရန် စာရွက်ပေါ်တွင် ရိုက်နှိပ်ဖော်ပြထားသော သတင်းအချက်အလက်များဖြစ်သည်။\ndas Bundesland, die Bundesländer(ပြည်ထောင်စု ပြည်နယ်များ)\nဂျာမဏီနိုင်ငံကို ပြည်ထောင်စု ပြည်နယ်(Bundesländer) ၁၆ ခုဖြင့် ဖွဲ့စည်းထားသည်။ ပြည်ထောင်စု ပြည်နယ်တစ်ခုသည် ပုံမှန်အားဖြင့် ဘာဗာရီးယား၊ ဟီစီ သို့မဟုတ် မြောက် ရိုင်ဝစ်ဖာလိယာ တို့ကဲ့သို့ အတော်အသင့် ကြီးမားသော ဧရိယာတစ်ခု ဖြစ်သည်။ သို့ရာတွင် အချို့သော မြို့တော်များ ကိုယ်တိုင်သည်လည်း ပြည်ထောင်စု ပြည်နယ်တစ်ခု ဖြစ်သည်၊ ဥပမာ ဘာလင် သို့မဟုတ် ဟမ်းဘက်။ ပြည်နယ်တစ်ခုချင်းစီတွင် ကိုယ်ပိုင်အစိုးရ (Landesregierung) နှင့် ပြည်နယ်လွတ်တော် (Landtag) တို့ရှိသည်။ ပြည်နယ်အစိုးရသည် ပညာရေး၊ ယဉ်ကျေးမှုနှင့်ဆက်နွယ်သော ကိစ္စရပ်များကို လွတ်လပ်စွာဆုံးဖြတ်ပိုင်ခွင့်ရှိသည်။ သို့သော် အရေးပါဆုံးသော ဆုံးဖြတ်ချက်များကို ပြည်ထောင်စုအစိုးရ သို့မဟုတ် ဂျာမဏီတစ်နိုင်ငံလုံး၏ အစိုးရက ချမှတ်သည်။\nder Bundestag (ဂျာမန် ပြည်ထောင်စု အစိုးရအဖွဲ့)\nBundestagသည် ဂျာမန်လွှတ်တော်ဖြစ်သည်။ လွှတ်တော်တွင် မည်သည့် ပါတီများသည် ပါဝင်နေသနည်း။ ၎င်းကို ရွေးကောက်ပွဲများတွင် ပြည်သူက ဆုံးဖြတ်သည်။\nအားလုံးပေါင်းလုပ်အားခ/လစာ ဆိုသည်မှာ စုစုပေါင်း ပမာဏဖြစ်သည်။ ထိုအထဲမှ အာမခံကြေးနှင့် အခွန်ခများကို သင် ပေးဆောင်ရမည်။ ကျန်ရှိသည့် ပမာဏသည် အသားတင် ပမာဏဖြစ်သည်။\ndas Bußgeld, die Bußgelder (ပြစ်ဒဏ်ကြေး)\nသင်သည် မီးနီကိုဖြတ်လျှောက်မိသည် ဆိုပါစို့ သို့မဟုတ် လူသွားလမ်းပေါ်တွင် စက်ဘီးစီးမိသည် ဆိုပါစို့ သို့မဟုတ် အရက်သောက်ပြီး ကားမောင်းမိသည် ဆိုပါစို့။ ရဲက သင့်ကိုဖမ်းမိလျှင် သင် ဒဏ်ငွေဆောင်ရလိမ့်မည်။ တစ်ခါတစ်ရံ ပြစ်ဒဏ်ကြေးသည် ၅ ယူရို သို့မဟုတ် ၁၀ ယူရိုသာ ဖြစ်သည်။ သို့ရာတွင် တစ်ခါတစ်ရံ ထိုထက် အများကြီးပိုသည်။ တစ်ခါတစ်ရံ သင့် ယာဉ်မောင်းလိုင်စင်ကိုပင် ဆုံးရှုံးနိုင်သည်။ သတ်မှတ်ထားသော အချိန်ကာလတစ်ခုအထိ ကားမောင်းရန် သင့်အား ခွင့်မပြုဟု ဆိုလိုသည်။\nder Dauerauftrag, die Daueraufträge (ပုံသေညွှန်ကြားချက်)\nပုံသေညွှန်ကြားချက်သည် ဘဏ်ငွေလွှဲမှု သီးခြားပုံစံတစ်ရပ်ဖြစ်သည်။ ယေဘုယျအားဖြင့် သင်သည် ပုံသေညွှန်ကြားချက်ဖြင့် အိမ်ငှားခကို ပေးချေနိုင်သည်။ နေ့စွဲကို သင်က အတိအကျ သတ်မှတ်ပေး(ဥပမာ ထိုလ၏ ပထမဆုံးရက်) ပြီး ၎င်းတို့အား အိမ်ရှင်၏ ဘဏ်စာရင်းကို ပေးရသည်။ ထို့နောက် ဘဏ်က အိမ်ငှားခကို အိမ်ရှင်၏ ဘဏ်စာရင်းထဲသို့ လစဉ် ထိုရက်တွင် အလိုအလျောက် လွှဲပေးသည်။\ndie Deutsche Sprachprüfung für den Hochschulzugang/TestDaF (တက္ကသိုလ်ဝင်ခွင့်အတွက် ဂျာမန်ဘာသာစကား စာမေးပွဲ/ နိုင်ငံခြားဘာသာအဖြစ် ဂျာမန် အတွက် ဘာသာစကား စာမေးပွဲ)\nသင်သည် တက္ကသိုလ် သို့မဟုတ် နည်းပညာကောလိပ်တစ်ခုခုတွင် ဒီဂရီအဆင့်၌ ပညာသင်ယူလိုလျှင် ပုံမှန်အားဖြင့် ဂျာမန်ဘာသာစကားကို အဆင့်မြင့်မြင့် ပြောဆိုတတ်ရမည်ဖြစ်ပြီး ဤစာမေးပွဲများအနက်တစ်ခုခုကို အောင်မြင်ရမည်ဖြစ်သည်။ သင်၏ မွေးရပ်မြေတွင် ရှိနေစဉ်တွင်လည်း ဤစာမေးပွဲကို မကြာခဏ ဖြေဆိုနိုင်သည်။ အသေးစိတ်ကို www.dsh-germany.com, www.dsh-termin.de und www.testdaf.deတွင် ကြည့်ရှုပါ။\nder Deutschtest für Zuwanderer (ဝင်ရောက်အခြေနေထိုင်သူများအတွက် ဂျာမန်ဘာသာစကား စာမေးပွဲ)\n၎င်းသည် ပေါင်းစည်းသင်တန်းတွင် နောက်ဆုံး စာမေးပွဲဖြစ်သည်။ ထိုစာမေးပွဲကို ပေါင်းစည်းသင်တန်းအဆုံးတွင် ဖြေဆိုရမည်ဖြစ်သည်။ ဂျာမန်ဘာသာကို အဆင့် A2 သို့မဟုတ် B1 အထိ သင် ပြောနိုင်/ရေးနိုင်ကြောင်း ၎င်းက သက်သေပြသည်။\ndas duale System (တွဲယှက်သင်ကြားစနစ်)\nဂျာမဏီနိုင်ငံတွင် သက်မွေးဝမ်းကျောင်းသင်တန်းများအတွက် တွဲယှက်သင်ကြားစနစ်ကို အသုံးပြုသည်။ တစ်နည်းအားဖြင့် သက်မွေးဝမ်းကျောင်းသင်တန်းတွင် စာတွေ့နှင့် လက်တွေ့နှစ်ပိုင်းပါဝင်သည်။ သင့်အနေဖြင့် ပါဝင်လုပ်ဆောင်မှု အတွေ့အကြုံမှတစ်ဆင့် ကုမ္ပဏီတစ်ခုတွင် လက်တွေ့အပိုင်းကို သင်ယူရသည်။ ထိုကုမ္ပဏီတွင် သင်တန်းသား အဖြစ်ဖြင့် အလုပ်လုပ်ပြီး သင့်အား လစာ/လုပ်ခအနည်းငယ် ပေးသည်။ စာတွေ့ကို စီးပွားရေးကျောင်းတွင် သင်ယူရသည်။\nသင့်တွင် အထင်ကရဘဏ်များ/ ငွေစုဘဏ်များ၌ စာရင်းဖွင့်ထားပါက သင့်အား အီးစီကတ်တစ်ခု ပေးအပ်သည်။ အီးစီကတ်အရှည်ကောက်မှာ အီလက်ထရောနစ်ငွေသား(Electronic Cash)ဖြစ်သည်။ EC ကတ်ကို အသုံးပြုလျက် စူပါမားကတ်၊ ကုန်တိုက်များနှင့် အထူးသီသန့် ဈေးဆိုင်များတွင် အီလက်ထရောနစ် စနစ်ဖြင့် ငွေပေးချေနိုင်သည်။ (မုန့်ဆိုင်၊ အသားဆိုင် နှင့် ရွေ့လျားအရောင်းသမားများ) ဈေးဆိုင်ငယ်များသည် ငွေသားကိုသာ လက်ခံသည်။ အေတီအမ် စက်များမှ ငွေထုတ်ယူရန်လည်း အီးစီကတ်ကို သင် အသုံးပြုနိုင်သည်။\ndie Eheberatung, die Eheberatungen (အိမ်ထောင်ရေးရာ ဆွေးနွေးလမ်းညွှန် အကြံပြုမှု)\nသင့်အိမ်ထောင်ရေးတွင် ပြဿနာများရှိပါက အိမ်ထောင်ရေးရာ ဆွေးနွေးလမ်းညွှန် အကြံပြုမှုနှင့် မိသားစုရေးရာ အကြံဥာဏ်များ ပေးအပ်သည့် ဌာနတစ်ခုသို့ သင် သွားရောက်နိုင်သည်။ ၎င်းတို့က သင့်အား ကူညီလိ်မ့်မည်။ ဆွေးနွေးလမ်းညွှန် အကြံပြုသူသည် ပုံမှန်အားဖြင့် စိတ်ပညာရှင်တစ်ယောက်ဖြစ်ပြီး အိမ်ထောင်ဖက် နှစ်ဦးစလုံးနှင့် ဆွေးနွေးလေ့ရှိသည်။ ပြဿနာကို အဖြေရှာပြီး ဖြေရှင်းရန် လူတိုင်း အတူ အလုပ်လုပ်ကြသည်။\ndie Eheurkunde, die Eheurkunden (လက်ထပ်စာချုပ်)\nသင်အိမ်ထောင်ပြုလျှင် သင့်အား မှတ်ပုံတင်ရုံးက မှတ်တမ်းမှတ်ရာတစ်ခုကို ပေးအပ်လိမ့်မည်။ ၎င်းသည် သင့် လက်ထပ်စာချုပ် ဖြစ်သည်။ ၎င်းအတွက် ဂျာမန်ဘာသာဖြင့် “Heiratsurkunde” နှင့် “Eheurkunde”ဟူ၍ စကားလုံး နှစ်လုံးရှိသည်။\ndie Einbürgerung, einbürgern (နိုင်ငံသားပြုခြင်း)\nသင်သည် ဂျာမဏီနိုင်ငံသားအဖြစ်ကို သင် ရရှိသည်ဟု ဆိုလိုသည်။\nder Einstufungstest, die Einstufungstests (ဘာသာစကား အဆင့် ဆန်းစစ်မှု)\n၎င်းသည် သင်တန်းတစ်ခု မတိုင်မီ ပြုလုပ်သော စာမေးပွဲတစ်ခုဖြစ်သည်။ သင်မည်မျှ တော်သည်ကို ကျောင်းက သိမြင်နိုင်သည်။ ပေါင်းစည်းသင်တန်းမတိုင်မီ ဤ စာမေးပွဲကို သင်ဖြေဆိုရသည်။ ဘာသာစကား ကျောင်းသည် သင်၏ ဂျာမန်ဘာသာစကား ကျွမ်းကျင်မှုကို စစ်ဆေးသည်။ သင့်ကိုယ်ပိုင် အဆင့်တွင် ထိုသင်တန်းကို သင် စတင်နိုင်သည်ဟု ဆိုလိုသည်။ တစ်ခါတစ်ရံ ပေါင်းစည်းသင်တန်းအတွက် သင် မှတ်ပုံတင်သောအခါ ဤ စာမေးပွဲကို သင်ဖြေဆိုရသည်။\ndas Einwohnermeldeamt, die Einwohnermeldeämter (နေထိုင်သူများ မှတ်ပုံတင်ရုံး)\nမြို့သစ်တစ်ခုသို့ ပြောင်းရွှေ့မည်လား။ သို့ဖြစ်လျှင် ထိုနေရာတွင် သင် မှတ်ပုံတင်ရန် လိုအပ်သည်။ ထိုသို့ဆောင်ရွက်ရန် သင်သည် နေထိုင်သူများ မှတ်ပုံတင်ရုံးသို့ သွားရသည်။ သင်မည်သူမည်ဝါဖြစ်ကြောင်း အတည်ပြုပေးသည့် သက်တမ်းမကုန်သေးသော နိုင်ငံကူးလက်မှတ် သို့မဟုတ် အခြား မှတ်တမ်းမှတ်ရာတစ်ခု လိုအပ်သည်။\ndie elektronische Lohnsteuerkarte, die elektronischen Lohnsteuerkarten (အီလက်ထရောနစ် ဝင်ငွေခွန် ကတ်)\nသင် အလုပ်တစ်ခု စတင်ဝင်ရောက်သောအခါ အလုပ်ရှင်အား သင့်အခွန်နံပါတ်ကို ပေးရမည်ဖြစ်သည်။ ထိုနံပါတ်ကို ဘဏ္ဍာရေးရုံးတွင် ရယူနိုင်သည်။ ၎င်းကို အီလက်ထရောနစ် ဝင်ငွေခွန်ကတ်ဟုလည်း သိရှိကြသည်။ သင့်အလုပ်ရှင်က ဤနံပါတ်ကို အသုံးပြုလျက် သင့်အခွန်ကို တွက်ချက်သည်။ သင့်လုပ်အားခ/လစာမှ ထိုပမာဏကို ဖြတ်တောက်ကာ ၎င်းကို ဘဏ္ဍာရေးရုံးသို့ ပေးချေရသည်။ ဝင်ငွေခွန်ကတ်များကို ယခင်က စက္ကူသားဖြင့် ပြုလုပ်အသုံးပြုခဲ့သော်လည်း ယခုအချိန်တွင် အီလက်ထရောစနစ်ကို အသုံးပြုလျက် ကွန်ပျူတာဖြင့် ဆောင်ရွက်ပေးနေပြီဖြစ်သည်။\nder Elternabend, die Elternabende (မိဘများ၏ ညနေခင်း)\nတစ်နှစ်လျှင် မိဘများ၏ ညနေခင်း အကြိမ်များစွာရှိသည်။ သင်အနေဖြင့် ကျောင်းနှင့် ပတ်သက်သည့် အရေးကြီး အချက်အလက်များကို ရှာဖွေနိုင်သည်၊ စီစဉ်ထားသည့် ခရီးစဉ်များနှင့် ကျောင်း ခရီးစဉ်များအကြောင်း ဆွေးနွေးနိုင်သည်။ ၎င်းအပြင် သင်သည် အခြားမိဘများနှင့် ရင်းနှီးကျွမ်းဝင်နိုင်သည်။\ndas Elterngespräch, die Elterngespräche (မိဘအတိုင်ပင်ခံ ဆွေးနွေးမှု)\nကျောင်းတွင် ဆရာတစ်ယောက်နှင့် ချိန်းဆိုမှုတစ်ခုဖြစ်သည်။ သင့်ကလေးသည် ကျောင်းတွင် မည်သို့ လုပ်ဆောင်ပြီး မည်သို့ ပြုမူနေကြောင်းနှင့် ပတ်သက်၍ ၎င်းက သင့်အား ပြောပြလိမ့်မည်။\ndie Elternvertretung, die Elternvertretungen (မိဘ ကိုယ်စားလှယ်)\n၎င်းတို့သည် သူငယ်တန်း သို့မဟုတ် ကျောင်းနှင့် အတူတကွ အလုပ်လုပ်ကြမည့် မိဘများဖြစ်ကြသည်။ မိဘ ကိုယ်စားလှယ်ကို မိဘများအားလုံးက ရွေးကောက်ကြသည်။ မိဘ ကိုယ်စားလှယ်များသည် ဥပမာ စီမံကိန်းများနှင့် ပတ်သက်၍ ကျောင်းသားများကို ကူညီကြသည်။ တစ်ခါတစ်ရံ ၎င်းတို့သည် စာသင်ခန်းများကို အသစ်ပြုပြင်ရန် သို့မဟုတ် ကျောင်းတွင် ဥယျာဉ်တစ်ခု တည်ဆောက်ရန်လည်း ကူညီကြသည်။\ndie Elternzeit (မိဘ ခွင့်)\nအမြဲတမ်း အလုပ်အကိုင် ရှိကြသည့် မိဘများသည် မိဘ ခွင့်ကို ယူနိုင်သည်။ ကလေး ၃နှစ်ပြည့်သည်အထိ မိခင် သို့မဟုတ် ဖခင်သည် အိမ်တွင် နေနိုင်ပြီး ကလေးကို ပြုစုစောင့်ရှောက်နိုင်သည်။ မိဘနှစ်ဦးစလုံး မိဘခွင့်ယူရန်လည်း ဖြစ်နိုင်သည်။ ၃နှစ်ကြာပြီးနောက် ၎င်းတို့သည် ထိုကုမ္ပဏီသို့ ပြန်လာနိုင်သည်။ ၎င်းတို့ကို ပထမ ၁၂ လအတွင်း မိဘ ထောက်ပံ့ကြေး ပေးသည်။ ၎င်းသည် ယခင် ရရှိသည့် အသားတင် လစာ (သင့်အကောင့်ထဲတွင် သင် လက်ခံရရှိသည့် ငွေ) ၏ ၆၇%ဖြစ်သည်။ သို့ရာတွင် ထိုကာလကျော်လွန်ပြီးနောက် မိဘ ခွင့်ကာလအတွင်း နောက်ထပ် လုပ်ခများ/လစာကို မပေးတော့ပေ။\nder Ethikunterricht (စာရိတ္တနီတိ ပညာရေး)\nပြည်ထောင်စု ပြည်နယ်အများစုတွင် ကျောင်းသားများသည် ဘာသာရေးပညာရေးနှင့် စာရိတ္တနီတိ ပညာရေးတို့အကြား ရွေးချယ်နိုင်ကြသည်။ ဘာလင်မြို့တော်တွင် ကျောင်းသားများအားလုံးသည် စာရိတ္တနီတိ သင်ခန်းစာများကို တက်ရောက် သင်ယူကြရသည်။ ဤသို့ တက်ရောက် သင်ယူရန် သင်သည် ဘာသာတရား အဖွဲဝင်တစ်ဦး အတိအကျဖြစ်ရန် မလိုအပ်ပေ။ သင့်အနေဖြင့် မတူညီသော ဘာသာများနှင့် ဒဿနအကြောင်းကိုပါ သင်ယူရသည်။\ndie EU, die Europäische Union (ဥရောပသမဂ္ဂ)\nဥရောပသမဂ္ဂသည် ဥရောပနိုင်ငံများအကြား ပေါင်းစည်းထားသည့် စီးပွားရေးနှင့် နိုင်ငံရေးသမဂ္ဂ အဖွဲ့အစည်းဖြစ်သည်။ လက်ရှိတွင် အဖွဲ့ဝင်နိုင်ငံပေါင်း ၂၇ နိုင်ငံ ရှိသည်။ ဤအဖွဲ့ဝင်နိုင်ငံများတွင် လွတ်လပ်မှု၊ ညီတူညီမျှရှိမှု၊ ဒီမိုကရေစီ ကဲ့သို့သော ဘုံ အခြေခံမူများ ရှိသည်။ ထို့အပြင် ရောင်းကုန်ပစ္စည်းများနှင့် လုပ်သားထုအတွက်လည်း ဘုံ ဈေးကွက်ရှိသည်။ အီးယူနိုင်ငံတစ်နိုင်ငံ၏ နိုင်ငံသားများသည် အီးယူအတွင်းရှိ မည့်သည့်နိုင်ငံတွင်မဆို နေထိုင်ပြီး အလုပ်လုပ်ကိုင်နိုင်သည်။ အဖွဲ့ဝင်နိုင်ငံများထဲမှ ၁၇ နိုင်ငံတွင်လည်း တူညီသော ငွေကြေး ယူရို (€)ကို သုံးစွဲကြသည်။\nder Europäische Wirtschaftsraum (ဥရောပ စီးပွားရေး နယ်ပယ်)\nဥရောပ စီးပွားရေနယ်ပယ်တွင် ဥရောပသမဂ္ဂ (EU) အဖွဲ့ဝင်နိုင်ငံများအားလုံးအပြင် အိုင်းစ်လမ်း၊ လစ်တင်စတိုင်နှင့် နော်ဝေနိုင်ငံများလည်း ပါဝင်သည်။\ndas Fachabitur (နည်းပညာကျောင်းဆင်း ဒီပလိုမာ)\n၎င်းသည် နည်းပညာကျောင်းဆင်း ပညာအရည်အချင်းတစ်ခုဖြစ်သည်။နည်းပညာကျောင်းဆင်း ဒီပလိုမာတစ်ခုကို စီးပွားရေးကျောင်း သို့မဟုတ် အထူးပြု သက်မွေးဝမ်းကျောင်း ပညာရပ်သင်ကျောင်း/ကောလိပ်(Berufsfachschule, Fachakademie သို့မဟုတ် Berufsoberschule) တစ်ခုတွင် သင်ယူရသည်။ သို့မဟုတ် သက်မွေးဝမ်းကျောင်း ကောလိပ်တစ်ခုတွင် အဝေးသင် သင်ယူခြင်းဖြင့်။ Fachhochschulreife နှင့် Fachgebundene Hochschulreife ဟူ၍ Fachabitur နှစ်မျိုးရှိသည်။ ဤဒီပလိုမာသည် တက္ကသိုလ် အချို့တွင် သင်ယူလေ့လာရန် သင့်အား အရည်အချင်းပြည့်မီစေလိမ့်မည်။\ndie Fachoberschule, die Fachoberschulen (အထူးပြု ပညာရပ်သင်ကျောင်းများ)\nRealschule ပြီးနောက် သင်သည် အထူးပြု ပညာရပ်သင်ကျောင်းတစ်ခုခုကိုတက်ရောက်နိုင်သည်။ ဤကျောင်းသည် သက်မွေးဝမ်းကျောင်းမှု အထူးအလေးပေးသည်။ ဥပမာအားဖြင့် အင်ဂျင်နီယာ သို့မဟုတ် လူမှုရေးဆိုင်ရာ သက်မွေးဝမ်းကျောင်းအလုပ်များတွင် အထူးပြုထားသော ပညာရပ်သင်ကျောင်းများရှိသည်။ ကျောင်းသားများသည် အထူးပြု ပညာရပ်သင်ကျောင်းကို ၁၀ တန်းနှင့် ၁၁ တန်းတွင် ၂ နှစ်ကြာ တက်ကြသည်။ လက်တွေ့နှင့် စာတွေ့ ဘာသာရပ်များရှိပြီး ဥပမာအားဖြင့် ကုမ္ပဏီတစ်ခုတွင် ကာလရှည် အတွေ့အကြုံများ ရှိသည်။ ဤသင်တန်း ပြီးဆုံးချိန်တွင် သင်သည် နည်းပညာကောလိပ်တစ်ခု၌ ဘွဲ့သင်တန်းတစ်ခုကို တက်ရောက်နိုင်သည်။\ndie Fachhochschule, die Fachhochschulen (နည်းပညာကောလိပ်)\n၎င်းသည် တက္ကသိုလ်တစ်ခုနှင့် ဆင်တူသည်။ သို့ရာတွင် လက်တွေ့ကို ပို၍ အခြေပြုထားသည်။ အင်ဂျင်နီယာ၊ လူမှုရေး ပညာနှင့် အနုပညာ အသက်မွေးဝမ်းကျောင်း အလုပ်များတွင် အထူးပြုသည့် နည်းပညာကောလိပ်များရှိသည်။ နည်းပညာကောလိပ်တစ်ခုတွင် တက်ရောက် သင်ယူရန် ပုံမှန်အားဖြင့် သင်သည် Abitur သို့မဟုတ် Fachabitur ကို လိုအပ်သည်။\ndie Fahrscheinkontrolle, die Fahrscheinkontrollen (လက်မှတ်စစ်ဆေးခြင်း)\nဘတ်စ်ကား၊ ဓာတ်ရထား၊ မြေအောက်ရထား သို့မဟုတ် မြို့ပတ်ရထား သို့မဟုတ် ရထားပေါ်တွင် အမျိုးသား သို့မဟုတ် အမျိုးသမီးတစ်ယောက်က သင့်လက်မှတ်ကို တောင်းခံလိမ့်မည်။ သင့်တွင် လက်မှတ်မပါပါက သင်သည် ဒဏ်ငွေ ပေးဆောင်ရလိမ့်မည်။\nder Fahrzeugschein, die Fahrzeugscheine (မော်တော်ယာဉ် မှတ်ပုံတင် မှတ်တမ်းမှတ်ရာ)\nZulassungsbescheinigung. အဖြစ်လည်း သိကြသည်။ ၎င်းသည် မော်တော်ယာဉ်တစ်စီးနှင့် ပတ်သက်သည့် အချက်အလက်များအားလုံးပါဝင်သော မှတ်တမ်းမှတ်ရာတစ်ခုဖြစ်သည်။ ဥပမာ ပြုလုပ်သည့် ကုမ္ပဏီ (Fiat, VW, …)၊ မှတ်ပုံတင်အမှတ်၊ ဤကားကို မောင်းနှင်သည့် ပုဂ္ဂိုလ် (ယာဉ်ပိုင်ရှင်)။ ဤမှတ်တမ်းမှတ်ရာတွင် ယာဉ်နှင့် ပတ်သက်သည့် နည်းပညာပိုင်းဆိုင်ရာ အချက်အလက်များ အားလုံးလည်း ပါဝင်သည်။ မော်တော်ယာဉ် မှတ်ပုံတင် မှတ်တမ်းမှတ်ရာကို မော်တော်ယာဉ် မှတ်ပုံတင် အာဏာပိုင်ထံမှ ရရှိနိုင်သည်။ ၎င်းသည် သင့်ကားကို သင် မှတ်ပုံတင်သည့် နေရာဖြစ်သည်။ မော်တော်ယာဉ် မှတ်ပုံတင် မှတ်တမ်းမှတ်ရာကို သင်နှင့်အတူ အမြဲတမ်း ဆောင်ထားရန် လိုအပ်သည်။ သို့ရာတွင် ၎င်းကို ကားထဲတွင် မထားသင့်ပေ။ ကားအခိုးခံရပါက မော်တော်ယာဉ် မှတ်ပုံတင် မှတ်တမ်းမှတ်ရာကို ရဲထံ ပြသရန် လိုအပ်သည်။\ndas Familienstammbuch, die Familienstammbücher (အိမ်ထောင်စု မှတ်ပုံတင်)\nသင် အိမ်ထောင်ပြုသောအခါ သင့်အား မိသားစုမှတ်ပုံတင် တစ်ခုပေးအပ်သည်။ ၎င်းတွင် မိသားစုအကြောင်း အချက်အလက်များ ပါဝင်သည်။ ဥပမာ သင့် မိဘများသည် မည်သူဖြစ်သနည်း။ သင် မည်သည့်နိုင်ငံမှ လာသနည်း။ သင်၏ အိမ်ထောင်မပြုမီ အပျိုအမည်သည် အဘယ်နည်း။ သင့် အိမ်ထောင်ဘက်၏ မိဘများသည် မည်သူဖြစ်သနည်း။ သင့် အိမ်ထောင်ဘက်သည် မည်သည့်နိုင်ငံမှ လာသနည်း။ သင့်တွင် ကလေးများ ရှိပါသလား အစရှိသည်ဖြင့်။\ndie Filiale, die Filialen (ဘဏ်ခွဲ)\nမြို့တော်များနှင့် မြို့နယ်များစွာတွင် ဖွင့်လှစ်ထားသော အထင်ကရဘဏ်ကြီးများနှင့် ငွေစုဘဏ်များ၏ ရုံးများဖြစ်သည်။ ဘဏ်အများစုတွင် ရုံးချုပ်နှင့် ရုံးခွဲအများအပြားရှိသည်။\ndie Flatrate, die Flatrates (ပုံသေနှုန်းထား)\n၎င်းမှာ သင်သည် အင်တာနက် သို့မဟုတ် ဖုန်းကို မည်မျှပင် ကြာအောင် သုံးစေကာမူ ထိုဈေးနှုန်းပင် ဖြစ်သည်။\ndie Förderschule, die Förderschulen (အထူးကျောင်း)\nကောင်းစွာ သင်ယူနိုင်စွမ်းမရှိသော သို့မဟုတ် နှေးကွေးသော သင်ယူသူများဖြစ်ကြသည့် ကျောင်းသားများသည် အထူးကျောင်းကို တက်ကြသည်။\nder Führerschein, die Führerscheine (ယာဉ်မောင်းလိုင်စင်)\nသင်သည် ကား၊ မော်တော်ဆိုင်ကယ် သို့မဟုတ် HGV တစ်ခုခု မောင်းမည်ဆိုပါလျှင် ယာဉ်မောင်းလိုင်စင် လိုအပ်မည်ဖြစ်သည်။ သင့်အား ယာဉ် (ကား၊ မော်တော်ဆိုင်ကယ် သို့မဟုတ် HGV) မောင်းခွင့်ပြုကြောင်း ဤအထောက်အထားက ဖော်ပြသည်။\ndie Ganztagsschule, die Ganztagsschulen (တစ်နေကုန်ကျောင်း)\nကလေးများသည် ပုံမှန်အားဖြင့် ဤကျောင်း၌ ညနေ ၄ နာရီ သို့မဟုတ် ၅ နာရီအထိ တစ်နေကုန် နေနိုင်သည်။ ၎င်းတို့ကို နေ့လယ်စာ ကျွေးမွေးပြီး အိမ်စာများကိုလည်း ဝိုင်းကူပေးသည်။ ကျောင်းသားများအနေဖြင့် ဥပမာအားဖြင့် တူရိယာတစ်ခု သင်ယူရန်၊ အားကစား သို့မဟုတ် ပြဇာတ် ကရန်အထူး ဘာသာရပ်များကို သင်ယူနိုင်သည်။ အစိုးရက ဖွင့်လှစ်သည့် တစ်နေကုန်ကျောင်းများသည် ကျောင်းစရိတ် အခမဲ့ဖြစ်သော်လည်း ပုဂ္ဂလိက တစ်နေကုန် ကျောင်းများတွင်မူ ကျောင်းစရိတ် ပေးရမည်ဖြစ်သည်။\ndie Garantie, die Garantien (အာမခံ)\nသင်သည် အိမ်သုံးအဆောင်ပစ္စည်းတစ်ခု (တီဗွီကဲ့သို့)ကို ဝယ်ယူခဲ့ပြီး ယခု ပျက်နေပါသလား။ ကိစ္စရပ်များစွာတွင် သင့်တွင် အာမခံတစ်ရပ်ရှိသည်၊ ဝယ်ယူသည့်ဆိုင်သို့သွားရောက်ကာ ပစ္စည်းများကို ပြန်လည်အပ်နှံနိုင်သည်ဟု ဆိုလိုသည်။ ထိုဆိုင် သို့မဟုတ် ထုတ်လုပ်သူက သင့်အား ပစ္စည်းအသစ်တစ်ခု ပေးရန် သို့မဟုတ် ပြုပြင်ခကို ပေးရန် တာဝန်ရှိသည်။ အာမခံသည် သတ်မှတ်ထားသော အချိန်ကာလတစ်ခုအတွက်သာ (ယေဘုယျအားဖြင့် တစ်နှစ်၊ သို့သော် တစ်ခါတစ်ရံ နှစ်ပေါင်းများစွာ) အကျုံးဝင်သည်။\ndie Geburtsurkunde, die Geburtsurkunden (မွေးစာရင်း)\nကလေး၏ အမည်၊ လိင်(ယောက်ျား သို့မဟုတ် မိန်းမ)၊ နေ့ရက်နှင့် မွေးဖွားရာ နေရာ၊မိဘများ၏ အမည် စသည့် အချက်အလက်များကို ဖော်ပြထားသော ကလေးတစ်ယောက် မွေးဖွားမှုနှင့် ပတ်သက်သည့် မှတ်တမ်းမှတ်ရာတစ်ခု ဖြစ်သည်။ မွေးစာရင်းကို မှတ်ပုံတင်ဌာနက ထုတ်ပေးသည်။\ndas Gehalt, die Gehälter (လစာ)\nအမြဲတမ်းအလုပ်အကိုင်တစ်ခုရှိသည့် ဝန်ထမ်းတစ်ယောက်အဖြစ်ဖြင့် သင့်အား လစဉ်ပေးချေသည့် ငွေဖြစ်သည်။ သင်နာမကျန်း ဖြစ်လျှင် သို့မဟုတ် အားလပ်ရက်ယူလျှင် သင့်လစာကို သင်ရရှိသည်။ စုစုပေါင်း လစာကို အားလုံးပေါင်း လစာအဖြစ် သိကြသည်။ ထိုလစာထဲမှ အခွန်များနှင့် အာမခံကြေးကို သင် ပေးချေရသည်။ ကျန်ရှိနေသောငွေမှာ သင်၏ အသားတင် လစာဖြစ်သည်။\ndie Gesamtschule, die Gesamtschulen (စုပေါင်းပညာသင်ကျောင်း)\nစုပေါင်းပညာသင်ကျောင်းသည်Hauptschuleကျောင်း၊Realschule ကျောင်းနှင့် အားကစားရုံတို့ကို စုစည်းကာ တစ်ကျောင်းတည်းအဖြစ် ဖွဲ့စည်းထားခြင်းဖြစ်သည်။ ကလေးငယ်များသည် ခက်ခဲမှု အမျိုးမျိုးရှိသည့် သင်တန်းများကို သင်ယူကြသည်။ ကလေးငယ်တစ်ဦးက သင်္ချာဘာသာရပ်၌ အားနည်းသည်ဆိုပါက တစ်ဆင့်နိမ့်သင်ရိုးကို သင်ယူနိုင်သည်။ ကလေးငယ်တစ်ဦးသည် အင်္ဂလိပ်ဘာသာစကား၌ ထူးချွန်ပါက ၎င်းသည် ခက်ခဲသော သင်ရိုးတစ်ခုကို သင်ယူနိုင်ပေသည်။ စုပေါင်းပညာသင်ကျောင်း (Gesamtschule) တွင် ကျောင်းတစ်ကျောင်းမှ အခြားတစ်ကျောင်းသို့ ပြောင်းရွှေ့ရန် အလွန်လွယ်ကူသည်။ သို့သော် ထိုကျောင်းများကို နေရာတိုင်းတွင် မရရှိနိုင်ပေ။\ndie Gewährleistung, die Gewährleistungen (အာမခံပေးခြင်း)\nအပြစ်အနာအဆာရှိသော ထုတ်ကုန်များကို ရောင်းသူ (ဥပမာ- ကုန်တိုက်တစ်ခု) ထံသို့ ပြန်လည် ပေးအပ်နိုင်သည့် အခွင့်အရေးဖြစ်သည်။ သင့်အား ပစ္စည်းအသစ်တစ်ခု ပေးသည် သို့မဟုတ် သင့်ငွေကို သင် ပြန်ရနိုင်သည်။ သင်အနေဖြင့် ရောင်းသူနှင့်လည်း ပြောဆိုပြီး လျှော့ဈေးဖြင့်ပေးရန်လည်း ညှိနှိုင်းနိုင်သည်။ သင့်ထံတွင် အရောင်း လက်ခံဖြတ်ပိုင်း ရှိနေသေးလျှင် အဆင်ပြေသည်။ သို့သော် မရှိမဖြစ်တော့ မလိုအပ်ပါေ\nder Gewerbeschein, die Gewerbescheine (လုပ်ငန်းလိုင်စင်)\nသင်သည် ကုမ္ပဏီတစ်ခု တည်ထောင်လိုပါသလား။ သို့မဟုတ် ဈေးဆိုင်၊ စားသောက်ဆိုင် သို့မဟုတ် ကော်ဖီဆိုင်တစ်ခုခု ဖွင့်လိုပါသလား။ သို့ဖြစ်လျှင် သင်သည် လုပ်ငန်းလိုင်စင်တစ်ခု လိုအပ်ပြီး ၎င်းကို ကုန်သွယ်မှုလိုင်စင်ရုံးမှ ရယူနိုင်ပါသည်။ လိုင်စင်ရယူရန်အတွက် သင့် နိုင်ငံကူးလက်မှတ်၊ နေထိုင်ခွင် ပါမစ်နှင့် တစ်ခါတစ်ရံ ရဲစခန်းထောက်ခံချက် စာရွက်စာတမ်းများလိုအပ်သည်။ လုပ်ငန်းလိုင်စင် လျှောက်ထားခြင်းအတွက် ယူရိုငွေ ၂၀ မှ ၆၀ အထိ ကုန်ကျသည်။\ndas Gewerbeamt, die Gewerbeämter (ကုန်သွယ်မှု လိုင်စင် ရုံး)\nသင့် ကိုယ်ပိုင် ကုမ္ပဏီတစ်ခု ထူထောင်လိုပါသလား။ သို့မဟုတ် ဈေးဆိုင်၊ စားသောက်ဆိုင် သို့မဟုတ် ကော်ဖီဆိုင်တစ်ခုခု ဖွင့်လိုပါသလား။ သို့ဖြစ်လျှင် သင်သည် လုပ်ငန်းလိုင်စင်တစ်ခု လိုအပ်ပြီး ၎င်းကို ကုန်သွယ်မှုလိုင်စင်ရုံးမှ ရယူနိုင်ပါသည်။\ndie Gewerkschaft, die Gewerkschaften (အလုပ်သမား သမဂ္ဂ)\n၎င်းတို့သည် ဝန်ထမ်းများ၏ အကျိုးစီးပွားကို ကိုယ်စားပြုသည့် အဖွဲ့အစည်းများဖြစ်ကြသည်။\ndas Girokonto, die Girokonten (စာရင်းရှင်အပ်ငွေ)\nစာရင်းရှင် အကောင့်များသည် နေ့စဉ်အသုံးပြုရန် အရေးပါသည့် ဘဏ်စာရင်းဖြစ်သည်။ ဥပမာအားဖြင့် သင်၏ လစာ၊ ပင်စင် နှင့် ကလေးထောက်ပံ့ကြေးများကို ဤဘဏ်စာရင်းထဲသို့ ပေးချေသည်။ ၎င်းအပြင် ကျသင့်ငွေတောင်းခံလွှာအများစုကိုလည်း ဤဘဏ်စာရင်းမှ ပေးချေနိုင်သည်။\ndie Gruppenunterkunft, die Gruppenunterkünfte (စုပေါင်း အိမ်ခန်း/ စုပေါင်း အိမ်ခန်းများ)\nစုပေါင်းအိမ်ခန်းဆိုသည်မှာ (ပူပေါင်း အိမ်ခန်းဟုလည်းခေါ်) သည် ဒုက္ခသည်များကို စုပေါင်းထားရှိရာ နေရာဖြစ်သည်။ ဒုက္ခသည်များသည် အစပိုင်းတွင် စဦး လက်ခံစခန်းများတွင် နေထိုင်ကြသည်။ အနည်းဆုံး ၆ လ နေထိုင်ပြီးနောက် ၎င်းတို့ကို ဘုံအဖွဲ့တစ်ခုသို့ ပြောင်းရွေ့ပေးသည်။ ပုံမှန်အားဖြင့် ထိုနေရာ၌ ပူးပေါင်းအိမ်ခန်းများတွင်လည်းကောင်း၊ အခြားသူများနှင့်အခန်းတစ်ခန်းကို မျှဝေကာနေထိုင်ကြသည်။\ndie Grundgebühr, die Grundgebühren (အခြေခံကျသင့်ငွေများ)\ndie Hausordnung, die Hausordnungen (တိုက်ခန်း စည်းမျဉ်းစည်းကမ်းများ)\nအဆောက်အဦတစ်ခုတွင် အိမ်သူအိမ်သားများ အတူတကွ နေထိုင်ကြသည့် နည်းလမ်းကို တိုက်ခန်း စည်းမျဉ်းစည်းကမ်းများက စည်းကမ်းသတ်မှတ်သည်။ ဥပမာအားဖြင့် နေထိုင်သူများအနက် တစ်ဦးက တစ်ပတ်တွင် တစ်ရက် လှေကားသန့်ရှင်းရေးပြုလုပ်ရန် စည်းကမ်းဖြစ်သည်။ အခြား စည်းကမ်းတစ်ခုသည် ကလေးငယ်များအနေဖြင့် အဆောက်အအုံရှေ့မြက်ခင်းပြင်တွင် ကစားနိုင်ပြီး ကားဂိုဒေါင်ထဲတွင် မကစားရန် ဖြစ်နိုင်သည်။ တိုက်ခန်း စည်းမျဉ်းစည်းကမ်းများ အားလုံးသည် မတူညီကြပေ။ တိုက်ခန်း စည်းမျဉ်းများကို ပုံမှန်အားဖြင့် အိမ်ငှား စာချုပ်ဖြင့် ချမှတ်သည်။\nder Hauptschulabschluss, die Hauptabschlüsse (Hauptschule မှ သင်တန်းဆင်းလက်မှတ်)\nသင်သည် Hauptschule ကျောင်းတွင် သင်တန်းပြီးဆုံးသွားသည့်အခါ ထိုကျောင်းမှ ချီးမြှင့်သည့် သင်တန်းဆင်းလက်မှတ်ကို ရရှိမည်ဖြစ်သည်။ ၎င်းသည် ၈တန်း (အသက် ၁၅ -၁၆ နှစ်) တွင် ဖြစ်သည်။ တစ်ချို့သော ပြည်ထောင်စု ပြည်နယ်များတွင်လည်း ၈ တန်းအဆုံး စာမေးပွဲတစ်ခုဖြစ်သည့် ပညာအရည်အချင်း အသိအမှတ်ပြုလက်မှတ် (Quali)ကို ပေးအပ်သည်။ Quali ရရှိရန် မဖြစ်မနေမလိုအပ်ပေ။ သို့သော် ၎င်းသည် ကုမ္ပဏီတစ်ခုတွင် အသက်မွေးဝမ်းကျောင်း သင်တန်း နေရာတစ်ခုကို ရှာဖွေရန် သင့်အား အထောက်အကူပြုသည်။\ndie Hebamme, die Hebammen (သားဖွားဆရာမ)\nသားဖွားဆရာမသည် ဆရာဝန်တစ်ယောက် မဟုတ်ပေ။ အမျိုးသမီးများ ကလေးမွေးဖွားရာတွင် ပြင်ဆင်ပေးရန်နှင့် မွေးဖွားပြီးနောက်ပိုင်းကာလအတွင်း ၎င်းတို့ကို ပံ့ပိုးထောက်ကူရန် သားဖွားဆရာမကို လေ့ကျင့်သင်ကြားပေးထားသည်။ သင့်ကလေးနှင့် ပတ်သက်သည့် ကိစ္စရပ်များအားလုံးအတွက် သင့်ကို ကူညီပေးပြီး သင့်မေးခွန်းများကို ဖြေပေးသည်။\ndas Heimatland, die Heimatländer (မိခင်နိုင်ငံ၊ မိခင်နိုင်ငံများ)\n၎င်းသည် တစ်စုံတစ်ယောက် မူလက လာရောက်သည့် နိုင်ငံဖြစ်သည်။ နိုင်ငံကူးလက်မှတ်က တစ်စုံတစ်ယောက် လာရောက်သည့် နိုင်ငံ၊ ဆိုလိုသည်မှာ ၎င်းတို့ကို မွေးဖွားသည့် နိုင်ငံနှင့် မည်သည့် နိုင်ငံသားဖြစ်သည်ကို ဖော်ပြသည်။\ndie Heiratsurkunde, die Heiratsurkunden (လက်ထပ်စာချုပ်)\ndas Herkunftsland, die Herkunftsländer (မူလန်ိုင်ငံ၊ မူလန်ိုင်ငံများ)\n၎င်းသည် တစ်စုံတစ်ယောက် မူလက လာရောက်ခဲ့သည့် တိုင်းပြည်နိုင်ငံကို ဆိုလိုသည်။ သင်မည်သည့်နိုင်ငံသားဖြစ်သည်၊ တစ်စုံတစ်ယောက်သည် မည်သည့်နိုင်ငံမှ ရောက်ရှိလာသည်ကို သင့် နိုင်ငံကူးလက်မှတ်တွင်ဖော်ပြထားသည်၊ ၎င်းတို့သည် မည်သည့်နိုင်ငံတွင် မွေးဖွားခဲ့ပြီး မည်သည့်နိုင်ငံသားဖြစ်သည်ဟုဆိုလိုသည်။\ndie Hochschulzugangsberechtigung, die Hochschulzugangsberechtigungen (တက္ကသိုလ် ဝင်ခွင့် ရထိုက်မှု၊ တက္ကသိုလ် ဝင်ခွင့် ရထိုက်မှုများ)\nဂျာမဏီနိုင်ငံတွင် တက္ကသိုလ်တစ်ခု၌ ပညာသင်ယူရန် တက္ကသိုလ် ဝင်ခွင့် ရထိုက်မှုတစ်ခု လိုအပ်သည်။ ပုဂ္ဂိုလ်တစ်ယောက်သည် တက္ကသိုလ် ဝင်ခွင့် ရထိုက်မှုကို ကျောင်းတစ်ကျောင်းမှ တစ်စုံတစ်ရာသော အရည်အချင်းကို ရယူခြင်းဖြင့် ရရှိကြသည်။ တက္ကသိုလ် ဝင်ခွင့် ရထိုက်မှုဖြင့် ဂျာမဏီနိုင်ငံတွင် မည်သည့် တက္ကသိုလ်၌မဆို ပညာသင်ယူရန် ဖြစ်နိုင်သည်။ သို့ရာတွင် ဘာသာရပ်တိုင်းကို သင်ယူလေ့လာရန် အမြဲတမ်း မဖြစ်နိုင်ပေ။ အချို့သော ဘာသာရပ်များအတွက် တစ်စုံတစ်ရာသော အဆင့်ကို လိုအပ်သည်။\nder Hort (ကျောင်းချိန် နောက်ပိုင်း ကလေးထိန်းဌာန)\nမိဘများ လုပ်ငန်းခွင်အတွင်းရှိနေပါက ကလေးများသည် ကျောင်းဆင်းပြီးနောက် ဤဌာနတွင် ဆက်နေနိုင်သည်။ တစ်ခါတစ်ရံ ကျောင်းတက်ချိန်မတိုင်မီလည်း ဤဌာနသို့ သွားရောက်နိုင်သည်။ ကျောင်းချိန်နောက်ပိုင်း ကလေးထိန်းဌာန၌ ကလေးများကို နေ့လယ်စာ ကျွေးမွေးသည့်အပြင် အိမ်စာများကိုလည်း ဝိုင်းကူပေးကြသည်။ ကလေးများသည် ကလေးထိန်းဌာန၌ ပုံမှန်အားဖြင့် ညနေ ၄ နာရီ သို့မဟုတ် ၅ နာရီအထိ နေနိုင်သည်။\nder Immobilienmakler, die Immobilienmakler (အိမ်ခြံမြေ အကျိုးဆောင်/ကိုယ်စားလှယ်)\nသင်သည် အိမ်ခန်းတစ်ခန်း ရှာဖွေရန်အတွက် အကူညီလိုအပ်နေပါသလား။ အိမ်ခြံမြေ အကျိုးဆောင် (ကိုယ်စားလှယ်ဟုလည်း သိကြသည်)တစ်ယောက်က အဖိုးအခဖြင့် သင့်အား ကူညီဆောင်ရွက်ပေးနိုင်သည်။\ndie Impfung, die Impfungen (ကာကွယ်ဆေး ထိုးခြင်း)\nရောဂါများစွာသည် ဘက်တီးရီးယားပိုး သို့မဟုတ် ရောဂါပိုးမွှားများကြောင့် ဖြစ်ပေါ်သည်။ ဆရာဝန်က သင့်အား တူညီသော ဘက်တီးရီးယားပိုး/ရောဂါပိုးမွှားများကို အလွန်အားနည်းသော ပုံစံဖြင့်ထိုးပေးသောအခါ ကာကွယ်ဆေးထိုးခြင်းဟု ခေါ်သည်။ ကာကွယ်ဆေး ထိုးခြင်းက ရောဂါကာကွယ်သော ပဋိပစ္စည်းများကို ဖြစ်ထွန်းစေသည်။ဤပဋိပစ္စည်းများသည် လူများကို ဘက်တီးရီးယားပိုးနှင့် ရောဂါပိုးမွှားများရန်မှ ကာကွယ်ပေးသည်။ ၎င်းတို့သည် ဤရောဂါကို မစွဲကပ်စေနိုင်တော့ပေ။ အဓိက ကာကွယ်ဆေး ထိုးခြင်းအချို့မှာ မေးခိုင်ရောဂါ၊ ဝက်သက်၊ ဂျာမန် ဝက်သက်၊ပါးချိတ်ရောင်နာ၊ ပိုလီယို အကြောသေရောဂါနှင့် ကြက်ညှာချောင်းဆိုး တို့ဖြစ်သည်။\ndas Jugendamt, die Jugendämter (လူငယ်ရုံး)\nလူငယ်ရုံးသည် ကလေးများနှင့် ၎င်းတို့၏ မိဘများအား အကူအညီပေးသည်။ ဥပမာ မိသားစုတွင် ပြဿနာများရှိပါက ၎င်းတို့အနေဖြင့် စိတ်ပိုင်းဆိုင်ရာ အကြံဥာဏ်ပေးနိုင်သည်။ တစ်ခါတစ်ရံ ကလေးတစ်ယောက်သည် မိသားစုတွင် ဆက်မနေနိုင်တော့လောက်အောင် ထိုပြဿနာများသည် ကြီးမားလွန်းသည်။ ထိုအခါ လူငယ်ရုံးသည် ကလေးကို လက်ခံရန် နောက်မိသားစုတစ်ခုကို ရှာဖွေပေးသည်။ ယေဘုယျအားဖြင့် လူငယ်ရုံးတွင် သူငယ်တန်း/ကလေးများအတွက် နေ့ကလေးထိန်း ဌာနများရှိသည်။ မြို့/မြို့တော်တိုင်းတွင် လူငယ်ရုံးတစ်ခု ရှိသည်။\ndas Job-Center (အလုပ်အကိုင် ဌာန)\nဤဌာနတွင် ၎င်းတို့က သင့်ကို မှန်ကန်သော အလုပ်ရရှိရန် ကူညီပေးသည်။ သင့်အနေဖြင့် အလုပ်အမျိုးအစား အားလုံးအတွက် အလုပ်ကြော်ငြာများကို ဤနေရာတွင် ရှာဖွေနိုင်သည်။ တစ်ခါတစ်ရံ သင်အလုပ်လျှောက်ထားရာတွင် ဥပမာ ကုန်ကျသည့် စာရွက်စာတမ်းကြေး အတွက် ငွေကြေးထောက်ပံ့မှုရရှိနိုင်သည်။ မြို့တိုင်းတွင် အလုပ်အကိုင်ဌာနရှိသည်။ သင့် အလုပ်အကိုင်ဌာနကို www.arbeitsagentur.de. တွင် ရှာဖွေပါ။\ndie Kaltmiete, die Kaltmieten (စရိတ်နည်း ငှားရမ်းခြင်း)\n၎င်းသည်အသုံးဝန်ဆောင်မှု ကုန်ကျစရိတ်များ မပါဝင်သော ငှားရမ်းခဖြစ်သည်။ အသုံးဝန်ဆောင်မှုကုန်ကျစရိတ်များတွင် ရေ၊ လှေကားသန့်ရှင်းခြင်းနှင့် အမှိုက်သိမ်းဆည်းခြင်းများ ပါဝင်သည်။ အပူပေးခြင်းနှင့် စွမ်းအင်တို့သည်လည်း ဤကုန်ကျစရိတ်များတွင် ပါဝင်နိုင်သည်။ သို့သော် ၎င်းသည် ပြောင်းလဲသည်။ အသုံးဝန်ဆောင်မှု ကုန်ကျစရိတ်များတွင် မည့်သည့်စရိတ်များ ပါဝင်ပြီး မည်သည့်စရိတ်များကို မိမိကိုယ်တိုင် ပေးချေရမည်ကိုသင်၏ အိမ်ခန်းပိုင်ရှင်အား မေးမြန်းပါ။ "စရိတ်နည်းငှားရမ်းခြင်း" နှင့် အသုံးဝန်ဆောင်မှု သုံးစွဲခများကို ပေါင်းစည်းလိုက်ပါက "အလုံးစုံပါဝင်သော ငှားရမ်းခြင်း" ဖြစ်သွားသည်။ သင့်အနေဖြင့် အားလုံးပါဝင်ပြီးဖြစ်သော အိမ်ငှားခကို အိမ်ခန်းပိုင်ရှင်၏ ဘဏ်စာရင်းထဲသို့ လစဉ် ပေးချေရသည်။\nder Kaufvertrag, die Kaufverträge der Kaufvertrag, die Kaufverträge (အရောင်းစာချုပ်)\nသင်သည် ဈေးကြီးသည့် မော်တော်ကားကဲ့သို့သော ကုန်ပစ္စည်းတစ်ခုကို ဝယ်ယူလျှင် သင်နှင့်ရောင်းသူသည် အရောင်းစာချုပ်ဟုသိကြသည့် မှတ်တမ်းမှတ်ရာတစ်ခုကို လက်မှတ်ရေးထိုးကြရသည်။ အရောင်းစာချုပ်သည် ကုန်ပစ္စည်းဈေးနူန်း၊ ဝယ်ယူသည့်နေရက် စသည်တို့ကဲ့သို့သော သင့် ဝယ်ယူမှုနှင့် ဆက်စပ်နေသည့် အချက်အလက်များကိုသိမ်းဆည်းထားသည့် မှတ်တမ်းတစ်ခုဖြစ်သည်။\ndie Kaution (စရန်ငွေ)\nအခန်းအသစ်တစ်ခုသို့ ပြောင်းရွေ့လာသောအခါ အိမ်ငှားကအိမ်ရှင်အား ပေးဆောင်ရသော စရန်ငွေကို ဆိုလိုသည်။ အိမ်ငှားက အိမ်ငှားခမပေးချေသည့် အခြေအနေမျိုးတွင် အိမ်ရှင်က ထိုစရန်ငွေကို အရေးပေါ်အဖြစ် အသုံးပြုနိုင်သည်။ ထိုစရန်ငွေကို အိမ်ငှားက နေရာအသစ်သို့ ပြောင်းရွှေ့သည့်အခါတွင် ပုံမှန်အားဖြင့် အိမ်ရှင်က ပြန်လည်ပေးအပ်သည်။ စရန်ငွေသည် စရိတ်နည်းငှားရမ်းခြင်းအတွက် သုံးလစာ ကြိုတင်ပေးချေရငွေပမာဏနှင့် ညီမျှသည်။\ndie Kinderbetreuung, die Kinderbetreuungen (ကလေးသူငယ် ပြုစုစောင့်ရှောက်ခြင်း)\nသင်အလုပ်အကိုင်ရရှိသွားသည့်အခါ သင့်ကလေးအားကြည့်ရှုစောင့်ရှောက်ပေးရန် တစ်စုံတစ်ယောက်လိုအပ်ပါလိမ့်မည်။ ရွေးချယ်စရာ အမျိုးမျိုး ရှိပါသည်။ ယေဘုယျအားဖြင့် အသက် ၆ နှစ် အောက် ကလေးများသည် နေ့ကလေးထိန်းဌာန သို့မဟုတ် မူကြိုကျောင်းများတွင် တက်နိုင်သည်။ (အသက် ၃ နှစ်အောက်)ပိုငယ်သော ကလေးသူငယ်များအတွက်လည်း နေ့ကလေးထိန်းဌာနများရှိသည်။ သို့မဟုတ် ကလေးထိန်းတစ်ဦးနှင့် သီးခြား စီစဉ်မှုများ ပြုလုပ်နိုင်သည်။ မနက်ခင်းတိုင်းတွင် သင့်ကလေးငယ်အား ကလေးထိန်းထံသို့ ခေါ်သွားပြီး နေ့လယ် သို့မဟုတ် ညနေပိုင်းတွင် ၎င်းကို သွားရောက်ခေါ်ယူနိုင်သည်။\nder Kindergarten, die Kindergärten (သူငယ်တန်း)\nကလေးများသည် အခြားသူများနှင့် အုပ်စုတစ်စုတွင် အတူတကွ ရှိနေသည်။ အသက် ၃ နှစ်နှင့် ၆ နှစ်ကြား ကလေးများသည် သူငယ်တန်း တက်ကြသည်။ ကလေးများသည် ပိုအသက်ကြီးသော ကလေးများနှင့် ပြုစုစောင့်ရှောက်သူများထံမှ သင်ယူကြသည်။ သူငယ်တန်း အများစုတွင် အပြင်ဘက် ကစားကွင်းတစ်ခုလည်း ရှိကြသည်။ တစ်နေကုန် သူငယ်တန်းကျောင်းကို “Kita”ဟုလည်း သိကြသည်။\ndie Kinderkrippe, die Kinderkrippen (ကလေးထိန်းကျောင်း)\nလအနည်းငယ်မှ အသက် ၃ နှစ်အထိ နို့စို့ကလေးငယ်များကို ကြည့်ရှုစောင့်ရှောက်ပေးသည့် နေရာဖြစ်သည်။\ndie Kindertagesstätte (Kita), die Kindertagesstätten (Kitas) (နေ့ကလေးထိန်းဌာန)\n၎င်းသည် သူငယ်တန်းနှင့် ဆင်တူသည်။ ကလေးငယ်များသည် ဤဌာနတွင် ပုံမှန်အားဖြင့် ညနေ ၄ နာရီ သို့မဟုတ် ၅ နာရီထိ တစ်နေ့လုံး နေနိုင်သည်။\ndie Krankenversicherung, die Krankenversicherungen (ကျန်းမာရေး အာမခံ)\nဤအာမခံသည် ဂျာမဏီနိုင်ငံတွင် မထားမနေရ ဖြစ်သည်။ ကျန်းမာရေးအာမခံက ဆရာဝန်ထံ သွားရောက်ပြသမှု၊ ဆေးရုံနှင့် ဆေးဝါးအချို့ကုန်ကျစရိတ်များကို များသောအားဖြင့် ကျခံပေးသည်။ သင်ကိုယ်တိုင် ပေးချေရမည့် ဆေးဝါးစရိတ်များလည်းရှိသည်။ သင်၏ လုပ်အားခက လွန်စွာနည်းပါးနေလျှင် သင့်အိမ်ထောင်ဖက်မှတစ်ဆင့် အာမခံထားနိုင်သည်။ ကလေးငယ်များကို ၎င်းတို့၏ မိဘများမှတစ်ဆင့် အလိုအလျောက် အာမခံထားသည်။\nder Kredit, die Kredite(ချေးငွေ)\nသင်သည် တစ်စုံတစ်ရာ ဝယ်လိုသော်လည်း သင့်တွင် ငွေအလုံအလောက်မရှိ ဖြစ်နေပါသလား။ သို့ဆိုလျှင် ဥပမာ သင်သည် ဘဏ်တစ်ခုမှ ချေးငွေတစ်ရပ် ရယူနိုင်သည်။ ဘဏ်သည် သင့်အား ငွေကြေးပမာဏတစ်ခုကို အတိအကျဖြစ်သော ကာလတစ်ခုအတွက် ပေးအပ်သည်။ ထို့နောက် သင့်အနေဖြင့် ထိုငွေကို အတိုးဖြင့် ပြန်ဆပ်ရသည်။\ndie Kündigung, die Kündigungen (အကြောင်းကြားစာ)\nသင်သည် သဘောတူညီချက်တစ်ရပ်ကို အဆုံးသတ်လိုပါက သင်သည် အကြောင်းကြားစာ ပေးပို့ရန် လိုအပ်သည်။ ဤ အကြောင်းကြားစာကို စာဖြင့်ရေးသားထားရမည်။\ndie Kündigungsfrist, die Kündigungsfristen (Arbeit) (အကြောင်းကြားရမည့် ကာလ - အလုပ်အကိုင်)\nသင်သည် ကုမ္ပဏီတစ်ခုတွင် ဆက်လက်လုပ်ကိုင်ရန် ဆန္ဒမရှိတော့လျှင် သင့်အကြောင်းကြားစာကို တင်သွင်းရန် လိုအပ်လိမ့်မည်။ပုံမှန်အားဖြင့် သင်သည် ၃ လ ကြိုတင် အကြောင်းကြားရန် လိုအပ်သည်။ အကယ်၍ အလုပ်ရှင်သည် သင့်အားအလုပ်ခန့်ထားမှုကို အဆုံးသတ်လိုပါက ၎င်းသည်လည်း သင့်အား ၃ လ ကြိုတင် အကြောင်းကြားရန် လိုအပ်သည်။ အကြောင်းကြားကာလမရှိဘဲ အလုပ်မှ ထုတ်ပစ်သည်လည်းရှိသည်။ ထိုကဲ့သို့သောဖြစ်ရပ်တွင် ဝန်ထမ်းသည် ဥပမာ၎င်းအနေဖြင့် ထိုအလုပ်ကို မလုပ်လိုလျှင် ချက်ချင်း ထွက်ခွာရန် လိုအပ်သည်။\ndie Kündigungsfrist, die Kündigungsfristen (Wohnung) (အကြောင်းကြားရမည့် ကာလ - နေရာထိုင်ခင်း)\nအိမ်ငှားသည် အိမ်ပြောင်းရန် ရည်ရွယ်လျှင် ၎င်းအနေဖြင့် အိမ်ရှင်ကို စာဖြင့်ရေးသား အကြောင်းကြားရန် လိုအပ်သည်။ ၎င်းသည် ပုံမှန်အားဖြင့် အိမ်ငှား ထွက်ခွာလိုသည့် အချိန်မတိုင်မီ ၃ လဖြစ်သည်။ ထိုလ၏ အစတွင် ၎င်းကို မှန်မှန် လုပ်ဆောင်ရန် လိုအပ်သည်။ အိမ်ရှင်သည်လည်း အကြောင်းကြားရမည့် ကာလ ၃ လ သို့မဟုတ် ထိုထက်ပိုစော၍ ကြောင်းကြားရန် တာဝန်ရှိသည်။\nder Kursträger, die Kursträger (သင်တန်းပေးရာဌာန)\n၎င်းတို့သည် ပေါင်းစည်းသင်ရိုးများကို သင်ကြားပေးသည့် ဘာသာစကားသင်တန်းကျောင်းများဖြစ်သည်။ သတင်းအချက်အလက်များကို ဘာသာစကားသင်တန်းကျောင်းများ သို့မဟုတ် အင်တာနက်ပေါ်တွင် ရှာဖွေရရှိနိုင်သည်။ သင်နေထိုင်ရာနေရာနှင့် နီးစပ်သော သင်တန်းကို BAMF ၏ ပေါင်းစည်းသင်ရိုးနေရာဝက်ဘ်ဆိုက်တွင်ရှာဖွေပါ။\nder Landtag, die Landtage (ပြည်နယ်လွှတ်တော်)\nပြည်ထောင်စု သမ္မတ ဂျာမဏီနိုင်ငံကို ပြည်ထောင်စု ပြည်နယ် ၁၆ ခု အဖြစ် ပိုင်းခြားထားသည်။ ပြည်နယ်တစ်ခုစီတွင် ၎င်း၏ ကိုယ်ပိုင် လွှတ်တော်ရှိသည်။ ပြည်နယ်လွှတ်တော်ကို Landtag ဟုခေါ်သည်။\ndie Landtagswahl, die Landtagswahlen (ပြည်နယ်လွှတ်တော် ရွေးကောက်ပွဲ)\nလွှတ်တော်အဖွဲ့ဝင်များကို ၄ နှစ် သို့မဟုတ် ၅ နှစ်လျှင် တစ်ကြိမ် ရွေးကောက်တင်မြှောက်ကြသည်။ ၎င်းတို့သည် ပြည်ထောင်စု ပြည်နယ် Landtag မှ နိုင်ငံရေးသမားများဖြစ်ကြသည်။\nder Lebenslauf, die Lebensläufe (CV) (ကိုယ်ရေးရာဇဝင်)\nကိုယ်ရေးရာဇဝင် (CV) သည် သင့်အလုပ်အကိုင်လျှောက်ထားခြင်းစာရွက်စာတမ်းများတွင် ပါဝင်သည်။ ကိုယ်ရေးရာဇဝင်တွင် သင့်အမည်၊ အလုပ်အကိုင်၊ ပညာအရည်အချင်းနှင့် အလုပ်အတွေ့အကြုံ သို့မဟုတ် အထူး ကျွမ်းကျင်မူများ (ကွန်ပျူတာ၊ နိုင်ငံခြားဘာသာစကား) တို့ကို ထည့်သွင်းဖော်ပြရမည်ဖြစ်သည်။ ဂျာမန်ကိုယ်ရေးရာဇဝင် (PDf ဖိုင်) နမူနာ တစ်စောင်ကို ဒေါင်းလုတ်ရယူပါ။\nder Lohn, die Löhne (လုပ်ခများ)\nအမြဲတမ်း အလုပ်အကိုင်တစ်ခုရှိသည့် ဝန်ထမ်းတစ်ယောက်အဖြစ်ဖြင့် သင့်အား လစဉ်ပေးချေသည့် ငွေဖြစ်သည်။ သင်နာမကျန်း ဖြစ်လျှင် သို့မဟုတ် အားလပ်ရက်ယူလျှင် သင့်လစာကို သင်ရရှိသည်။ စုစုပေါင်း လစာကို အားလုံးပေါင်း လစာအဖြစ် သိကြသည်။ ထိုလစာထဲမှ အခွန်များနှင့် အာမခံကြေးကို သင် ပေးချေရသည်။ ကျန်ရှိနေသောငွေမှာ သင်၏ အသားတင် လစာဖြစ်သည်။\nder Makler, die Makler (အိမ်ခြံမြေ အကျိုးဆောင်/ကိုယ်စားလှယ်)\nder Mietspiegel (အိမ်ငှားခ အညွှန်း)\nအိမ်ငှားခ အညွှန်းတွင် သီးခြားဖြစ်သော မြို့/မြို့တော်အတွင်းရှိ အိမ်ရာအတွက် ပျမ်းမျှ အိမ်ငှားခများ ပါဝင်သည်။\nder Mietvertrag, die Mietverträge (အိမ်ငှားနေထိုင်မှု သဘောတူစာချုပ်)\nအိမ်ခန်းတစ်ခန်း ငှားမည်လား။ သို့ဖြစ်လျှင် အိမ်ငှားနေထိုင်မှု သဘောတူစာချုပ်ဟု သိကြသည့် မှတ်တမ်းမှတ်ရာတစ်ခုကို သင့်အား ပေးအပ်လိမ့်မည်။ သင်နှင့် အိမ်ရှင်သည် ထို သဘောတူစာချုပ်ကို လက်မှတ်ထိုးရန် လိုအပ်သည်။ ဤသို့ပြုလုပ်ခြင်းက သင့်အား အိမ်ငှားဖြစ်စေသည်။\ndie Migrationsberatung, die Migrationsberatungen(ဝင်ရောက်ရွှေ့ပြောင်းနေထိုင်မှု အကြံပေး ဝန်ဆောင်မှု၊ ဝင်ရောက်ရွှေ့ပြောင်းနေထိုင်မှု အကြံပေး ဝန်ဆောင်မှုများ)\nနိုင်ငံသစ်တစ်ခုတွင် ဘဝသစ်တစ်ခုကို အခြေချနေထိုင်ကြသူများသည် ဝင်ရောက်ရွှေ့ပြောင်းနေထိုင်မှု အကြံပေး ဝန်ဆောင်မှုမှ အကူအညီနှင့် အကြံဥာဏ်များ ရယူနိုင်ကြသည်။ ပြဿနာများနှင် မေးမြန်းစရာများရှိပါက ပုဂ္ဂိုလ်တစ်ယောက်သည် ဝင်ရောက်ရွှေ့ပြောင်းနေထိုင်မှုအကြံပေး ဝန်ဆောင်မှုဌာနကိုဆက်သွယ်နိုင်သည်။ အထူးသဖြင့် အခြေအနေသစ်များနှင့် မသိရှိသော အခြေအနေများတွင် ၎င်းတို့အနေဖြင့် အကူအညီ ပေးနိုင်သည်။ သင်နှင့် နီးကပ်သော ဝင်ရောက်ရွှေ့ပြောင်းနေထိုင်မှုအကြံပေး ဝန်ဆောင်မှုဌာနကို “ဂျာမဏီသို့ ကျွန်ုပ်၏ လမ်းကြောင်း” www.goethe.de/mwnd/karte တွင် ရှာဖွေတွေ့ရှိနိုင်သည်။\nder Minijob/450-Euro-Jobs, die Minijobs/450-Euro-Jobs (အသေးစား အလုပ်)\nအသေးစား အလုပ်ဆိုသည်မှာ သင် အခွန် မပေးရဘဲ အများဆုံး ယူရို ၄၅ဝ ဝင်ငွေရသည့်အလုပ်ကို ဆိုသည်။ သင်သည် အလိုအလျောက် ကျန်းမာရေးအာမခံနှင့် ပင်စင် အာမခံကို ရရှိပြီး အလုပ်လက်မဲ့ ထောက်ပံ့မှု မပါဝင်ပေ။ အိမ်တွင်း အကူအညီ၊ ရုံးလုပ်သား သို့မဟုတ် ယာဉ်မောင်းကဲ့သို့သော နယ်ပယ်များစွာတွင် အသေးစား အလုပ်များကို ရရှိနိုင်သည်။ သင်သည် အသေးစား အလုပ်တစ်ခုကို အလုပ်အကိုင်ဌာန၊ သတင်းစာနှင့် အင်တာနက်တွင် ရှာဖွေတွေ့ရှိနိုင်သည်။\nder Mitgliedsbeitrag, die Mitgliedsbeiträge (အဖွဲ့ဝင်ကြေး၊ အဖွဲ့ဝင်ကြေးများ)\nအသင်းအဖွဲ့များစွာတွင် အဖွဲ့ဝင်ကြေးပေးဆောင်ရန် လိုအပ်သည်။ အသင်း၏ လှုပ်ရှားဆောင်ရွက်မှုများတွင် ပါဝင်နိုင်ရန် ပေးချေရသည့် လစဉ် သို့မဟုတ် နှစ်စဉ် ငွေပမာဏတစ်ခုဖြစ်သည်။\nder Mutterschutz (အလုပ်လုပ်သော မိခင်များအား ဥပဒေအရ အကာအကွယ်ပေးမှု)\nကိုယ်ဝန်ဆောင်မိခင်များနှင့် အမြဲတမ်း အလုပ်အကိုင်ရှိသည့် မိခင်များအား ကာကွယ်ရန် စည်းမျဉ်းများရှိသည်။ အရေးအကြီးဆုံးသော စည်းမျဉ်းများမှာ ကလေး မမွေးဖွားမီနှင့် မွေးဖွားပြီး တစ်စုံတစ်ရာသော ကာလအထိ အမျိုးသမီးတစ်ယောက်ကို အလုပ်လုပ်ခွင့် မပြုခြင်းပင်ဖြစ်သည်။ ဂျာမဏီတွင် ၎င်းသည် ကလေး မမွေးဖွားမီ ရက်သတ္တ ၆ ပတ်နှင့် မွေးဖွားပြီး အနည်းဆုံးရက်သတ္တ ၆ ပတ် ဖြစ်သည်။ ဤကာလအတွင်း ထိုအမျိုးသမီးသည် ၎င်း၏ လုပ်ခများ/လစာကို ဆက်လက် ရရှိသည်။ ကိုယ်ဝန်စဆောင်သည်မှကလေး မွေးဖွားပြီး ၄ လအထိ ၎င်း၏ အလုပ်အကိုင်ခန့်ထားမှုကို ရပ်စဲရန် အလုပ်ရှင်အား ခွင့်မပြုပေ။ ကိုယ်ဝန်ဆောင်စဉ် ကာလတစ်ခုလုံးတွင် အမျိုးသမီးများအား အလုပ်လုပ်ရန် ခွင့်မပြုသည့် သက်မွေးဝမ်းကျောင်းအလုပ်အကိုင် အချို့ရှိသည်။ ၎င်းသည် ဓာတုပစ္စည်းများနှင့် အလုပ်လုပ်ရသည့် သီးခြားအလုပ်အကိုင်များနှင့် သက်ဆိုင်သည်။\ndie Nebenkosten (အသုံးဝန်ဆောင်မှုအဖိုးအခများ)\nဤအဖိုးအခများကို အခန်းအတွက် ငှားရမ်းသည့် ဈေးနှုန်း (စရိတ်နည်း ငှာရမ်းခ)အပေါ်တွင် ပေါင်းထည့်သည်။ ဥပမာ ရေ ဖိုး၊ လှေကားများနှင့် မြေအောက်ခန်း ကဲ့သို့ အများနှင့် ဆိုင်သော ဧရိယာများတွင် မီးထွန်းခြင်း၊ အမှိုက် သိမ်းဆည်းခြင်း၊ ရုပ်မြင်သံကြားစက်အတွက် ကောင်းကင်ကြိုး/ကြိုး။ တစ်ခါတစ်ရံ အပူပေးခြင်းနှင့် စွမ်းအင်ပါ ပါဝင်သည်။ သို့သော် ပုံမှန်အားဖြင့် ၎င်းတို့ကို သီးခြား ပေးချေရသည်။\nအသားတင်ဝင်ငွေမှာ လုပ်ခများ/လစာမှ အခွန်နှင့် အာမခံကြေးများကို နုတ်ပြီး ကျန်ငွေဖြစ်သည်။\ndie Niederlassungserlaubnis, die Niederlassungserlaubnisse (အမြဲတမ်း နေထိုင်ခွင့်ပါမစ်၊ အမြဲတမ်း နေထိုင်ခွင့်ပါမစ်များ)\nပုဂ္ဂိုလ်တစ်ဦးတွင် အမြဲတမ်း နေထိုင်ခွင့်ပါမစ်တစ်ခု ရှိလျှင် ဂျာမဏီနိုင်ငံတွင် အမြဲတမ်း နေထိုင်ပြီး အလုပ်လုပ်ခွင့်ပြုသည်။ ပုဂ္ဂိုလ်တစ်ဦးသည် နေထိုင်ခွင့်ပါမစ်တစ်ခုကို သုံးနှစ် သို့မဟုတ် ငါးနှစ်ကြာ ရရှိထားခဲ့ပြီး မည်သည့် ထောက်ပံ့ကြေးကိုမှ လက်ခံမရရှိခဲ့လျှင် ပုံမှန်အားဖြင့် အမြဲတမ်း နေထိုင်ခွင့်ပါမစ်တစ်ခုကို လက်ခံရရှိသည်။ ပုဂ္ဂိုလ်တစ်ဦးသည် ဂျာမန်ဘာသာစကားကို ကောင်းစွာပြောနိုင်ပြီး ယခင် မည်သည့် ပြစ်ဒဏ်ကျခံခြင်းမျှ မရှိရန်လည်း လိုအပ်သည်။\nder Notdienst, die Notdienste (အရေးပေါ် ဝန်ဆောင်မှုများ)\nဆရာဝန်များနှင့် ဆေးဝါးကျွမ်းကျင်သူများသည် စနေ/တနင်္ဂနွေနေ့များနှင့် ညပိုင်းတွင် အလုပ်လုပ်ကြသည်။ အရေးပေါ်အကူအညီလိုအပ်လျှင် ဤဆရာဝန်များနှင့် ဆေးဝါးကျွမ်းကျင်သူများသည်သင့်အတွက် အသင့်ရှိကြသည်။\ndas Parkhaus, die Parkhäuser (အထပ်ပေါင်းများစွာပါသော ကားရပ်ရန်နေရာ)\nလမ်းပေါ်တွင် ကားရပ်ရန် နေရာအလုံအလောက် မရှိသောကြောင့် မြို့တော်/မြို့များစွာတွင် အထပ်ပေါင်းများစွာပါသော ကားရပ်ရန်နေရာများရှိကြသည်။ သင့်ကားရပ်နားရန်သင့်ကားကို ရပ်နားနိုင်သည့် အထပ်ပေါင်းများစွာရှိသည်။ ဤနေရာတွင် ကာရပ်နားခြင်းအတွက် အခကြေးငွေတစ်ခု ပေးရသည်။ ပုံမှန်အားဖြင့် သင်သည် ကားရပ်ရန် နေရာသို့ သင့်ကားကို မောင်းဝဝ်သွားပြီး ပြန်ထွက်သောအခါ ငွေပေးချေရသည်။ အကယ်၍ ကားကို အထပ်ပေါင်းများစွာပါသော ကားရပ်ရန်နေရာတွင် အချိန်တိုသာ ရပ်နားပါက ကုန်ကျစရိတ် မများပေ။ ကားကို ထိုနေရာတွင် အချိန်ကြာမြင့်စွာ ရပ်ထားခဲ့ပါက ပိုမိုကုန်ကျသည်။\ndie Partei, die Parteien (ပါတီ)\nနိုင်ငံရေး ပါတီတစ်ခုသည် တူညီသည့် ပြင်းပြသောဆန္ဒနှင့် ရည်မှန်းချက်များရှိကြသူများ ပေါင်းစည်းထားသည် အုပ်စုတစ်ခုဖြစ်သည်။ အစိုးရကိုယ်စား ဆုံးဖြတ်ချက်များကို ပြုလုပ်ရန် သို့မဟုတ် လွှမ်းမိုးရန် ပါတီတစ်ခုက မျှော်လင့်သည်။ အမျိုးမျိုးကွဲပြားသော နိုင်ငံရေး ပါတီများရှိရန် ဒီမိုကရေစီ နိုင်ငံတစ်ခုအတွက် အရေးကြီးသည်။\nder Pass, die Pässe (နိုင်ငံကူး လက်မှတ်)\nဤမှတ်တမ်းမှတ်ရာသည် ပုဂ္ဂိုလ်တစ်ယောက် မည်သူမည်ဝါဖြစ်သည်ကို အတည်ပြုသည်။ နိုင်ငံကူး လက်မှတ်တွင် ကိုယ်ရေးကိုယ်တာ အသေးစိတ်အချက်အလက်များ (အမည်၊ အသက်...) နှင့် နိုင်ငံသားတို့ပါဝင်သည်။ သင့်အနေဖြင့် သင့်နိုင်ငံတွင် နိုင်ငံကူး လက်မှတ်တစ်ခု လိုအပ်သည်၊ ဥပမာ အာဏာပိုင်ဌာနတစ်ခုသို့ သင် သွားလျှင်။ အခြားနိုင်ငံတစ်ခုသို့ ခရီးသွားရန် သင် နိုင်ငံကူး လက်မှတ်တစ်ခု လိုအပ်သည်။ နိုင်ငံကူး လက်မှတ်တွင် သင့် ဗီဇာ သို့မဟုတ် နေထိုင်မှု အဆင့်အတန်း အသေးစိတ်များကဲ့သို့သော အခြား အချက်အလက်များ ပါဝင်သည်။\ndas Passwort, die Passwörter (စကားဝှက်)\nဝက်ဘ်ဆိုက် သို့မဟုတ် ကွန်ပျူတာတွင် မှတ်ပုံတင်ရန်အတွက် လျှို့ဝှက် သင်္ကေတ စကားလုံးတစ်ခုဖြစ်သည်။ သင် အသုံးပြုသူ အမည်တစ်ခု ရိုက်ထည့်သောအခါ ပုံမှန်အားဖြင့် ၎င်းကို သင် အသုံးပြုရန် လိုအပ်သည်။ ၎င်းသည် သင်၏ ကိုယ်ရေးကိုယ်တာ အချက်အလက်များကို အကာအကွယ်ပေးသည်။\ndie Personalien (ကိုယ်ရေးကိုယ်တာ အသေးစိတ်အချက်အလက်များ)\nကိုယ်ရေးကိုယ်တာ အသေးစိတ်အချက်အလက်များသည် ပုဂ္ဂိုလ်တစ်ဦး နှင့် ပတ်သက်သည့် အချက်အလက်များဖြစ်သည်။ ၎င်းတွင် ပထမ အမည်၊ မိသားစု အမည်၊ မွေးဖွားစဉ် အမည်၊ မွေးသက္ကရာဇ်၊ မွေးဖွားရာနေရာ၊ မိသားစု အခြေအနေ၊ အလုပ်အကိုင်၊ နေထိုင်ရာ နေရာနှင့် နိုင်ငံသားဖြစ်မှု တို့ပါဝင်သည်။\ndas polizeiliche Führungszeugnis (ရဲအမှု ကင်းရှင်းကြောင်း လက်မှတ်)\n၎င်းသည် အာဏာပိုင်တစ်ယောက်က ထုတ်ပေးသည့် မှတ်တမ်းမှတ်ရာတစ်ခုဖြစ်သည်။ သင့်တွင် ရဲမှတ်တမ်းတစ်ခု ရှိ၊ မရှိကို ၎င်းက ဖော်ပြသည်။ အလုပ်ရှင်များစွာသည် သင်၏ရဲအမှု ကင်းရှင်းကြောင်း လက်မှတ်ကို ကြည့်ရှုလိုကြသည်။\ndas Praktikum, die Praktika (အလုပ်အကိုင် နေရာချထားမှု)\nသင်သည် သီးခြား အသက်မွေးဝမ်းကျောင်းအလုပ်တစ်ခုတွင် စိတ်ဝင်စားပါက ဥပမာအားဖြင့် ကုမ္ပဏီတစ်ခု သို့မဟုတ် ဆေးခန်းတစ်ခုတွင် နေရာချထားမှုကို ဆောင်ရွက်နိုင်သည်။ သင်သည် ထိုအလုပ်အတွက် ဖြည့်ဆည်းပံ့ပိုးပေးပြီး ဤနည်းအားဖြင့် ထိုအသက်မွေးဝမ်းကျောင်းအလုပ်နှင့် သင့်ကိုယ်သင် ရင်းနှီး ကျွမ်းဝင်လာစေသည်။ပုံမှန်အားဖြင့် အလုပ်အကိုင် နေရာချထားမှုတစ်ခုအတွင်း မည်သည့် ဝင်ငွေမျှ မရရှိပေ။ အလုပ်အကိုင် နေရာချထားမှုသည် အသက်မွေးဝမ်းကျောင်း အလုပ်နှင့်ကုမ္ပဏီပေါ်တွင် မူတည်လျက် ပြောင်းလဲသည်။\ndie Probezeit (စမ်းသပ်ကာလ)\nသင်အလုပ်သစ်တစ်ခု စတင်သောအခါ ပုံမှန်အားဖြင့် သင့်တွင် စမ်းသပ်ကာလတစ်ခုရှိသည်။ စမ်းသပ်ကာလအတွင်းတွင် သင်နှင့် အလုပ်ရှင် နှစ်ဦးစလုံးသည် ပိုမိုနည်းပါးသော ကြိုတင် အကြောင်းကြားသည့်ကာလဖြင့် သဘောတူစာချုပ်ကို အဆုံးသတ်နိုင်သည်။ဤကာလအတွင်းတွင် အလုပ်ရှင်သည် သင့်အား ပိုမို နီးကပ်စွာ စောင့်ကြည့်လေ့ရှိသည်။ စမ်းသပ်ကာလပြီးနောက် သင့်အား ထိုကုမ္ပဏီတွင် ဆက်ခန့်မည် မခန့်မည်ကို ၎င်းက ဆုံးဖြတ်သည်။ ထိုနေရာတွင် သင် ဆက်လုပ်လိုသလားဆိုသည်ကို သင် ဆုံးဖြတ်သည်။ စမ်းသပ်ကာလသည် ၆ လအထိ ဖြစ်နိုင်သည်။\ndie Provision, die Provisionen (ကော်မရှင်ခ)\nသင်သည် အိမ်ခြံမြေ အကျိုးဆောင်မှတစ်ဆင့် အိမ်ခန်းတစ်ခန်းကို ငှားရမ်း သို့မဟုတ် ဝယ်ယူမည်လား။ သို့ဆိုလျှင် နေထိုင်ပါက ဤဝန်ဆောင်မှုများအတွက် အကျိုးဆောင်ကို အခကြေးငွေပေးရမည်ဖြစ်သည်။ ဤအခကြေးငွေကို ကော်မရှင်ခဟု သိကြသည်။\ndie Qualifikationsanalyse, die Qualifikationsanalysen (ပညာအရည်အချင်း စိစစ်လေ့လာမှု၊ ပညာအရည်အချင်း စိစစ်လေ့လာမှုများ)\nပညာအရည်အချင်း စိစစ်လေ့လာမှုအတွင်းပုဂ္ဂိုလ်တစ်ဦးသည် တစ်စုံတစ်ရာသော အလုပ်တစ်ခုအတွက် သင့်တော်သလားဆိုသည်နှင့် ပတ်သက်၍ စစ်ဆေးမှုတစ်ခုကို ပြုလုပ်သည်။ ပုံမှန်အားဖြင့် ၎င်းကို အမှတ်စာရင်း သို့မဟုတ် အခြား မှတ်တမ်းမှတ်ရာများတွင် ဖော်ပြထားသည်။ အကယ်၍ ပုဂ္ဂိုလ်တစ်ဦးတွင် အမှတ်စာရင်း တစ်ခု မရှိလျှင် ပညာအရည်အချင်း စိစစ်လေ့လာမှုကို ဆောင်ရွက်ရန် ဖြစ်နိုင်သေးသည်။ ဤနေရာတွင် ဆွေးနွေးမှုတစ်ခု ပြုလုပ်သည် သို့မဟုတ် ပုဂ္ဂိုလ်တစ်ဦးကို အလုပ်လုပ်နေစဉ် ကြည့်ရှုလေ့လာသည်။\ndie Rechnung, die Rechnungen (ငွေတောင်းခံလွှာ)\nသင်က ကုန်ပစ္စည်းတစ်ခုဝယ်ယူလိုက်ပြီး ချက်ချင်း ငွေမချေဖြစ်သေးပါက ထိုငွေအတွက် ငွေတောင်းခံလွှာ လက်ခံရရှိမည်ဖြစ်သည်။ ဥပမာ သင် အင်တာနက်မှ ဈေးဝယ်လျှင်။ ထိုငွေကို သင့်ဘဏ်စာရင်းထဲမှ ကုမ္ပဏီ ဘဏ်စာရင်းသို့ တိုက်ရိုက် လွှဲပြောင်းပေးရမည်ဖြစ်သည်။ ပုံမှန်အားဖြင့် ဤသို့ လွှဲပြောင်းမှုအတွက် အပို ကုန်ကျစရိတ်မရှိပေ။\nder Religionsunterricht (ဘာသာရေးဆိုင်ရာ ပညာရေး)\n၎င်းသည် ကျောင်းတွင် ဘာသာရပ်တစ်ခုဖြစ်သည်။ ၎င်းသည် ပုံမှန်အားဖြင့် ပရိုတက်စတင့် သို့မဟုတ် ကက်သလစ် ဘာသာမှ သင်ကြားမှုများ ဖြစ်သည်။ အချို့သော ပြည်ထောင်စု ပြည်နယ်များတွင် အော်သိုဒေါ့စ် ခရစ်ယာန်ဝါဒ၊ ဂျူးဘာသာ သို့မဟုတ် ဗုဒ္ဓဘာသာများတွင် ဘာသာရေးဆိုင်ရာ ပညာရေးလည်း ရှိကြသည်။ မူဆလင်များအတွက် ကျောင်းများစွာတွင် တူရကီ သို့မဟုတ် အာရပ်ဘာသာစကားဖြင့် အစ္စလန်ဆိုင်ရာ သင်ကြားမှုများရှိကြသည်။ ဘာသာရေးဆိုင်ရာ ပညာရေးသည် ကလေးများအတွက် မသင်မနေရ မဟုတ်ပေ။ သို့ရာတွင် ၎င်းတို့၌ အချုပ်အချယ်ကင်းသော သင်ခန်းစာတစ်ခု ရှိကြသည်ဟု မဆိုလိုပေ။ ပြည်နယ်များစွာတွင် ဘာသာရေး သင်ခန်းစာများအစား ကိုယ်ကျင့်တရားဆိုင်ရာ သင်ခန်းစာများကို တက်ရောက်ရန် လိုအပ်သည်။ ၎င်းတို့အား လောကအမြင်နှင့် ပတ်သက်၍ သင်ကြားပေးသည်ဟု ဆိုလိုသည်။\ndie Rentenversicherung, die Rentenversicherungen (ပင်စင်အာမခံ)\nဂျာမဏီနိုင်ငံတွင် ပြည်သူများသည် ပုံမှန်အားဖြင့် အသက် ၆၇ နှစ်အထိ အလုပ်လုပ်ကြသည်။ ထို့နောက် ၎င်းတို့ အနားယူကြသည်။ ၎င်းတို့ အနားယူသည်အထိ ပြည်သူများသည် ပင်စင်အာမခံ အစီအစဉ်တစ်ခုထဲသို့ ၎င်းတို့လစာ၏ အစိတ်အပိုင်းတစ်ရပ်ကို လစဉ် ပေးချေကြသည်။ သင် အနားယူသည်နှင့် သင့်ပင်စင်ရန်ပုံငွေမှ သင့် ယခင်လစာ၏ အစိတ်အပိုင်းတစ်ရပ်ကို လစဉ် သင် လက်ခံရရှိသည်။ ဝန်ထမ်းများသည်ပင်စင်အာမခံ အစီအစဉ်တစ်ခု အလိုအလျောက်ရှိကြသည်။ ဤကုန်ကျစရိတ်များ၏ ဝေစုတစ်ခုကို အလုပ်ရှင်က ပေးချေသည်။ သင်သည် ဝန်ထမ်းမဟုတ်လျှင် ပုဂ္ဂလိက ပင်စင် ပေါ်လစီတစ်ခုကို ရယူနိုင်သည်။ လူများစွာတွင် ဥပဒေပြဌာန်းချက်အရဖြစ်သော ပင်စင် အစီအစဉ်(အစိုးရက ဆောင်ရွက်သော)တစ်ခုအပြင် ပုဂ္ဂလိက ပေါ်လစီတစ်ခုလည်း ရှိကြသည်။\ndas Rezept, die Rezepte (ဆေးညွှန်းစာ)\nဆေးညွှန်းစာမပါဘဲ ဆေးဆိုင်တစ်ခုတွင် သင်ဝယ်ယူနိုင်သည့် ဆေးဝါးအမျိုးအစား များစွာ ရှိသည်။ အချို့သော ဆေးဝါးများအတွက် သင့်ဆရာဝန်က ထုတ်ပေးသည့် စာရွက်စာတမ်းတစ်ခု သင် လိုအပ်သည်။ဤစာရွက်စာတမ်းမှာ ဆေးညွှန်းစာဖြစ်သည်။\ndas Schulgeld (ကျောင်းလခ)\nဤကျောင်းလခများကို ပုဂ္ဂလိကကျောင်းများတွင်သာ သင် ပေးရသည်။ ယေဘုယျအားဖြင့် ပုဂ္ဂလိကကျောင်းများတွင် သင်ခန်းစာများအတွက် ငွေအမြောက်အများကို ပေးရသည်။\ndie Schulpflicht (ကျောင်းတက်ရောက်ရန် တာဝန်ဝတ္တရား)\nဂျာမဏီနိုင်ငံတွင် ကျောင်းတက်ရောက်ရန် မလုပ်မနေရဖြစသည်။ ကလေးများနှင့် လူငယ်များသည် တစ်စုံတစ်ရာသော အသက်အရွယ်အထိ အနည်းဆုံး ကိုးနှစ်ကြာ ကျောင်းတက်ရမည် ဟုဆိုလိုသည်။၎င်းကို ဥပဒေအရ ပြဌာန်းထားသည်။\ndie Schwangerschaftsberatung, die Schwangerschaftsberatungen (ကိုယ်ဝန်ဆောင်များအတွက် ဆေးနွေးလမ်းညွှန် အကြံပြုခြင်း)\n၎င်းသည် ကိုယ်ဝန်ဆောင်ခြင်းနှင့် သက်ဆိုင်သော ကိစ္စအဝဝကို အကြံဥာဏ်ရယူနိုင်သည့် ဌာနတစ်ခုဖြစ်သည်။ မြို့များစွာတွင် အလားတူကျန်းမာရေးစင်တာများ ဖွင့်လှစ်ထားသည်။ သားဖွားဆရာဝန်က မည်သည့်နေရာတွင် သွားရောက်ပြီး မည်သူနှင့်တိုင်ပင်ဆွေးနွေးနိုင်သည်ကို အကြံပြုပြောကြားပေးပါလိမ့်မည်။\ndie selbständige Arbeit (ကိုယ်ပိုင် အလုပ်)\nသင့်တွင် အလုပ်ရှင်တစ်ယောက်မရှိပါ။ သင်သည် မိမိကိုယ်တိုင် အထက်လူကြီးဖြစ်သည်။\ndas Sonderangebot, die Sonderangebote (အထူးလျှော့ဈေး)\nဈေးဆိုင် အချို့သည် ၎င်းတို့၏ ထုတ်ကုန်များကို အထူးနှုန်းဖြင့် အချိန်တိုအတွင်း ရောင်းချလေ့ရှိသည်။ ဤထုတ်ကုန်များကို အထူးလျှော့ဈေးဟု သိကြသည်။ ပုံမှန်အားဖြင့် ဆိုင်များစွာတွင် အလွယ်တကူ ရှာတွေ့နိုင်သည်။၎င်းတို့သည် ယေဘုယျအားဖြင့် ဝင်ပေါက် တည့်တည့်တွင် ရှိကြသည်။\ndas Sozialamt, die Sozialämter (လူမှုဖူလုံရေး ရုံး၊ လူမှုဖူလုံရေး ရုံးများ )\nလူမှုဖူလုံရေး ရုံးသည် အာဏာပိုင်အဖွဲ့တစ်ခုဖြစ်သည်။ အကယ်၍ပုဂ္ဂိုလ်တစ်ယောက်သည် ငွေကြေး အကူအညီ လိုအပ်လျှင် ထိုပုဂ္ဂိုလ်သည် ထောက်ပံ့ကြေးရရှိရန် လိုအပ်ချက်များ ပြည့်မီခြင်းရှိမရှိလူမှုဖူလုံရေး ရုံးက စစ်ဆေးလိမ့်မည်။\ndie Sozialleistung, die Sozialleistungen (ခံစားခွင့်များ)\nငွေကြေးအထောက်အပံ့ လိုအပ်သူများသည် သတ်မှတ်ချက်များနှင့်အညီ လူမှုဖူလုံရေးရုံးမှ အကျိုးခံစားခွင့်များကို လျှောက်ထားနိုင်သည်။ ဤအထောက်အပံ့ဖြင့် ဈေးနူန်းသင့်တင့်မျှတသော နေရာထိုင်ခင်းတွင် ၎င်းတို့ နေထိုင်နိုင်သည်။ ၎င်းတို့၏ ကျန်းမာရေးအာမခံကို အကျုံးဝင်စေမည်ဖြစ်ပြီး အလုပ်အကိုင်လည်း ရှာဖွေနိုင်မည်ဖြစ်သည်။\ndie Sozialversicherung, die Sozialversicherungen (လူမှုရေးဆိုင်ရာ အာမခံ)\n၎င်းတွင်ကျန်းမာရေး အာမခံ၊ ပင်စင် အာမခံ၊ မတော်တဆမှု အာမခံနှင့် မော်တော်ယာဉ် အာမခံတို့ ပေါင်းစပ်ထားသည်။\ndie Sozialwohnung, die Sozialwohnungen (လူမှုရေးဆိုင်ရာ အိမ်ရာ)\nဤအိမ်ရာအမျိုးအစားသည် ပုံမှန် အိမ်ခန်းထက် ငှာရမ်းခ သက်သာသည်။ သင့်တွင် ဝင်ငွေနည်းပါးလျှင် သင်သည် လူမှုရေးဆိုင်ရာ အိမ်ရာကို ငှားရမ်းနိုင်သည်။ဤသို့ပြုလုပ်ရန်အတွက် လူမှုရေးဆိုင်ရာ အိမ်ရာအတွက် အကျုံးဝင်မှု လက်မှတ်တစ်စောင် သင် လိုအပ်သည်။ ပုံမှန်အားဖြင့် ၎င်းကို စည်ပင်သာယာ အာဏာပိုင် သို့မဟုတ် အိမ်ရာရုံးမှ ရရှိနိုင်သည်။\ndas Sparkonto, die Sparkonten (ငွေစု ဘဏ် စာရင်း)\n၎င်းသည် ကာလပိုရှည်သောဘဏ် စာရင်းတစ်ခုဖြစ်သည်။ ငွေလွှဲရန် (သင့် အိမ်ငှားခကဲ့သို့။ ၎င်းအတွက် သင်၏ စာရင်းရှင် အကောင့်ကို အသုံးပြုရသည်) ဤဘဏ်စာရင်းကို သင်အသုံးမပြုနိုင်ပေ။ သင်၏ စာရင်းရှင် အကောင့်ထက် သင့် ငွေစု ဘဏ် စာရင်းရှိ ငွေအပေါ်တွင် သင့်အား အတိုး ပိုပေးလေ့ရှိသည်။ ငွေများသည် ယေဘုယျအားဖြင့် ဤဘဏ်စာရင်းတွင် စာရင်းရှင် အကောင့်တစ်ခုထက် ယေဘုယျအားဖြင့် အချိန်ပိုမိုကြာမြင့်စွာ ရှိနေသည်။\ndie Sparkasse, die Sparkassen (ငွေစု ဘဏ်)\n၎င်းသည် ဘဏ်တစ်ခုနှင့် တူသည်။ ပုဂ္ဂလိက မဟုတ်ဘဲ ရပ်ရွာ သို့မဟုတ် မြို့တစ်ခု၏ အစိတ်အပိုင်းဖြစ်သည်။\ndie Spielgruppe, die Spielgruppen (ကစားအုပ်စု)\n၎င်းသည် ကလေးများ ကစားရန် စုရုံးကြသည့် နေရာဖြစ်သည်။ ၎င်းတို့၏ မိခင်များ သို့မဟုတ် ဖခင်များသည်ပုံမှန်အားဖြင့် ကလေးများနှင့်အတူ နေလေ့ရှိသည်။ တစ်ခါတစ်ရံ လူကြီးများက ထိုအုပ်စုကို ဦးဆောင်ပြီး ကလေးများနှင့် ကစားလေ့ရှိသည်။\ndie Sprachförderung (ဘာသာစကား ပံ့ပိုးမှု)\nကလေးများသည် အထူးဂိန်းများ၊ ပုံဝတ္ထုများနှင့် သီချင်းများမှတစ်ဆင့် ပိုမိုကောင်းမွန်သော ဂျာမန်စကားကို ပြောဆိုရန် သင်ယူကြသည်။ သူငယ်တန်းနှင့် နေ့ကလေးထိန်းဌာန (Kitas) များတွင် နိုင်ငံခြားသား ကလေးများအတွက် အထူး ဘာသာစကား ပံ့ပိုးမှု မကြာခဏ ရှိသည်။\nder Sprachtest, die Sprachtests (ဘာသာစကား စာမေးပွဲ)\nကလေးများသည်သူငယ်တန်း/နေ့ကလေးထိန်းဌာန (Kita) တွင် မကြာမကြာ စာမေးပွဲ ဖြေလေ့ရှိသည်။ ကလေးတစ်ယောက်သည် ထိုဘာသာစကားကို မည်မျှ ကောင်းမွန်စွာ နိုင်နင်းနေနှင့်ပြီးဖြစ်ကြောင်း ၎င်းတို့က ဆန်းစစ်နိုင်သည်။\ndie staatliche Schule, die staatlichen Schulen (အစိုးရကျောင်း)\nဂျာမဏီတွင် ကျောင်းအများစုကို အစိုးရက ဖွင့်လှစ်သင်ကြားသည်။ သင့်အနေဖြင့် ကျောင်းလခ ပေးရန်မလိုပေ။ အခမဲ့ဖြစ်သည်။\ndas Standesamt, die Standesämter (မှတ်ပုံတင် ရုံး)\nသင် အိမ်ထောင်ပြုလိုပါသလား။ သင် ကလေးမွေးမည်လား။ သင် ကွာရှင်းလိုသည်လား။ သို့ဖြစ်လျှင် သင့်မြို့ရှိ မှတ်ပုံတင် ရုံးသို့ သင်သွားရန် လိုအပ်သည်။\nder Studiengang, die Studiengänge (လေ့လာသင်ယူမှု သင်ရိုး၊ လေ့လာသင်ယူမှု သင်ရိုးများ)\nပုဂ္ဂိုလ်တစ်ယောက်သည်တက္ကသိုလ်တစ်ခု၌ပညာသင်ကြားလိုလျှင် မိမိသင်လိုသည့် တိကျသည့် သင်ရိုးနှင့် ပတ်သက်၍ဆုံးဖြတ်ရန်လိုအပ်သည်။ အမျိုးမျိုးကွဲပြားခြားနားသော ရွေးချယ်စရာ များစွာရှိသည်။ အများအားဖြင့် လေ့လာသင်ယူမှု သင်ရိုးတစ်ခု သို့မဟုတ် နှစ်ခုကို ရွေးချယ်ရန်လိုအပ်သည်။ ဥပမာ နိုင်ငံခြား ဘာသာစကားများတွင် ပါရမီရှိသော ပုဂ္ဂိုလ်တစ်ယောက်သည် ဘာသာစကားဘွဲ့ဒီဂရီတစ်ခုကို ယူနိုင်သည်။ သင်္ချာဘာသာရပ်တွင် တော်သော ပုဂ္ဂိုလ်တစ်ယောက်သည် သင်္ချာဘာသာ ဒီဂရီကို ယူနိုင်သည်။\ndie Studiengebühren (ကျောင်းလခများ)\nတက္ကသိုလ် သို့မဟုတ် နည်းပညာကောလိပ် (FH) တစ်ခုကို တက်ရောက်ရန် သင် ပေးရသည့် ငွေဖြစ်သည်။ အချို့သော ပြည်ထောင်စု ပြည်နယ်များတွင် ကျောင်းလခများရှိကြသော်လည်း ပမာဏမှာ ကွာခြားသည်။\ndas Studium (တက္ကသိုလ် ဘွဲ့)\nအင်ဂျင်နီယာ သို့မဟုတ် ကျောင်းဆရာ ကဲ့သို့သော အချို့သော အသက်မွေးဝမ်းကျောင်း အလုပ်များအတွက် သင့်တွင် ဘွဲ့တစ်ခုရှိရန် လိုအပ်သည်။ တက္ကသိုလ် သို့မဟုတ် နည်းပညာကောလိပ်တစ်ခုတွင် သင်ယူလေ့လာနိုင်သည်။\ndas Tagesgeldkonto, die Tagesgeldkonten (ချက်ချင်း ရယူနိုင်သည့် ငွေစာရင်း)\nဤစာရင်းသည် စာရင်းရှင်အကောင့်ကဲ့သို့ နေ့စဉ်အသုံးပြုရန်အတွက် မဟုတ်ပေ။ သင့်တွင် ငွေပိုငွေလျှံ ရှိလျှင် ၎င်းကို ငွေစုစာရင်းတွင် သွင်းထားနိုင်သည်။ ဘဏ်များက ချက်ချင်း ရယူနိုင်သည့် ငွေစာရင်းများကို စာရင်းရှင်အကောင့် သို့မဟုတ် ငွေစုစာရင်းများထက် အတိုးနူန်းမြင့်မားစွာ ပေးသည်။ သင့်စုငွေများကို ချက်ချင်းလိုလိုလည်း ပြန်လည်ထုတ်ယူနိုင်သည်။\ndie Tagesmutter, die Tagesmütter (ကလေးထိန်းများ)\nကလေးထိန်းများသည် သူတို့၏နေအိမ်၌ ကလေးငယ်များကို ကြည့်ရှုစောင့်ရှောက်ပေးသည်။ အမျိုးသား ကလေးထိန်းများလည်းရှိသည်။ လာရောက်အပ်နှံထားသော ကလေးငယ်များကို ကလေးထိန်းတစ်ဦးတည်းက ထိန်းကျောင်းပေးသည်။ အထူးသဖြင့် ကလေးထိန်းများကို အထူး လေ့ကျင့်သင်ကြားပေးရန်လိုအပ်ကာ သင့်အနေဖြင့် ၎င်းတို့ကို အခကြေးငွေပေးရမည်ဖြစ်သည်။\ndie Teilnahmeberechtigung für den Integrationskurs (ပေါင်းစည်းသင်တန်းအတွက် အကျုံးဝင်မှု လက်မှတ်)\nပေါင်းစည်းသင်တန်းတွင် သင်စာရင်းပေးသွင်းရာ၌ လိုအပ်သော အထောက်အထားဖြစ်သည်။ ပုံမှန်အားဖြင့် ၎င်းကို သင်နေထိုင်ရာမြို့၏ ဝင်ရောက်အခြေချနေထိုင်သူများရုံးတွင် ရယူနိုင်သည်။ ဥရောပသမဂ္ဂအဖွဲ့ဝင် နိုင်ငံသားများသည်လည်း ပေါင်းစည်းသင်တန်းကို တက်ရောက်သင်ယူနိုင်သည်။ သို့သော် ၎င်းတို့သည် BAMFသို့ လျှောက်ထားရန်လိုအပ်သည်။\ndie Teilzeitarbeit (အချိန်ပိုင်း အလုပ်)\nသင့်တွင် အမြဲတမ်းအလုပ်တစ်ခု ရှိသော်လည်း တစ်နေ့လျှင် ၈ နာရီ မလုပ်ရဘဲ ပိုနည်းကာ တစ်နေ့လျှင် ၄ နာရီဖြစ်ကောင်းဖြစ်မည်။ ကလေးငယ်များရှိကြသည့် အမျိုးသမီးများသည် ယေဘုယျအားဖြင့် ဤအလုပ်ကို လုပ်ကြသည်။ ကုမ္ပဏီများစွာတွင် သင် အချိန်ပိုင်း အလုပ်လုပ်နိုင်သည်။\ndas Übergabeprotokoll, die Übergabeprotokolle (အသေးစိတ်စာရင်း)\nသင်သည် တိုက်ခန်းတစ်ခု ငှားထားပြီး အိမ်ပြောင်းလာတော့မည့်ဆဲဆဲဖြစ်သည်။ သို့ရာတွင် ထိုအခန်း၌ တစ်စုံတစ်ရာ ကျိုးပဲ့ပျက်စီးနေသည်။ သင်နှင့် အိမ်ခန်းပိုင်ရှင်သည် ဤအပျက်အစီးကို အသေးစိတ်စာရင်းတွင် မှတ်သားရမည်ဖြစ်ပြီး သင်တို့ နှစ်ယောက်လုံး လက်မှတ်ရေးထိုးရမည်။\ndie Überweisung, die Überweisungen (Bank) (ငွေလွှဲခြင်း)\nဘဏ်က ဘဏ်စာရင်းတစ်ခုမှ နောက်စာရင်းတစ်ခုသို့ ငွေပို့ခြင်းဖြစ်သည်။ ဥပမာ သင့် အိမ်ခန်းအတွက် အိမ်ငှားခ ပေးရန်။ ငွေသည် သင့် ဘဏ်စာရင်းမှ အိမ်ရှင်၏ ဘဏ်စာရင်းသို့ တိုက်ရိုက် သွားရန် လိုအပ်သည်။ သင်က ဘဏ်ကို အကြောင်းကြားသောအခါ ၎င်းတို့သည် ထိုငွေကို အိမ်ရှင်၏ ဘဏ်စာရင်းသို့ လွှဲပေးလိမ့်မည်။\nder Umtausch (ကုန်ပစ္စည်းလဲလှယ်ခြင်း သို့မဟုတ် ပြန်လည်အပ်နှံခြင်း)\nသင်သည် ကုန်ပစ္စည်းတစ်ခုဝယ်ယူလိုက်ပြီး ၎င်းကို ပြန်လည်ပေးအပ်လိုပါသလား။ ဆိုင်များစွာတွင် ထိုပစ္စည်းကို ပြန်လည်ပေးအပ်ပြီး ပြန်အမ်းငွေကို သင် ရယူနိုင်သည်။ ဆိုလိုသည်မှာ သင့်ငွေကို သင် ပြန်လည် ရရှိသည်။ တစ်ခါတစ်ရံ သင့်ငွေကို သင် ပြန်လည် မရရှိဘဲ ထိုဆိုင်မှ အခြားပစ္စည်းတစ်ခုခုကို သင် ရွေးချယ်နိုင်သည်။ ဤသည်ကို ကုန်ပစ္စည်းလဲလှယ်ခြင်း ဟုခေါ်ဆိုသည်။ အများအားဖြင့် အထူးလျှော့ဈေးဖြင့် ရောင်းချသော ကုန်ပစ္စည်းများကို ပြန်ပေး၍ မရနိုင်ပေ။\ndie Unterrichtsstunde, die Unterrichtsstunden (သင်ခန်းစာ)\nပေါင်းစည်းသင်တန်းတွင် သင်ခန်းစာတစ်ခုသည် ၄၅ မိနစ်ကြာမြင့်သည်။\nder Urlaub (အားလပ်ရက်)\nနှစ်စဉ်နှစ်တိုင်း သင့်တွင် သတ်မှတ်ထားသည့် အားလပ်ရက် အရေအတွက်ရှိသည်။ သင့်အားလပ်ရက်များအတွင်း သင့်လုပ်ခ/လစာကို ဆက်ပေးသည်။ သင် မည်သည့်အချိန် အားလပ်ရက် ယူနိုင်သည်ကို သဘောတူရန် သင်၏ အထက်အရာရှိနှင့် ပြောဆိုဆွေးနွေးရန် လိုအပ်သည်။ ပုံမှန်အားဖြင့် ဂျာမဏီနိုင်ငံ၌တစ်ပတ်တွင် ၅ ရက် အလုပ်လုပ်ကိုင်ရသည်။ ထို့ကြောင့် သင်သည် ရက်သတ္တပတ် အားလပ်ရက် (တနင်္လာနေ့မှ တနင်္ဂနွေနေ့အထိ ) အားလပ်ရက် ယူလိုပါက သင် ၅ ရက်တာ အားလပ်ရက် လိုအပ်သည်။\ndie Verbraucherzentrale, die Verbraucherzentralen (စားသုံးသူ အကြံပေး ဌာန)\nစားသုံးသူများအတွက် သတင်းအချက်အလက်များ ဖြန့်ဝေပေးသည့် ဌာနတစ်ခုဖြစ်သည်။ စားသုံးသူဆိုသည်မှာ ကုန်ပစ္စည်းတစ်ခုခုကို ဝယ်ယူသုံးစွဲသူများကို ဆိုလိုသည်။ စားသုံးသူအကြံပေးဌာနက အမျိုးမျိုးသော ထုတ်ကုန်ပစ္စည်းများအကြောင်း သတင်းအချက်အလက်များ ဖြန့်ဝေပေးပြီး တရားဥပဒေရေးရာ ပြဿနာများနှင့် ပတ်သက်၍ အကူအညီပေးသည်။ (ဥပမာအားဖြင့် သင် ဝယ်ယူသွားသည့် ကုန်ပစ္စည်းတစ်ခုသည် ချွတ်ယွင်းနေပြီး ထိုဈေးဆိုင်က ၎င်းကို ပြန်ယူရန် ငြင်းဆိုပါက စားသုံးသူအကြံပေးဌာနက ကူညီပေးနိုင်သည်။)\nder Verein, die Vereine (အဖွဲ့အစည်း)\nတူညီသော စိတ်ဝင်စားမှုများနှင့် ရည်မှန်းချက်များရှိကြသူများသည် အဖွဲ့အစည်းများနှင့် ကလပ်များတွင် စုဝေးလေ့ရှိကြသည်။ ဥပမာ- ဘောလုံးကလပ်တစ်ခုတွင် အခြားသူများနှင့် ဘောလုံးကန်နိုင်သည် သို့မဟုတ် တေးဂီတ အသင်းတစ်ခုတွင် အခြားသူများနှင့်အတူ တေးဂီတကို ဖန်တီးနိုင်သည်။\ndie Verfassung, die Verfassungen (ဖွဲ့စည်းပုံ အခြေခံဥပဒေ)\nဖွဲ့စည်းပုံ အခြေခံဥပဒေ တစ်ရပ်သည် မှတ်တမ်းမှတ်ရာတစ်ခုဖြစ်သည်။၎င်းတွင်နိုင်ငံတစ်နိုင်ငံအတွက် အဓိက စည်းမျဉ်းများနှင့် စည်းကမ်းများ ပါဝင်သည်။ နိုင်ငံတော်ဖွဲ့စည်းပုံနှင့် နိုင်ငံသားများ၏ အခွင့်အရေးများနှင့် တာဝန်ဝတ္တရားများကို ဖော်ပြထားသည်။ ဂျာမန် ဖွဲ့စည်းပုံ အခြေခံဥပဒေကို Grundgesetzဟုခေါ်ဆိုသည်။\ndie Versicherung, die Versicherungen (အာမခံကြေး)\nသီးခြား အခြေအနေတစ်ခုအတွက် အာမခံပေါ်လစီတစ်ခုအတွက် နှစ်စဉ် သို့မဟုတ် လစဉ် ငွေပေးချေရသည်။ ဆိုလိုသည်မှာ ဤ အခြေအနေအတွက် သင့်ကို အာမခံထားခြင်းဖြစ်သည်။ ဥပမာ ရုတ်တရက်ဖျားနာခြင်း၊ သင့် ကျန်းမာရေး အာမခံအတွက် သင်သည် လစဉ် အာမခံကြေးတစ်ရပ် ဆောင်ရမည်ဖြစ်သည်။ ထို့နောက် သင်သည် နာမကျန်းဖြစ်ပြီး ဆရာဝန်နှင့် ပြသရန် လိုအပ်သည်။ ဤအခြေအနေမျိုးတွင် ကျန်းမာရေး အာမခံ ကုမ္ပဏီက ဆရာဝန်အတွက် ငွေပေးချေပြီး သင်ကပေးဆောင်ရန် မလိုတော့ပေ။\ndas Visum, die Visa (ဗီဇာ)\nဗီဇာတစ်စောင်ဖြင့် သင့်အား ကွဲပြားသော နိုင်ငံတစ်ခုသို့ ခရီးသွားရန် ခွင့်ပြုသည်။ ထိုနိုင်ငံ၏ သံရုံး၌ ဗီဇာတစ်စောင်ကို သင် လျှောက်ထားနိုင်သည်။\ndie Volkshochschule, die Volkshochschulen (အရွယ်ရောက်သူ ပညာရေးစင်တာ)\nအသက်၁၆နှစ်နှင့်အထက်ရှိသော လူငယ်များနှင့် အရွယ်ရောက်သူများသည်အရွယ်ရောက်သူပညာရေးစင်တာတစ်ခုတွင် သင်တန်းများ တက်ရောက်သင်ယူနိုင်ပါသည်။ သင်တန်းစရိတ်လည်း မများလှပါ။ အဆိုပါစင်တာ၌ ဂျာမန်ဘာသာစကားအပါအဝင် ဘာသာစကားများကို သင်ယူနိုင်သည့်အပြင် ဓာတ်ပုံပညာ၊ လက်ဝတ်ရတနာပြုလုပ်ခြင်းပညာ နှင့် ပန်းချီ၊ အက အစရှိသော ပညာရပ်များစွာကိုလည်း သင်ယူနိုင်သည်။ ကွန်ပျူတာ အခြေခံပြု အလုပ်များကဲ့သို့သောလုပ်ငန်းတွင် လက်တွေ့စာတွေ့အားဖြင့် လမ်းညွှန်ပေးထားသော သင်တန်းများလည်းရှိသည်။ အရွယ်ရောက်သူများအနေဖြင့် ကျောင်းပြီးဆုံး အရည်အချင်း တစ်ရပ်ကိုလည်း ဤစင်တာတွင် သင်ယူနိုင်ကြသည်။ သင်တန်းများကို အများအားဖြင့် ရုံးဖွင့်ရက်များတွင် ညနေပိုင်း သို့မဟုတ် စနေ၊ တနင်္ဂနွေနေ့များတွင် ဖွင့်လှစ်ထားသည်။\nder/die Vorgesetzte, die Vorgesetzten (အထက်လူကြီး)\nသင်၏ အထက်လူကြီးသည် သင်၏ တိုက်ရိုက် အထက်လူကြီးဖြစ်သည်။ အလုပ်ချိန်အတွင်း သင်နှင့် သင့်အလုပ်အတွက် ထိုအထက်လူကြီးက တာဝန်ရှိသည်။ မည်သို့သော အလုပ်အကိုင်ကို သင့်အတွက် ခွဲဝေချထားပေးရန်နှင့် ၎င်းကို မည်သို့လုပ်ကိုင်သင့်ကြောင်းကို ညွှန်ကြားပြသပေးသည်။ ပုံမှန်အားဖြင့် သင်၏ အထက်လူကြီးတွင်လည်း သူ၏ အထက်လူကြီးရှိသည်။\ndie Vorsorgeuntersuchung, die Vorsorgeuntersuchungen (ကာကွယ်တားဆီးသည့် ကျန်းမာရေးစစ်ဆေးမှု)\n၎င်းတွင် ကလေးဆရာဝန်တစ်ယောက်က နို့စို့ကလေးငယ်များကို ပြုလုပ်သည့် လုပ်ရိုးလုပ်စဉ် စစ်ဆေးမှု ၁ဝခုပါဝင်သည်။ဤစစ်ဆေးမှုများသည် အခမဲ့ဖြစ်သည်။ ပထမဆုံးစစ်ဆေးမှုမှာ မွေးဖွားပြီးနောက် အချိန်အနည်းငယ်တွင် ဖြစ်ပြီး နောက်ဆုံးစစ်ဆေးမှုမှာ ထိုကလေး ကျောင်း စမတက်မီ အချိန်အနည်းငယ်တွင်ဖြစ်သည်။\ndas Vorstellungsgespräch, die Vorstellungsgespräche (အလုပ်အင်တာဗျူး)\nသင်အလုပ်တစ်ခု လျှောက်ထားပြီးပြီလား။ အလုပ်ရှင်က သင်လျှောက်လွှာကို စိတ်ဝင်စားပါသလား။ သို့ဖြစ်လျှင် ၎င်းက သင့်ကို သိကျွမ်းလိုပြီး သင့်အကြောင်း ပိုမို သိရှိလိုသည်။ သင့်အား အင်တာဗျူးတစ်ခုသို့ ၎င်းက ဖိတ်ကြားလိမ့်မည်။ အလုပ်အကိုင် အင်တာဗျူးနှင့် ပတ်သက်သော အထွေထွေ အချက်အလက်များကို အလုပ်အကိုင် အေဂျင်စီ သို့မဟုတ် အလုပ်အကိုင်ဌာနမှ သိရှိနိုင်သည်။\nder Wochenmarkt, die Wochenmärkte (အပတ်စဉ် ဈေး)\nမြို့များစွာတွင် ရက်သတ္တပတ်လျှင် တစ်ကြိမ် သို့မဟုတ် နှစ်ကြိမ် ဈေးရှိကြသည်။ ၎င်းသည် ဗဟို ဈေးနေရာ သို့မဟုတ် အဆောက်အဦကြီးတစ်ခုထဲတွင် ဖြစ်သည်။ ဈေးသည်အများစုမှာ ဒေသခံများဖြစ်ကြသည်။ ဤဈေးများတွင် သင်သည် အဓိကအားဖြင့် လတ်ဆတ်သော သစ်သီးနှင့် ဟင်းသီးဟင်းရွက်များအပြင် နို့နှင့် ဒိန်ခဲ၊ ငါးနှင့် အသားတို့ကိုလည်း တွေ့နိုင်သည်။ တစ်ခါတစ်ရံ ထိုဈေးများတွင် အဝတ်အစား များကိုလည်း ဝယ်ယူနိုင်သည်။\nder Wohlfahrtsverband, die Wohlfahrtsverbände (လူမှုဖူလုံရေး အသင်းအဖွဲ့၊လူမှုဖူလုံရေး အသင်းအဖွဲ့များ၊)\nလူမှုဖူလုံရေး အသင်းအဖွဲ့တစ်ခုသည် ဂျာမဏီနိုင်ငံတွင် လူမှုရေးဆိုင်ရာတရားမျှတမှုနှင့် ထိုအဖွဲ့ကိုယ်တိုင် သက်ဆိုင်သည်။ သေးငယ်သော ရပ်ရွာလူ့အဖွဲ့အစည်းများတွင်သာမက မြို့ကြီးများတွင်လည်း လူမှုဖူလုံရေး အသင်းအဖွဲ့များ ရှိကြသည်။ လူများစွာသည် ထိုအသင်းများတွင် မိမိတို့၏ စိတ်ဆန္ဒအလျောက် အလုပ်လုပ်ကြသည်။ ဥပမာ ၎င်းတို့သည် ဒုက္ခသည်များအား အကူအညီ ပေးကြသည်။ဒုက္ခသည်တစ်ယောက် တွင် မေးမြန်းစရာများ ရှိလျှင် ၎င်းသည် အနီးအနားရှိ လူမှုဖူလုံရေး အသင်းအဖွဲ့တစ်ခုကို ဆက်သွယ်နိုင်သည်။ ထိုနေရာတွင် ၎င်းသည် အရေးကြီးသော အချက်အလက်များနှင့် ပြဿနာရှိပါက ပံ့ပိုးထောက်ကူမှုကို ရရှိနိုင်သည်။\ndas Wohngeld (နေထိုင်စရိတ်ခံစားခွင့်()\nသာမန်တိုက်ခန်းတစ်ခုအတွက် အခန်းငှားရမ်းခသည် သင်တတ်နိုင်သည်ထက် ပိုမိုများပြားနေပါသလား။ ဤသို့ဆိုပါက နေထိုင်စရိတ် ခံစားခွင့်ကို အိမ်ယာရုံးသို့ လျှောက်ထားနိုင်သည်။ ဆိုလိုသည်မှာ အခန်းငှားရမ်းခအားလုံးကို သင် ပေးချေရန်မလိုအပ်ဘဲ ၎င်း၏ တစ်စိတ်တစ်ပိုင်းကို ပြည်နယ်အစိုးရက ကျခံပေးမည်ဖြစ်သည်။\ndas Wohnungsamt, die Wohnungsämter (အိမ်ယာရုံး)\nသာမန်တိုက်ခန်းတစ်ခုအတွက် အခန်းငှားရမ်းခသည် သင်တတ်နိုင်သည်ထက် ပိုမိုများပြားနေပါသလား။ ဤသို့ဆိုပါက အိမ်ယာရုံးက ကူညီဆောင်ရွက်ပေးနိုင်သည်။ ဥပမာအားဖြင့် သင့်အား လူမှုအိမ်ရာစီစဉ်ပေးခြင်း သို့မဟုတ် နေထိုင်စရိတ် ခံစားခွင့်ပေးခြင်းဖြင့်။ နေရာထိုင်ခြင်းနှင့် ပတ်သက်၍ သင့်တွင် ရှိကောင်းရှိမည့် အခြား မည်သည့်မေးခွန်းများကိုမဆိုလည်း အိမ်ယာရုံးက ဖြေကြားပေးလိမ့်မည်။\ndas Zahlungsmittel, die Zahlungsmittel (ငွေပေးချေသည့် နည်းလမ်း)\nငွေပေးချေသည့် နည်းလမ်း အမျိုးမျိုးရှိသည်။ ဥပမာ ငွေသား၊ ဘဏ်မှ ငွေလွှဲပြောင်းမှု၊ အီးစီကတ်၊ အကြေးဝယ်ကတ်ပြားနှင့် ငွေတောင်းခံလွှာတို့ဖြစ်ကြသည်။\ndas Zeugnis, die Zeugnisse (အသိအမှတ်ပြုလက်မှတ်များ)\nသင် အလုပ်ရှာနေသည့်အခါ သင့် လျှောက်လွှာ စာရွက်စာတမ်းများတွင် အသိအမှတ်ပြုလက်မှတ်များကို ထည့်သွင်းရသည်။ ယခင်သင်၏ အလုပ်ကိုင်အတွေ့အကြုံ အသေးစိတ်ကို ဖော်ပြရေးသားထားသည့် လက်မှတ်များကိုလည်း သင် ရယူနိုင်သည်။၎င်းတို့သည် သင်၏ နောက်ဆုံးအလုပ်အကြောင်း အသေးစိတ် အချက်အလက်များကို ဖော်ပြသည်။၎င်းအပြင် ကျောင်းနှင့် တက္ကသိုလ် လက်မှတ်များရှိသည်။ ၎င်းတို့မှာ သင့်ကျောင်း သို့မဟုတ် တက္ကသိုလ်က ပေးအပ်သော တရားဝင် မှတ်တမ်းမှတ်ရာများဖြစ်သည်။ သင့်မိခင်နိုင်ငံမှ အသိအမှတ်ပြုလက်မှတ်များရှိပါက ၎င်းတို့ကို ဘာသာပြန်ဆိုရန် နှင့် အစစ်အမှန်ဖြစ်ကြောင်းပြသရန် လိုအပ်သည်။\ndie Zinsen (အတိုးနှုန်း)\nသင့် ဘဏ်စာရင်းထဲတွင် ငွေရှိပါသလား။ ရှိပါက သင့်အား ဘဏ်က လစဉ် ငွေအနည်းငယ်ကို ပေးလိမ့်မည်ဖြစ်သည်။ ၎င်းကို အတိုးနူန်းဟုခေါ်သည်။ သင်သည် ဘဏ်မှ ချေးငွေတစ်ရပ် ယူထားပါသလား။ ယူထားလျှင် ၎င်းအတွက် ဘဏ်ကို လစဉ် ငွေအနည်းငယ် ပေးချေရမည်ဖြစ်သည်။ ၎င်းသည်လည်း အတိုး ဖြစ်သည်။\ndie zweisprachige Schule, die zweisprachigen Schulen (ဘာသာစကားနှစ်မျိုးဖြင့် သင်ကြားပေးသည့်ကျောင်း)\nသင်ခန်းစာများကို ဘာသာစကားနှစ်မျိုးဖြင့် သင်ယူနိုင်သည်။ အများအားဖြင့် ဂျာမန်ဘာသာနှင့် အခြားဘာသာတစ်ခုဖြင့် သင်ကြားပေးသည်။


ပရိတ်ကြိုးကို ဆွဲဖြုတ်ပြီး ၀င်ပူးတဲ့ ကမ္ဘာအေးက ဒေါ်အေးသင်(ပရလောက ဖြစ်ရပ်မှန်) ~ Myanmar Forward\nPosted by drmyochit Saturday, February 22, 2014, under ဗဟုသုတ | No comments\nဒီတစ်ခါတော့ လွန်ခဲ့တဲ့ သြဂုတ်လ (၅) ရက်နေ့က ဖြစ်သွားခဲ့တဲ့ အကြောင်းအရာတခုကို ပြန်ပြောပြချင် ပါတယ်။ ရန်ကုန်မြို့၊ မရမ်းကုန်းမြို့နယ်၊ ကမ္ဘာအေးဘုရားလမ်းပေါ်မှာ အထည်ချုပ်စက်ရုံတရုံရှိတယ်။ စက်ရုံဝန်ထမ်းတွေ နေထိုင်ဖို့အတွက် စက်ရုံရဲ့အနောက်ဖက်မှာတင် တန်းလျားလေးတခု ဆောက်ထားပေး တယ်။ ကုန်လွန်ခဲ့တဲ့လရဲ့ ပထမဆုံး တနင်္လာနေ့မှာတော့ အဲ့ဒီ အထည်ချုပ်စက်ရုံမှာ ခါတိုင်းနဲ့မတူတဲ့ အဖြစ်အ ပျက်လေးတခု စတင်ပေါ်ပေါက်လာတော့တာပါပဲ။\n" နင် .. အလုပ်မလုပ်ပဲ ဒါဘာလုပ်နေတာလဲ ?? " ဆိုပြီး သွားမေးတော့တာပါပဲ။ ခါတိုင်းဆိုရင် ကလေးမလေးက စက်ရုံပိုင်ရှင်အန်တီကြီးကို တရိုတသေဆက်ဆံတတ်ပေမယ့် ဒီတကြိမ်မှာတော့ မျက်နှာကိုတောင် မကြည့်တော့ပဲ\n" ဒါကြီးက ရှုပ်လို့ မကြိုက်ဘူး " ဆိုပြီး လေသံခပ်ပြတ်ပြတ်နဲ့ ပြန်ဖြေလိုက်ရင်း သူ့လည်ပင်းက ပရိတ်ကြိုးကို သဲသဲမဲမဲဆွဲဖြုတ်နေပါတော့တယ်။ အရင်နေ့တွေတုန်းကဆိုရင် သီချင်းလေးတအေးအေးဆိုလိုက်၊ ဘေးနားမှာ အတူအလုပ်လုပ်နေတဲ့ ဝန်ထမ်းတွေနဲ့ စကားတွေရွှန်းရွှန်းဝေအောင်ပြောလိုက်နဲ့နေတတ်တဲ့ ကောင်မလေးက ဒီနေ့မှ ထူးထူးဆန်းဆန်း ဘယ်သူနဲ့မှ စကားမပြောပဲ သူ့လည်ပင်းက ပရိတ်ကြိုးနဲ့တင် အတော်အလုပ်ရှုပ်နေတော့တာပဲ။\n" ငါ မသောက်ချင်ဘူး " လို့ ယတိပြတ်ငြင်းပါတော့တယ်။ ခလေးမရဲ့လည်ပင်းက ပရိတ်ကြိုးကလည်း ကျွတ်သွားပြီး သူ့ရှေ့က စက်ချုပ်ခုံပေါ်ပြုတ်ကျသွားတယ်။ ပြီးတော့ ချာတိတ်မက သူ့ထက်အသက်အများကြီး ကြီးတဲ့စက်ရုံပိုင်ရှင်အန်တီ့ကို\n" ငါ ဗိုက်ဆာတယ်။ ထမင်းခူးကျွေးစမ်း " ဆိုပြီး ပြောလာပါရော။ စက်ရုံပိုင်ရှင်အန်တီခမျာလည်း ဘာလုပ်လို့လုပ်ရမှန်းမသိတာနဲ့ သူ့အိမ်က အိမ်ဖော်အလုပ်သမားတယောက်ကိုလှမ်းခေါ်ပြီး ကောင်မလေးအတွက် ထမင်းသွားခူးပြီးယူလာပေးဖို့ မှာလိုက်တယ်။ ထမင်းဟင်းတွေရောက်လာတော့ ကောင်မလေး ခါတိုင်းအရင်နေ့တွေစားနေကျပမာဏထက်ကိုပိုပြီး စားနေလိုက်တာ ရိုင်းရိုင်းပြောရရင် တခါမှ ထမင်းဟင်းမမြင်ဘူးတဲ့ အငတ်တယောက်အတိုင်းပါပဲ။ ထမင်းစားနေရင်းက စက်ရုံပိုင်ရှင်ကို " ငါ့ကို ရေခပ်ပေးစမ်း " လို့ ပြောလာပြန်ပါရော။ တကယ်ဆိုရင် ခလေးမလေးက ဒီအထည်ချုပ်စက်ရုံမှာ အသက်အငယ်ဆုံးဖြစ်သလို တခါမှလည်း ဘယ်သူ့ဘယ်သူကိုမှ ငါဆိုတဲ့နာမ်စားကို သုံးပြီး ပြောလေ့ပြောထလည်း မရှိခဲ့ပါဘူး။\nကောင်မလေး ထမင်းစားပြီးတော့မှ စက်ရုံပိုင်ရှင်လည်း ကြောက်စိတ်ကိုအားတင်းပြီး " နင်က ဘယ်ကလဲ??? ဘယ်သူလဲ??? ဘာလို့ဒီလိုလုပ်တာလဲ??? " ဆိုပြီး အင်တာဗျူးလုပ်ရပါတော့တယ်။ အဲ့ဒီလိုမေးတော့ ဟိုကလည်း အမယ်အိုကြီးတယောက်ရဲ့ ခက်ထန်တဲ့လေသံနဲ့.....\n" ငါက ဒေါ်အေးသင်။ ဒီအိမ်က ငါ့အိမ် ဟဲ့။ နင်တို့ က လူတွေကလည်းများတယ်။ ငါ မနေတတ်တော့ဘူး။ ခုချက်ချင်း အကုန်ထွက်သွားကြ။ ငါ့အိမ် ငါ့ကို ပြန်ပေး ။ " ဆိုပြီးတော့ ပြန်ပြောတော့တာပါပဲ။\nစက်ရုံပိုင်ရှင်အန်တီကလည်း သူ့ထမင်းအိုးကို တုတ်နဲ့ထိုးတာတော့ ဘယ်ခံနိုင်ပါလိမ့်မတုန်း။ ပြန်ပြောတော့တာပါပေါ့။ " ရှင် အဲဒီလိုတော့ မပြောနဲ့လေ။ ဒီအိမ်က ကျွန်မတို့နေနေတာ။ ဘယ်လိုလုပ်ပြီး ဖယ်ပေးလို့ ဖြစ်မလဲ " ဆိုပြီး စောဒက တက်တော့တာပေါ့။ ဒေါ်အေးသင်တဖြစ်လဲ ကောင်မလေးကလည်း စိတ်ကြီးတယ်။\n" မဖယ်လို့ မရဘူး။ နင်တို့အားလုံး ဒီနေရာကနေ ထွက်သွားကြ " လို့ ထပ်ပြောလာပါလေရော။\nဒီမှာတင် စက်ရုံပိုင်ရှင်လည်း " ကောင်းပြီလေ။ ဒီလိုဆိုရင် ရှင်ကျွန်မတို့ကို နေရာရှာပေး။ ရှင် ကျွန်မတို့အတွက် နေရာရှာပေးရင် ကျွန်မတို့ ဒီအိမ်ကနေ ဖယ်ပေးမယ် " ဆိုပြီးတော့ အပေးအယူလုပ်ကြည့်လိုက်တယ်။\nဒီတော့မှာ ဟိုတယောက်က " အေး ကောင်းပြီလေ။ ညည်းစကား ညည်း တည်ပစေ " လို့ပြောပြီး ခဏငြိမ်သွားတယ်။\nချာတိတ်မလေးရဲ့ ခန္ဓာကိုယ်ထဲရောက်နေတဲ့ ဒေါ်အေးသင်ငြိမ်နေတုန်းမှာ အန်တီ့ခမျာ သူ့သမီးဆီကို အကျိုးအကြောင်းဖုန်းဆက်ပြီး ဘုန်းကြီးတွေပင့်၊ ကမ္မဝါဖတ်ရင်ကောင်းမလားလို့ အကြံဥာဏ်တောင်းရပါတော့တယ်။ သူ့သမီးကလည်း ဖုန်းထဲက သူ့အမေပြောတာတွေကို နားထောင်ပြီးမှ " အို အမေကလည်း... သူနဲ့အပေးအယူသွားလုပ် ပြီးမှ နှင်ချရင်ပိုသောင်းကျန်းမှာပေါ့ " လို့ ပြန်ပြောတယ်။ ဒါနဲ့ပဲ ဘာဆက်လုပ်လို့ လုပ်ရကောင်းမှန်းမသိတော့ပဲ အချိန်တရက်ကုန်သွားပါလေရော။ ကောင်မလေးလည်း ဘာပြဿ နာတခုမှ ထပ်မဖြစ်တော့ အားလုံးအေးအေးဆေးဆေးဖြစ်သွားပြီလို့ပဲ ထင်နေကြတုန်းမှာ ညဘက်ရောက်တော့ နောက်ထပ်ပြဿ နာတခု ထပ်ဖြစ်ပြန်ပါတော့တယ်။ စက်ချုပ်အလုပ်သမားတွေထဲက အစအနောက်သန်တဲ့ ကောင်လေးတယောက်က အဲ့ဒီကောင်မလေးကို\n" ဟဲ့ !!! အေးသင် " လို့ လှမ်းခေါ်ပြီး နောက်လိုက်တဲ့အခါမှာ ကောင်လေးကို ပေစောင်းစောင်းကြည့်ပြီးတော့ ကပ်ကြေးနဲ့ထိုးဖို့ ကြိုးစားတော့တာပါပဲ။ ကောင်မလေးကို အတင်းဝိုင်းချုပ်ပြီး ဘုရားကျောင်းဆောင်ရှေ့ကို ခေါ်သွားကြတော့ ဘုရားကန်တော့တယ်။\nပြီးတော့ ဘုရားဆင်းတုတော်ကို သူ့ခေါင်းပေါ်မှာတင်ပြီး ချုံးပွဲချငိုပါတော့တယ်။ အခြေအနေတွေက တမျိုးတဖုံဖြစ်လာတော့ စက်ရုံပိုင်ရှင်အန်တီကြီးလည်း ကြောက်စိတ်ကိုအားတင်းပြီးတော့ " ရှင် ဒီနေရာမှာ ဒီအတိုင်းဆက်နေသွားလို့တော့ ဘယ်နည်းနဲ့မှ မဖြစ်ဘုး။ ရှင်ဆုံးတော့ ရှင့်အတွက် ဘုန်းကြီးပင့်၊ ဆွမ်းကပ်၊ အမျှဝေမလုပ်ပေးကြဘူးလား " လို့ မေးတဲ့အခါမှာ ဟိုကလည်း " ဆွမ်းကပ်တယ်။ သာဓုခေါ်လို့ မရဘူး " လို့ ပြန်ဖြေတယ်။ ပြီးတော့ ငိုရတာမောသွားလို့လား မသိပါဘူး။ ခဏ ငြိမ်သွားပြန်တယ်။ သူငြိမ်နေတုန်းမှာ အန်တီ့ရဲ့သားက တရားခွေဖွင့်လိုက်တော့လည်း ငိုရင်းနဲ့ ငြိမ်ငြိမ်လေး\nမနက်မိုးလင်းတော့ ဘုန်းကြီးတွေပင့်ပြီး တရားနာ၊ ကမ္မဝါညှပ်ပြီး ရေစက်ချ အမျှပေးဝေလိုက်တော့ ဘုန်းကြီးတွေကို ကန်တော့ပြီး ကောင်မလေးခန္ဓာကိုယ်ထဲကနေ ထွက်သွားတယ်။ ကိုယ်တိုင်ကြုံခဲ့တဲ့ ကာယကံရှင်တွေအပြောအရတော့ ဝင်ပူးခံရတဲ့ကောင်မလေးက အရင်တုန်းကလို မဟုတ်တော့ပဲ အသားအရည် ဝင်းဝင်းဝါဝါနဲ့ မျက်နှာလည်း ဟိုးအရင်တုန်းကထက် ပိုပြီးတော့ ကြည်ကြည်လင်လင်ဖြစ်လာပါသတဲ့။ ကိုယ်တိုင်ကြုံရခြင်းမဟုတ်လို့ စီကာပတ်ကုံးမရေးတတ်ပေမယ့် ဘိလပ်ပြည် လန်ဒန်က တကယ့် အဖြစ်အပျက်တွေနဲ့ ကျေးဇူးရှင် မွေးသဖခင်ရဲ့ကိုယ်တွေ့အကြောင်းအရာတွေကို နောက်တကြိမ်မှာ ပြောပြဖို့ ကြိုးစားပါဦးမယ်။\nThanks toapage member


ဗီဒီယိုဂိမ်းစွဲလမ်းသူတွေ ၂ဝ၁၈မှာဆို စိတ်ဝေဒနာရှင်များဖြစ်လာနိုင်ဟု WHO မှဆို – Trend.com.mm\nဗီဒီယိုဂိမ်းစွဲလမ်းသူတွေ ၂ဝ၁၈မှာဆို စိတ်ဝေဒနာရှင်များဖြစ်လာနိုင်ဟု WHO မှဆို\nPosted on January 2, 2018 by Wint\nသင်ရော ဗီဒီယိုဂိမ်း တစ်နေ့လုံးထိုင်ဆော့ရတာကို စွဲလမ်းနေတဲ့လူတွေထဲပါနေပြီလား ? အအိပ် ၊ အစားနဲ့ လူမှုဆက်ဆံရေးတွေတောင်လုပ်ဖို့ မေ့ရလောက်အောင် ဗီဒီယိုဂိမ်းအပေါ် အစွဲလမ်းကြီးနေပြီလား ?\nကမ္ဘာ့ကျန်းမာရေးအဖွဲ့အစည်း (WHO) ကတော့ ဗီဒီယိုဂိမ်းကစားသူတွေဟာ ၂ဝ၁၈ရောက်ရင် စိတ်ပိုင်းဆိုင်ရာ ချို့ယွင်းမှုတွေဖြစ်လာနိုင်ကြောင်း ပြောလိုက်ပါပြီ။\nမထင်မှတ်ထားဘူးမလား ? တရားဝင်ပြောကြားလိုက်တာပါ။ သူတို့ဆော့နေတဲ့ ဂိမ်းတွေဟာ online (သို့) Offline လည်းဖြစ်နိုင်ပါတယ်။ ဂိမ်းအလွန်ကျွံဆော့သူတွေကို ထိန်းချုပ်ရခက်လာတဲ့အခါ ဘဝမှာမမျှော်လင့်ထားတဲ့ စိတ်ဆင်းရဲစရာတွေ ကြုံတွေ့ရလိမ့်မယ်လို့ သတိပေးပြီး ဖြစ်လာနိုင်တဲ့ဆိုးကျိးတွေကိုပါ အကောင်ထည်ဖော်ပြသွားဖို့ရှိတယ်လို့ ဆိုပါတယ်။\nဗီဒီယိုဂိမ်းကြောင့် ကိုယ်ရေးကိုယ်တာ ကိစ္စတွေ၊ မိသားစု၊ ပညာရေး ၊ လူမှုဆက်ဆံရေးနဲ့ အခြားဘဝဆိုင်ရာတိုးတက်မှုတွေကို ပိတ်ဆို့မှုတွေဖြစ်လာနိုင်စေတာမို့ ထိရောက်တဲ့နည်းလမ်းတွေသုံးပြီး ဆင်ခြင်နိုင်အောင် ပြုလုပ်သွားမယ်လို့သိရပါတယ်။\n” ဘာပုံကြီးလဲဟ” လို့ မအံ့သြသွားပါနဲ့..နှစ်ခါပြန်ကြည့်မှ နားလည်နိုင်မယ့် ဟာသပုံရိပ်များ


AT&T accurately predicted the future in 1993 - Technoland Myanmar\nCart / MMK0 0\nCable & Wall Place\nModem & Hotspot\nNetwork Card & Accessories\nBranded & All in One\nAT&T accurately predicted the future in 1993\nPosted on December 4, 2018 December 7, 2018 by Technoland Editor\n၁၉၉၃ ခုနှစ်က AT&T ရဲ့ အနာဂတ်ခန့်မှန်းချက်တွေဟာ မှန်ကန်ခဲ့သလို ၊ နောက် ၂၅ နှစ်မှာရော ဆက်မှန်နိုင်ဦးမလား?\n၁၉၉၃ ခုနှစ်တုန်းက အနာဂတ်ကို ကြိုတင်ပြီး စိတ်ကူးယဉ်တဲ့ “You Will” ဆိုတဲ့ ကြော်ငြာစီးရီးတစ်ခုကို AT&T လို့ခေါ်တဲ့ နာမည်ကျော် ကုမ္ပဏီတစ်ခုက ရိုက်ကူးခဲ့ပါတယ်။ အဲဒီကြော်ငြာစီးရီးကို ရိုက်ကူးခဲ့တဲ့သူကတော့ နောင်တစ်ချိန်မှာ Fight Club, Gone Girl, Social Network စတဲ့ ဇာတ်ကားတွေနဲ့ နာမည်ကြီးလာမယ့် ဒါရိုက်တာ David Fincher ဖြစ်ပါတယ်။\nကြော်ငြာတွေရဲ့ အစမှာ အနာဂတ်မှာ အသုံးဝင်လာမယ့် နည်းပညာတွေကို ပြသထားပြီး “ဒီလိုမျိုး လုပ်ဖူးပြီလား” လို့မေးခွန်းထုတ်ထားပါတယ်။ ကြော်ငြာတွေရဲ့ အဆုံးသတ်မှာလည်း “ဖြစ်လာပါလိမ့်မယ်။ အဲဒါကို သင့်ဆီဆောင်ကျဉ်းပေးမယ် ကုမ္ပဏီက AT&T ဖြစ်ပါတယ်” ဆိုတဲ့ စာသားကို ဖော်ပြထားပါတယ်။\nတကယ်လည်း ဖြစ်လာခဲ့ပါတယ်။ အခုအချိန်မှာ အဲဒီကြော်ငြာတွေထဲမှာပါတဲ့ နည်းပညာတွေကို ကျွန်တော်တို့တွေ သုံးလို့ရနေပါပြီ။ တစ်ခုရှိတာက ဒီနည်းပညာတွေကို တကယ်တမ်း ဖန်တီးပေးခဲ့တာက AT&T မဟုတ်ဘဲ တခြားကုမ္ပဏီတွေ ဖြစ်နေတာပါ။\nအောက်က YouTube Link မှာ AT&T ရဲ့ Original ကြော်ငြာတွေကိုတွေ့မြင်နိုင်ပါတယ်။\n– Virtual assistant (Google assistant လိုမျိုး ကိုယ်ရေးလက်ထောက်တွေ)\n– Video conferencing ( Video ကတဆင့် meeting လုပ်တာမျိုးတွေ)\n– Smartwatch ( ဖုန်းပြောနိုင်၊အင်တာနက်သုံးနိုင်တဲ့နာရီတွေ)\n– GPS navigation ( ဂြိုလ်တုလမ်းညွှန်စနစ်တွေ)\n– Smart home ( အဆင့်မြင့်အိမ်သုံးပစ္စည်းတွေ)\n– Video-on-demand services ( Netflix လိုမျိုး Online Video Streaming Services တွေ)\n– Real-time translation ( Pixel buds တွေလိုအချိန်နဲ့တစ်ပြေးညီဘာသာပြန်ပေးတဲ့စက်တွေ) ပဲဖြစ်ပါတယ်။\n၁၉၉၃ ခုနှစ်တုန်းက ဒီနည်းပညာတွေက စိတ်ကူးယဉ်သက်သက်သာ ဖြစ်ခဲ့ပေမဲ့ အခုလက်ရှိမှာတော့ အလွယ်တကူ အသုံးပြုလို့ ရနိုင်နေပါပြီ။\nဒီနှစ်ဟာ “You Will” ကြော်ငြာတွေရဲ့ ၂၅ နှစ်ပြည့် နှစ်ပတ်လည်ပဲဖြစ်ပါတယ်။ အဲ့ဒီအထိမ်းအမှတ်ကို ကျင်းပဖို့အတွက် နယ်ပယ်မျိုးစုံကလူတွေနဲ့ ပူးပေါင်းပြီး နောက် ၂၅ နှစ်မှာ ဖြစ်လာနိုင်ချေရှိတဲ့ နည်းပညာတွေကို ထပ်ပြီး ခန့်မှန်းခဲ့ပါတယ်။ အဲဒီဗီဒီယိုကိုတော့ အောက်မှာကြည့်နိုင်ပါတယ်။\nဗီဒီယိုထဲမှာပါတဲ့ ခန့်မှန်းချက်တွေကတော့ –\n– Device တွေကိုအသုံးပြုပြီးဆက်သွယ်မယ့်အစား မျက်ကပ်မှန်လိုပစ္စည်းမျိုးတွေ အသုံးပြုလာမယ်။ တခြားသူ တစ်ယောက်က ကိုယ့်ရှေ့မှာရောက်နေသလိုမျိုး ဆက်သွယ်နိုင်မယ်လို့ဆိုပါတယ်။\n– အဆောက်အဦးတွေကို Computerized Glass တွေနဲ့ ဆောက်ထားမှာဖြစ်ပြီး ပုံစံမျိုးစုံပြောင်းလဲနိုင်မယ်။\n– မြို့တွေမှာ စွမ်းအင်သုံးစွဲမှုပိုနည်းလာမယ် Recycle တွေပိုလုပ်လာမယ်။\n– ရုပ်ရှင်တွေ ကြည့်တဲ့အခါမှာလဲ ဂိမ်းလိုမျိုးကိုယ်တိုင်ပါဝင်ရသလိုဖြစ်လာမယ်၊ ကြည့်ရတဲ့ Camera Angle ကိုထိန်းချုပ်နိုင်မယ်။ ၃၆၀ ဒီဂရီ လိုမျိုးကိုဆိုလိုတာပါ။\n– AI တွေအရမ်းအဆင့်မြင့်လာမယ်။\n– လူတွေရဲ့ကိုယ်ရည်ကိုယ်သွေးတွေကို Digital Prints အနေနဲ့ကူးယူထားနိုင်မယ်။ ဥပမာ အဖေကသားကို Baseball ကစားနည်း သင်မပေးရသေးခင်မှာပဲ သေသွားတယ်ဆိုရင်တောင် သူ့ရဲ့ ကစားဟန်တွေကို ကူးယူထားပြီး စက်ကသင်ပေးတာမျိုးဖြစ်လာနိုင်ပါတယ်။\n– Smart watch တွေလိုပဲ Smart နည်းပညာသုံးထားတဲ့ အဝတ်အစားတွေပေါ်လာပြီး ကိုယ့်ရဲ့ ကျန်းမာရေးကိုအမြဲစစ်ပေးနေမယ်။\n– အလိုအလျောက်မောင်းနှင်နိုင်မယ့် ပို့ဆောင်ရေးယာဉ်တွေပေါ်လာပြီး မတော်တဆမှုတွေကို လျော့ချနိုင်လာလိမ့်မယ်။ အဲ့အတွက် အနာဂတ်မှာကားပိုင်မရှိတော့တဲ့ အထိဖြစ်သွားမယ်။\nစာဖတ်သူရော အနာဂတ်မှာ ဘာတွေဖြစ်လာမယ် ထင်ပါသလဲ။ သူတို့ခန့်မှန်းထားတာတွေ ဖြစ်လာနိုင်မလား ?\nအောက်က comment မှာဝင်ရောက်ဆွေးနွေးသွားလို့ရပါတယ်။\nRef: AT&T accurately predicted the future in 1993, but can it do it again?\n၁၉၉၃ ခုနှဈက AT&T ရဲ့ အနာဂတျခနျ့မှနျးခကျြတှဟော မှနျကနျခဲ့သလို ၊ နောကျ ၂၅ နှဈမှာရော ဆကျမှနျနိုငျဦးမလား?\n၁၉၉၃ ခုနှဈတုနျးက အနာဂတျကို ကွိုတငျပွီး စိတျကူးယဉျတဲ့ “You Will” ဆိုတဲ့ ကွျောငွာစီးရီးတဈခုကို AT&T လို့ချေါတဲ့ နာမညျကြျော ကုမ်ပဏီတဈခုက ရိုကျကူးခဲ့ပါတယျ။ အဲဒီကွျောငွာစီးရီးကို ရိုကျကူးခဲ့တဲ့သူကတော့ နောငျတဈခြိနျမှာ Fight Club, Gone Girl, Social Network စတဲ့ ဇာတျကားတှနေဲ့ နာမညျကွီးလာမယျ့ ဒါရိုကျတာ David Fincher ဖွဈပါတယျ။\nကွျောငွာတှရေဲ့ အစမှာ အနာဂတျမှာ အသုံးဝငျလာမယျ့ နညျးပညာတှကေို ပွသထားပွီး “ဒီလိုမြိုး လုပျဖူးပွီလား” လို့မေးခှနျးထုတျထားပါတယျ။ ကွျောငွာတှရေဲ့ အဆုံးသတျမှာလညျး “ဖွဈလာပါလိမျ့မယျ။ အဲဒါကို သငျ့ဆီဆောငျကဉျြးပေးမယျ ကုမ်ပဏီက AT&T ဖွဈပါတယျ” ဆိုတဲ့ စာသားကို ဖျောပွထားပါတယျ။\nတကယျလညျး ဖွဈလာခဲ့ပါတယျ။ အခုအခြိနျမှာ အဲဒီကွျောငွာတှထေဲမှာပါတဲ့ နညျးပညာတှကေို ကြှနျတျောတို့တှေ သုံးလို့ရနပေါပွီ။ တဈခုရှိတာက ဒီနညျးပညာတှကေို တကယျတမျး ဖနျတီးပေးခဲ့တာက AT&T မဟုတျဘဲ တခွားကုမ်ပဏီတှေ ဖွဈနတောပါ။\nအောကျက Youtube Link မှာ AT&T ရဲ့ Original ကွျောငွာတှကေိုတှမွေ့ငျနိုငျပါတယျ။\n– Virtual assistant (Google assistant လိုမြိုး ကိုယျရေးလကျထောကျတှေ)\n– Video conferencing ( Video ကတဆငျ့ meeting လုပျတာမြိုးတှေ)\n– Smartwatch ( ဖုနျးပွောနိုငျ၊အငျတာနကျသုံးနိုငျတဲ့နာရီတှေ)\n– GPS navigation ( ဂွိုလျတုလမျးညှနျစနဈတှေ)\n– Smart home ( အဆငျ့မွငျ့အိမျသုံးပစ်စညျးတှေ)\n– Video-on-demand services ( Netflix လိုမြိုး Online Video Streaming Services တှေ)\n– Real-time translation ( Pixel buds တှလေိုအခြိနျနဲ့တဈပွေးညီဘာသာပွနျပေးတဲ့စကျတှေ) ပဲဖွဈပါတယျ။\n၁၉၉၃ ခုနှဈတုနျးက ဒီနညျးပညာတှကေ စိတျကူးယဉျသကျသကျသာ ဖွဈခဲ့ပမေဲ့ အခုလကျရှိမှာတော့ အလှယျတကူ အသုံးပွုလို့ ရနိုငျနပေါပွီ။\nဒီနှဈဟာ “You Will” ကွျောငွာတှရေဲ့ ၂၅ နှဈပွညျ့ နှဈပတျလညျပဲဖွဈပါတယျ။ အဲ့ဒီအထိမျးအမှတျကို ကငျြးပဖို့အတှကျ နယျပယျမြိုးစုံကလူတှနေဲ့ ပူးပေါငျးပွီး နောကျ ၂၅ နှဈမှာ ဖွဈလာနိုငျခရြှေိတဲ့ နညျးပညာတှကေို ထပျပွီး ခနျ့မှနျးခဲ့ပါတယျ။ အဲဒီဗီဒီယိုကိုတော့ အောကျမှာကွညျ့နိုငျပါတယျ။\nဗီဒီယိုထဲမှာပါတဲ့ ခနျ့မှနျးခကျြတှကေတော့ –\n– Device တှကေိုအသုံးပွုပွီးဆကျသှယျမယျ့အစား မကျြကပျမှနျလိုပစ်စညျးမြိုးတှေ အသုံးပွုလာမယျ။ တခွားသူ တဈယောကျက ကိုယျ့ရှမှေ့ာရောကျနသေလိုမြိုး ဆကျသှယျနိုငျမယျလို့ဆိုပါတယျ။\n– အဆောကျအဦးတှကေို Computerized Glass တှနေဲ့ ဆောကျထားမှာဖွဈပွီး ပုံစံမြိုးစုံပွောငျးလဲနိုငျမယျ။\n– မွို့တှမှော စှမျးအငျသုံးစှဲမှုပိုနညျးလာမယျ Recycle တှပေိုလုပျလာမယျ။\n– ရုပျရှငျတှေ ကွညျ့တဲ့အခါမှာလဲ ဂိမျးလိုမြိုးကိုယျတိုငျပါဝငျရသလိုဖွဈလာမယျ၊ ကွညျ့ရတဲ့ Camera Angle ကိုထိနျးခြုပျနိုငျမယျ။ ၃၆၀ ဒီဂရီ လိုမြိုးကိုဆိုလိုတာပါ။\n– AI တှအေရမျးအဆငျ့မွငျ့လာမယျ။\n– လူတှရေဲ့ကိုယျရညျကိုယျသှေးတှကေို Digital Prints အနနေဲ့ကူးယူထားနိုငျမယျ။ ဥပမာ အဖကေသားကို Baseball ကစားနညျး သငျမပေးရသေးခငျမှာပဲ သသှေားတယျဆိုရငျတောငျ သူ့ရဲ့ ကစားဟနျတှကေို ကူးယူထားပွီး စကျကသငျပေးတာမြိုးဖွဈလာနိုငျပါတယျ။\n– Smart watch တှလေိုပဲ Smart နညျးပညာသုံးထားတဲ့ အဝတျအစားတှပေျေါလာပွီး ကိုယျ့ရဲ့ ကနျြးမာရေးကိုအမွဲစဈပေးနမေယျ။\n– အလိုအလြောကျမောငျးနှငျနိုငျမယျ့ ပို့ဆောငျရေးယာဉျတှပေျေါလာပွီး မတျောတဆမှုတှကေို လြော့ခနြိုငျလာလိမျ့မယျ။ အဲ့အတှကျ အနာဂတျမှာကားပိုငျမရှိတော့တဲ့ အထိဖွဈသှားမယျ။\nစာဖတျသူရော အနာဂတျမှာ ဘာတှဖွေဈလာမယျ ထငျပါသလဲ။ သူတို့ခနျ့မှနျးထားတာတှေ ဖွဈလာနိုငျမလား ?\nအောကျက comment မှာဝငျရောကျဆှေးနှေးသှားလို့ရပါတယျ။\nThis entry was posted in Articles and tagged AT&T, Future Technology.\nWindow Insider builds and Green Screen of Death\nHome|About Technoland|Product|Our Services|Contact Us\n© Technoland 2015. Another Creation of Media Lane, The Creative Agency


MIM ထုတ်လုပ်သူနှင့် ပေးသွင်းသူ |Jiehuang\nအမျိုးအစား- သွားနှင့်ခံတွင်းကျန်းမာရေးဆိုင်ရာ ပစ္စည်းများ\nပစ္စည်း- သတ္တု၊ သံမဏိ 17-4ph\nမူလနေရာ- Ningbo၊ တရုတ်နိုင်ငံ မော်ဒယ်နံပါတ်- Mini/Standard\nပါဝါအရင်းအမြစ်- တစ်ခုမှ အာမခံချက်- ၃ နှစ်\nရောင်းချပြီးနောက်ဝန်ဆောင်မှု- အွန်လိုင်းနည်းပညာပံ့ပိုးမှု ပစ္စည်း- သတ္တု၊ Stainless steel 316L\nစင်သက်တမ်း- ၁ နှစ် အရည်အသွေး အသိအမှတ်ပြုလက်မှတ်- ce\nတူရိယာ အမျိုးအစား ခွဲခြားခြင်း- အတန်း I ဘေးကင်းရေးစံနှုန်း- တစ်ခုမှ\nထုတ်ကုန်အမည်: Metalicos Ortodoncia ကွင်းပိတ် အရောင်- ငွေ\nအရွယ်အစား မီနီ/စံ ထုပ်ပိုးမှု- စိတ်ကြိုက်\nအပေါက်- ၀.၀၂၂/၀.၀၁၈ ချိတ်:3ချိတ်;345 ချိတ်;ချိတ်မရှိပါ။\nအမျိုးအစား- Edgewise/roth/mbt အမျိုးအစား- သွားနှင့်ခံတွင်းကျန်းမာရေးဆိုင်ရာပစ္စည်းများ\nသတ္တုဆေးထိုးခြင်း MIM နည်းပညာသည် ထုတ်ကုန်၏ တိကျမှုကို ခံနိုင်ရည် အပေါင်း-အနုတ် 0.03~0.05mm ဖြင့် သေချာစေသည်။\n2. Excellent အရည်အသွေး\nပြောင်လက်သောပုံစံသည် လူနာကို ဝတ်ရအဆင်ပြေစေပြီး သန့်ရှင်းရလွယ်ကူစေသည်။Self-ligating cover sheet သည် ပိုကြံ့ခိုင်ပြီး ပုံပျက်လွယ်သည်။\nAngle of bracket ကို လူနာတစ်ဦးစီ၏ အခြေအနေပေါ်မူတည်၍ ဒီဇိုင်းထုတ်ထားသည်။သွားတစ်ချောင်းချင်းစီရဲ့ သွားတိုက်နည်းကို ကွန်ပြူတာနဲ့ ပုံဖော်ပေးပါလိမ့်မယ်။\n4. အကောင်းဆုံး ဒီဇိုင်း\nအဆင်ပြေပြီး ပြုပြင်ရန် လွယ်ကူသည်။\nသမားရိုးကျ သွားတိုက်နည်း နည်းပညာနှင့် နှိုင်းယှဉ်ပါက၊ စတီးဝါယာကြိုး သို့မဟုတ် ရာဘာ၏ ချည်နှောင်မှုကို ဖယ်ရှားပေးကာ သံမဏိဝိုင်ယာကြိုးများနှင့် ကွင်းကွင်းများကြား ပွတ်တိုက်မှုကို လျှော့ချပေးပြီး ကုသမှုအချိန်ကို ထိရောက်စွာ တိုစေသည့် အပိုပိတ်ဆို့သည့် ကိရိယာတစ်ခုရှိသည်။\nကျွန်ုပ်တို့၏ Customer များ\n၎င်းသည် မှတ်ပုံတင်ထားသော အရင်းအနှီး ယွမ် ၃၃.၅ သန်းရှိပြီး ပရော်ဖက်ရှင်နယ် ပံ့ပိုးပေးသူဖြစ်သည်။သတ္တုဆေးထိုးခြင်း(MIM) နည်းပညာဖြေရှင်းချက်။ဝန်ဆောင်မှုပေးသူ၊ R&D၊ ထုတ်လုပ်မှုနှင့် အရောင်းတို့ကို ပေါင်းစပ်ထားသော နည်းပညာမြင့် လုပ်ငန်းတစ်ခု။ကုမ္ပဏီ၏ မူပိုင်နည်းပညာသည် နိုင်ငံတော်မှ လက်ရှိပံ့ပိုးပေးနေသည့် ပစ္စည်းများအသစ်နှင့် တန်ဖိုးကြီးစက်ပစ္စည်းနယ်ပယ်များမှ သက်ဆိုင်ပါသည်။နည်းပညာကို လူသုံး အီလက်ထရွန်းနစ်၊ ဆေးဘက်ဆိုင်ရာ ကိရိယာများ၊ အော်တိုအစိတ်အပိုင်းများနှင့် iND ကဲ့သို့သော နယ်ပယ်များစွာတွင် ဖြန့်ကျက်နိုင်သည်။စက်မှုအပိုင်း။\n10 နှစ်ကျော်ကြာ လည်ပတ်ပြီး နည်းပညာနယ်ပယ်တွင် နက်ရှိုင်းစွာ စိုက်ပျိုးခြင်းဖြင့် ကုမ္ပဏီတွင် လုပ်သား 50+ ကျော်ရှိပြီး နှစ်စဉ် ထုတ်လုပ်မှုစွမ်းရည် 75 သန်းကျော်ဖြင့် ထုတ်လုပ်မှုလိုင်း 15 ခုရှိသည်။ကုမ္ပဏီသည် ISO9001 အရည်အသွေးစီမံခန့်ခွဲမှုစနစ်၊ ISO14001 ပတ်ဝန်းကျင်စီမံခန့်ခွဲမှုစနစ်နှင့် OHSAS18001 လုပ်ငန်းခွင်ကျန်းမာရေးနှင့် ဘေးကင်းရေးစီမံခန့်ခွဲမှုစနစ် အသိအမှတ်ပြုလက်မှတ်တို့ကို ကျော်ဖြတ်ပြီးဖြစ်သည်။ကုမ္ပဏီ၏ နည်းပညာဆိုင်ရာ ဆန်းသစ်တီထွင်မှုတွင် တီထွင်မှုမူပိုင်ခွင့် ၁၄ ခု၊ အသုံးဝင်မှု မော်ဒယ်မူပိုင်ခွင့် ၁၃ ခု၊ သိပ္ပံနည်းကျနှင့် နည်းပညာဆိုင်ရာ အောင်မြင်မှုများ ၃ ခု၊ မြူနီစီပယ်အဆင့်မြင့်နည်းပညာသုံး ထုတ်ကုန် ၂ ခုနှင့် MIM အဓိက ဘုံနည်းပညာ သုတေသနရလဒ် 30 ကျော်တို့ကို ရရှိထားပြီး ၎င်းတို့အားလုံးသည် စက်မှုလုပ်ငန်းဆိုင်ရာ အသုံးချမှုတွင် အောင်မြင်ခဲ့ကြသည်။\nယခင်- ကားအပိုပစ္စည်းအတွက် Sintering အပိုင်း\nနောက်တစ်ခု: MIM ကို သတ္တုထိုးသွင်းခြင်း လုပ်ငန်းစဉ်ဖြင့် ဆေးဘက်ဆိုင်ရာ Scalpel\nကားအပိုပစ္စည်းအတွက် Sintering အပိုင်း\n316l အော်တိုအစိတ်အပိုင်းများ သတ္တုထိုးထည့်ခြင်း